অহেতুক (গীতাৰ্থ বৰদলৈ) - সাহিত্য ডট অৰ্গ\nঅহেতুক (গীতাৰ্থ বৰদলৈ)\nঅহেতুক- গীতাৰ্থ বৰদলৈ\n(সতৰ্কীকৰণ: এই লেখাত বোলছবিখনৰ কাহিনীৰ টুকুৰা থাকিব পাৰে। বোলছবিখন চাম বুলি ভবাসকলে এই লেখা এৰাই চলিব পাৰে।)\nঅসমীয়া বোলছবিৰ প্ৰতি ৰাইজৰ অনীহা অহেতুক নে? নিশ্চয় নহয়। ৰাজকুমাৰ জৈন প্ৰযোজিত আৰু বাণী দাস পৰিচালিত ‘অহেতুক’ বোলছবিখনে সেই নিষ্পৃহা আঁতৰ কৰিবলৈ চেষ্টা কৰিছে। ইয়াৰ আগতে কেইবাখনো ‘মছলাধৰ্মী’ অসমীয়া কথাছবিয়ে দৰ্শকক জোলোকা-জোলোকে পানী খাবলৈ বাধ্য কৰিছিল। বাণী দাসে সঠিক পৰিমাণৰ মছলা ঢালি আগবঢ়োৱা ব্যঞ্জন ৰাইজে ভাল পাইছে যেনেই অনুভৱ হ’ল।\nবাণী দাসৰ ইয়াৰ আগৰ কথাছবি ‘মন’ৰ উল্লেখনীয় দিশ আছিল জড়তাহীন অভিনয়, সুন্দৰ ল’কেশ্যন আৰু মনপৰশা সংগীত। এইকেইটাই দুৰ্বল কাহিনীক আৱৰি ধৰি বেছিভাগ দৰ্শককে সন্তুষ্ট কৰিছিল। ‘অহেতুক’ৰ কাহিনীতো নতুনত্ব নাই। নায়ক আৰু নায়িকা দুয়ো গুৱাহাটীস্থিত এটা ব্যক্তিগত টেলিভিচন চেনেলৰ সাংবাদিক। এডিটৰ-ইন-চিফ তপন দাসৰ নিৰ্দেশমতে দুয়ো এখন পাহাৰীয়া ঠাই এখনলৈ যাবলগীয়া হয়। উদ্দেশ্য এটা বৃহৎ বিত্তীয় কেলেংকাৰীৰ সম্পৰ্কে নথি-পত্ৰ সংগ্ৰহ কৰা। তালৈ গৈ পাকচক্ৰত পৰি তেওঁলোকৰ জীৱন কিদৰে সলনি হৈ পৰিল আৰু তাৰ মোখনি মৰাৰ চেষ্টাই ‘অহেতুক’। ইয়াত ৰোমাঞ্চ আছে, ছাছ্‌পেন্স আছে, শুৱলা গীত আছে, এক্‌ছন আছে আৰু আছে আৰ্থসামাজিক সমস্যা চুই যাবলৈ কৰা চেষ্টা। উত্তৰ কাছাৰ পাৰ্বত্য জিলাৰ হাজাৰ কোটি টকীয়া কেলেংকাৰীৰ অন্যতম ব্যক্তি আৰ এইছ খানক মনত আছেনে? এই বোলছবিতো এজন খানে ভুমুকি মাৰিছে। বিৰতিলৈকে কাহিনীৰ গতি প্ৰায় মসৃণ। আমনি নলগাকৈ ছাছ্‌পেন্স ভৰা দৃশ্যাংশ এনেকৈ বোধকৰোঁ বহুদিন উপভোগ কৰা নাছিলোঁ। বিৰতিৰ পাছত অৱশ্যে কাহিনীয়ে ঠায়ে-ঠায়ে উজুটি খায়। ইয়াতকৈ ভালকৈ শেষ কৰিব পৰা বোলছবিখন পৰিচালকে লৰালৰিকৈ শেষ কৰিলে। কিন্তু অসমীয়া বোলছবিৰ পৰিক্ৰমালৈ চালে মনোৰঞ্জন দিয়াৰ প্ৰয়াস কৰা বাণী দাসৰ পৰিচালনাক প্ৰশংসা নকৰি নোৱাৰোঁ।\nকেইটামান দৃশ্য সুন্দৰ, যেনে- প্ৰথম অৱস্থাত নায়ক-নায়িকাৰ উখনা-উখনি, তেওঁলোকে পানীত দৌৰাৰ শ্ল’ ম’ছনৰ দৃশ্য, মন্ত্ৰীৰ মিঠা মিঠা কথা, থাওচেনে ধনুত টংকাৰ দি ‘বহুদিন গেৰিলা যুদ্ধ কৰা নাই’ বুলি কোৱা আদি। কেইটামান দৃশ্য স্পষ্ট বা উপভোগ্য নহ’ল, যেনে- গুলী চলোৱাৰ দৃশ্যকেইটা (মি: ৰাজকুমাৰতকৈ অৱশ্যে হাজাৰগুণে ভাল!), ৰাতি কাৰ্যালয়ত নায়কে নায়িকাক ওচৰত নেদেখি মাতে কিন্তু পৰৱৰ্তী দৃশ্যত দুয়ো বাইলুঙৰ লগত বহি থাকে, নায়িকাক হাবিৰ মাজত ইমান সোনকালে বিচাৰি পোৱাটো (থাওচেনে পথ জানে, আমি নাজানো!), হাবিৰ পৰা ওলাই গুৱাহাটী পোৱা, নায়িকাই কুংফুৰে উগ্ৰপন্থী এজনক ধৰাসায়ী কৰা (তাই কেতিয়া শিকিলে) আদি। সম্পাদনাৰ কামো ঠাইবিশেষৰ বাহিৰে ভাল বুলি ক’ব পাৰি। অসমৰে ল’কেশ্যন ব্যৱহাৰ কৰি নাহিদ আহমেদে কৰা চিনেমাট’গ্ৰাফী সুন্দৰ।\n‘অহেতুক’ৰ এটা শক্তিশালী দিশ নায়কৰ চৰিত্ৰত গুঞ্জন ভৰদ্বাজ আৰু নায়িকাৰ চৰিত্ৰত অমৃতা গগৈৰ অভিনয়। গুঞ্জন ভৰদ্বাজৰ অভিনয় জড়তাহীন। প্ৰথম কেইটামান দৃশ্যৰেই তেওঁ মন আকৃষ্ট কৰিছে। কিন্তু অভিনয়ৰ দিশত তেওঁক নায়িকাই চেৰ পেলালে। প্ৰথমখন বোলছবিতে ‘পেডেল মাৰি মাৰি’ খ্যাত অমৃতা গগৈয়ে সকলো অভিব্যক্তি বলিষ্ঠভাৱে প্ৰকাশ কৰিছে। আগলৈ ভাল চৰিত্ৰত অভিনয়ৰ সুযোগ পালে তেওঁ অসমীয়া চলচ্চিত্ৰ উদ্যোগৰ গুৰুত্বপূৰ্ণ সম্পদ হৈ পৰিব বুলি আশা ৰাখিলোঁ। মন্ত্ৰীৰ চৰিত্ৰত পৃথ্বীৰাজ ৰাভাই কাৰ্পণ্য কৰা নাই। তপন দাসৰ কথা নতুনকৈ দোহাৰিবলৈ নিশ্চয় প্ৰয়োজন নাই। কম ফুটেজ পালেও তেওঁ গম্ভীৰ কণ্ঠৰে চৰিত্ৰটোক প্ৰতিষ্ঠা কৰে। বাইলুঙৰ চৰিত্ৰত ৰাজীৱ ক্ৰ’ৰো অভিনয় ভাল। থাওচেনৰ চৰিত্ৰটোত অলপ জথৰতা লক্ষ্য কৰিলোঁ।\nকথাছবিখনৰ আৱহ সংগীত আৰু গানকেইটাই মন মুহিলে। যোৱা বহুদিনৰ অসমীয়া বোলছবিবোৰৰ ভিতৰত “ৰ’দৰ চিঠি”ৰ পিছতে অহেতুকৰ পৰাণ বৰকটকী পৰিচালিত সংগীতক স্থান দিম। কিন্তু কাহিনীক আগবঢ়াই লৈ যোৱাত গানকেইটাই সহায় কৰেনে? মোৰ মতে মুঠেই নকৰে। যোৱা দুটামান বছৰত অসমীয়া চিনেমাত আইটেম ছঙৰ সংখ্যা বাঢ়ি আহিছে। ইয়াতো আইটেম গানটো জোৰ-জবৰদস্তি সুমুৱাই দিয়া হৈছে। অৱশ্যে প্ৰস্তুতি পৰাশৰে গানটোৰ জোৰত দৰ্শকক ছবিঘৰলৈ টানিব পাৰিলে আপত্তিৰ থল নাই। জুবিনৰ কণ্ঠৰ ‘অহেতুক’ গীতটো তেওঁক লৈ দৃশ্যায়ন নকৰি বেকগ্ৰাউণ্ডত দিয়া উচিত আছিল যেন বোধ হ’ল। জনজাতীয় সুৰৰ পম্পী গগৈয়ে গোৱা ‘মেঘৰ জলঙা’ আৰু জুবিনৰ কণ্ঠৰ ‘লাহে লাহে’ গীত দুটাও মন পৰশা।\nডিব্ৰুগড়ত দৰ্শক সেৰেঙা হ’লেও ‘অহেতুক’ চাই তেওঁলোক নিশ্চয় নিৰাশ হোৱা নাই। দুই-এটা দৃশ্যত উকি মৰাৰ লগতে ছবিঘৰৰ পৰা ওলাই আহি কেইবাজনেও ‘ভাল লাগিল’ বুলি কোৱা শুনিলোঁ। ছবিখনৰ প্ৰতি দৰ্শকৰ এই সঁহাৰিক সাৰথি কৰি প্ৰযোজকে প্ৰচাৰত অধিক জোৰ দিয়া উচিত। বোলছবিখন দোষমুক্তনে? নহয়। ভাল দিশবোৰে দোষখিনিক ঢাকিব পাৰিছেনে? হয়। ভাল অসমীয়া চিনেমাৰ মহঙা দিনত ‘অহেতুক’ নিৰ্মাণ কৰা বাবে ৰাজকুমাৰ জৈন আৰু বাণী দাস ধন্যবাদৰ পাত্ৰ। অসমীয়া কলাত্মক (বিমূৰ্ত কলা নহয়) বোলছবি চাবলৈ ইচ্ছা নকৰাসকলে মনোৰঞ্জন পাবলৈ ছবিঘৰলৈ যাওক আৰু ‘অহেতুক’ চাওক। আপোনালোকৰ পইছা পানীত পৰিল বুলি ভাৱ নাহে বুলি মোৰ বিশ্বাস।\n← আমাৰ চৰ-চাপৰিত এতিয়া ভাপা পিঠাৰ বতৰ (আশ্ৰাফুল হুছেইন)\nশীতকালৰ ৰোগ আৰু ল’বলগীয়া সতৰ্কতাসমূহ (ডা০ ভূপেন শইকীয়া) →\nনিঅ’ নই চলচ্চিত্ৰ আৰু সমসাময়িক অপৰাধজনিত ঘটনা ( ৰাজীৱ কুমাৰ বৰদলৈ )\nঅন্তৰীণ: মন গহনলৈ খিৰিকীখন (ননি টেৰণ)\nদুখন চিনেমা আৰু কিছু সমাজ বাস্তৱতা-অজয় কুমাৰ ৰয়


এখন স্মৰণীয় বিবাহ - সাহিত্য ডট অৰ্গ\nলেখক- সৌৰভ বুঢ়াগোহাঁই\n১৯৯৬ চনৰ অক্টোবৰ মাহ। তেতিয়া মই যোৰহাট অভিযান্ত্ৰিক মহাবিদ্যালয়ৰ তৃতীয় বৰ্ষৰ ছাত্ৰ। মই দুৰ্গা পূজাৰ বন্ধত যোৰহাটৰ পৰা গুৱাহাটীৰ ঘৰলৈ আহিছোঁ। সেইসময়ত আমাৰ লগৰ বন্ধু (সৈনিক স্কুল গোৱালপাৰাত একেলগে পঢ়া) শ্ৰী ৰামমোহন উপাধ্যায়ৰ বিয়া। বিয়া মানে অসমত নহয় বিহাৰৰ চাপড়া নামৰ ঠাইত। ৰামমোহনে আমাৰ লগত স্কুলত দশমমানলৈ পঢ়িছিল। মেট্ৰিক পাছ কৰি সি বঙাইগাওঁ পলিটেকনিকৰ পৰা ডিপ্লোমা কৰে। আমি যেতিয়া ডিগ্ৰীৰ দ্বিতীয়বৰ্ষত পঢ়ি আছো ৰামুৱে (ৰামমোহনক আমি মৰমতে ৰামু বুলি মাতো) তেতিয়া চাকৰিত সোমায়। অৰ্থাৎ আমি ছাত্ৰ হৈ থাকোতে ৰামুৱে নিজৰ ভৰিত থিয় হৈ নিজৰ জীৱনটো চম্ভালিব পৰা হ’ল। ৰামুৰ আচল ঘৰ বিহাৰৰ চাপড়া নামৰ জিলাত কিন্তু সি সৰুৰে পৰা ডাঙৰ দীঘল হৈছে অসমৰ বঙাইগাঁৱত। তাৰ মাজু ককায়েকে বঙাইগাঁৱত চাকৰি কৰিছিল। ৰামু যিহেতু নিজৰ ভৰিত থিয় হ’ব পাৰিছে সেইকাৰণে ৰামুৰ ককায়েক দুজনে তাক বিয়া পাতি দিব বিচাৰিছে। তাৰ ডাঙৰ ককায়েক বৃদ্ধা মাকৰ লগত বিহাৰৰ চাপড়াত থাকে।\nসেইসময়ত ৰামু গুৱাহাটীৰ চান্দমাৰীত স্কুলৰে লগৰ গৌতমৰ লগত ভাড়াঘৰত একেলগে থাকিছিল। সেই ঘৰটো আমাৰ বন্ধুবোৰৰ আড্ডাৰ স্থলী আছিল। মই বন্ধত কলেজৰ পৰা ঘৰলৈ আহিলে বেছি সময় তাতে পাৰ কৰিছিলোঁ। তেনেকৈয়ে ১৯৯৬ চনৰ অক্টোবৰ মাহৰ পূজা বন্ধত যেতিয়া ঘৰলৈ যাওঁ মই ৰামু–গৌতমৰ ঘৰত ভূমুকি মাৰো আৰু তাতেই ৰামুৰ বিয়াৰ নিমন্ত্ৰণ পাওঁ। নিমন্ত্ৰণ নহয় ৰামুৰ কাঢ়া আদেশ যে বিয়াত যাবই লাগিব আৰু বিয়াত যাবলৈ আমি পইচা খৰছ কৰিব নেলাগে কাৰণ সি ট্ৰেইনৰ দহটা টিকেট (গুৱাহাটীৰ পৰা পাটনালৈ অহা–যোৱা ) ইতিমধ্যে কাটি পেলাইছে। মই আচৰিত হৈ তাক কৈছিলোঁ– তই কিয় টিকট কাটিলি, আমি নিজে কাটি গলোহয় নহয়। সি হাঁহি কলে– “মই তহঁতৰ উপস্থিতি মোৰ বিয়াত একান্তমনে বিচাৰিছোঁ, সেই বাবে ৰিস্ক লোৱা নাই। কাৰণ তহঁতে নিজে ট্ৰেইনৰ টিকেট কাটি যে বিয়া খাবি তাত সন্দেহ আছে।” মই হাঁহিলো। অৱশ্যে কথাটো হয়, ট্ৰেইনৰ টিকেট কাটি ইমান দূৰ যে বিয়া খাবলৈ যোৱা হ’ব তাত সঁচাকৈ সন্দেহ আছিল। বাৰু যা হওক, ৰামুৱে আমাক দহটা টিকেট দি নিজে বিয়াৰ কেইদিনমানৰ আগতে চাপড়ালৈ গমন কৰিলে। এতিয়া আমাৰ পাল দহজন বন্ধু গোটোৱা যি বিয়া খাবলৈ যাব পাৰে। বহু কষ্ট কৰি আমি ন–জন বন্ধুহে গোটাব পাৰিলোঁ আৰু তাৰে চাৰিজন গুৱাহাটী মেডিকেল কলেজত পঢ়ি থকা বন্ধু।\nএটা ধুনীয়া দিনত আমি সকলো বন্ধু গুৱাহাটী ৰেলৱে ষ্টেচনত লগ হলো চাপড়ালৈ গৈ ৰামুৰ বিয়া খাবলৈ। ট্ৰেইন আহিল আৰু আমি ফুৰ্তিত নাচি–বাগি ট্ৰেইনত উঠিলোঁ। কিমান যে ফুৰ্তি লাগিছিল সেই দিনটো তাক ভাষাৰে প্ৰকাশ কৰিবলৈ শব্দ বিচাৰি পোৱা নাই। কিন্তু কওঁ– It was simply fantastic। ট্ৰেইনত আমি আমাৰ লগত থকা এক্সট্ৰা টিকেটটো বেলেগ মানুহ এজনক বিক্ৰী কৰি দিলোঁ আৰু তাৰ পইচাৰে পাৰ্টি কৰিলোঁ। ট্ৰেইনত আমি টাচ খেলিছো, অন্তাক্ষৰী খেলিছো আৰু যে কিমান লানি–নিছিগা কথা! এনেকৈ আমি পাটনা ষ্টেচন ৰাতি নমান বজাত পালোঁ। ৰামুৱে আমাক কাঢ়া নিৰ্দেশ দি থৈছিল যে আমি কোনো কাৰণত ৰাতি ষ্টেচনৰ পৰা বাহিৰ নহওঁ কাৰণ সেই সময়ত বিহাৰৰ পৰিস্থিতি বৰ ভাল নাছিল। আমাক কোৱা হৈছিল যে ৰাতিপুৱা পোহৰ হলেহে যেন আমি চাপড়া লৈ যাত্ৰা আৰম্ভ কৰোঁ পাটনাৰ পৰা। ৰাতিটো পাটনা ষ্টেচনত কটাই আমি ৰাতিপুৱা বাছত উঠিলো চাপড়ালৈ বুলি। পাটনাৰ পৰা চাপড়া লৈ দূৰত্ব সত্তৰ কিলোমিটাৰ, সময় কিন্তু আঢ়ৈ ঘণ্টা মান লাগে। আমি পুৱা ন মান বজাত যাত্ৰা আৰম্ভ কৰি দিনৰ চাৰে এঘাৰমান বজাত চাপড়া চহৰ পাওঁ।\nবাছৰ পৰা আমাক নিবলৈ ৰামুৱে তাৰ সম্পৰ্কীয় ভায়েকক পঠাইছিল। কিন্তু বাছৰ পৰা নামিয়ে আমি দুঃসংবাদটো পাওঁ যে ৰামুৰ মাকৰ কালি মৃত্যু হৈছে। আমাৰ ফুৰ্তিত একেবাৰে চেঁচা পানী পৰিল। কিবা আচৰিত লাগিছে কথাটো! কেনেকৈ প্ৰতিক্ৰিয়া প্ৰকাশ কৰিম আমি বুজিয়ে পোৱা নাই। ৰামুৰ ভায়েকক সুধিলোঁ ঘৰৰ পৰিস্থিতিৰ বিষয়ে। সি ক‘লে ঠিকে আছে– ৰামুৰ মাক বহুত দিনৰ পৰা বিছনাতে আছিল বৃদ্ধাৱস্থাৰ ৰোগৰ লগত যুঁজি যুঁজি। ৰামুৰ মাকে ৰামুৰ বিয়াখন চাই যাব বিচাৰিছিল কিন্তু বিধিৰ বিধান যে বিয়াৰ দুদিনৰ আগতে তেওঁ ইহ সংসাৰ ত্যাগ কৰিলে। আমি চাপড়া বাছষ্টেণ্ডৰ পৰা ৰিক্সা ললোঁ ৰামুৰ ঘৰলৈ বুলি দূৰত্ব দুই কিলোমিটাৰ। ৰাস্তাত গৈ থাকোঁতে ভাৱি আছো, ৰামুৰ সন্মুখীন কেনেকৈ হ‘ম, তাৰ লগত কি কথা পাতিম। ইমান দুৰ্ভগীয়া সি যে বিয়াখনো তাৰ সুকলমে হ’ব নেপালে। আমি যি উৎসাহত আহিছিলো সকলো পণ্ড হ‘ল। আমাৰ সকলোৰে মনবোৰ মৰি গৈছিল। লগৰবোৰৰ মুখবোৰ চাইছোঁ, চবেই চিন্তিত। অলপ আগলৈকে যেনেকৈ উৎপাত কৰি আহিছিলো এতিয়া তাৰ বিপৰীত ছবি। মানে আমাৰ মনৰ আকাশখন কলীয়া ডাৱৰে চানি ধৰিছে। আকৌ ভাবিছো, আমাৰেই এই অৱস্থা, তেনেহলে ৰামুৰ কি হ’ব? প্ৰায় আধাঘণ্টামানৰ পাছত দুপৰীয়া চাৰে বাৰমানত ৰামুৰ ঘৰৰ সন্মুখত আমাৰ পাঁচখন ৰিক্সা ৰ‘ল। ৰামুৱে ঘৰৰ চাদৰ পৰা আমাক চাই আছিল। ৰামুৰ ঘৰটো দুই মহলীয়া কিন্তু আমাৰ অসমৰ দুমহলীয়া ঘৰৰ নিচিনা নহয়। বেছি একো ডিজাইন নেথাকে, মাথোঁ এটাৰ ওপৰত আৰু এটা ঘৰ বনাই দিয়ে। এনেকুৱা ঘৰ বিহাৰ আৰু উত্তৰ প্ৰদেশত আমি প্ৰায়ে দেখা পাওঁ যেতিয়া গুৱাহাটীৰ পৰা দিল্লীলৈ ট্ৰেইনত যাত্ৰা কৰা যায়।\nআমাক আদৰিবলৈ ৰামু তললৈ আহিল। আমি হাঁহিম নে কান্দিম বুজি পোৱা নাই। সি আমাক তাৰ ঘৰৰ চাদৰ ওপৰলৈ লৈ গ’ল। আমি কেনেকৈ হ’ল বুলি সুধোতে ক‘লে টোপনিত আছিল আৰু পিছত বহুদেৰি নুঠাত ঘৰৰ মানুহ ওচৰলৈ গৈ লক্ষ্য কৰে গাটো চেঁচা পৰি আছিল। উশাহ–নিশাহ বন্ধ। এতিয়া ডাঙৰ কথাটো হ‘ল ৰামুৱে বিয়া নেপাতে আৰু ছোৱালীৰ (কইনা) ঘৰত হাঁহাকাৰ অৱস্থা। সকলো আয়োজন হৈ গৈছিল। এতিয়া বিয়াখন পিছুৱালে এবছৰলৈ পিছুৱাই যাব। ৰামুৰ ককাইয়েক দুজনে আমাৰ লগত কথা পাতিলে যে– আমি ৰামুক বুজাওঁ যাতে সি বিয়াখন পাতে। আমি কথাটো শুনি আচৰিত হলো। এইটো কেনেকৈ সম্ভৱ? তেতিয়া তেওঁলোকে কলে যে– ৰামুৰ মাকৰ মৃত্যুৰ বিষয়ে কাকো জনোৱা নহব। ফৰ্মেলডিহাইড (Formaldehyde solution) নামৰ দ্ৰব্যবিধ গোটেই শৰীৰত পুছ(push) কৰি শৰীৰতো দুটা দিন সজীৱ কৰি ৰখা হ’ব। তেওঁলোকে ক‘লে বিয়াৰ সমস্ত যোগাৰ হৈ গৈছে সেইকাৰণে আকৌ এবছৰ পিছুৱাই গলে সকলোৰে দিগদাৰ হব। মাক এনেও বহুত মাহৰ পৰা বিছনাতে আছিল। কথাখিনি শুনি আমি কি কৰোঁ কি নকৰোঁ ভাবি আছোঁ পিছত আমি গোটেই বন্ধু কেইজন লগ হৈ ৰামুক বুজাৱাটোৱে ঠিক কৰিলোঁ। আজিকালি কাৰো সময় নাই। তাকো কইনাঘৰে এনেই ভুগিব লাগিব। আমি ৰামুক বুজাইছোঁ কিন্তু সি নুবুজে। বহুত যুক্তি তৰ্কৰ পিছত সি অৱশেষত সন্মতি প্ৰদান কৰিলে। আহ শান্তি…! এতিয়া আঁচনি তৈয়াৰ কৰা হ’ল, কেনেকৈ বিয়াখন হ‘ব?\nপ্ৰথমে formaldehyde solution আনি মৃতদেহৰ বিভিন্ন ঠাইত পুছ(push) কৰিম। এইখিনি কামত আমাৰ লগৰ মেডিকেল পঢ়ি থকা বন্ধু কেইজনে আগভাগ ল‘লে। formaldehyde push কৰাৰ পিচত কোঠাটো বন্ধ কৰি দিয়া হ‘ব।\nদ্বিতীয়তে কাইলৈ (বিয়াৰ দিনা) আমি ৰামুৰ ঘৰৰ পৰা শান্তভাবে ওলাই যাম ওচৰৰ এখন হোটেললৈ। হোটেলখন কইনা ঘৰৰ পৰা ঠিক কৰা হৈছিল। তাতে দৰায়ে দৰাৰ সাজ পিন্ধিব আৰু ঘোঁৰাত উঠি কইনা আনিবলৈ যাব।\nতৃতীয়তে বিয়া পাতি কইনা ৰামুৰ ঘৰ আহি আকৌ নিজৰ ঘৰলৈ উভতি যাব নহ‘লে ৰামুৰ মাকক মৃত ঘোষণা কৰা হ‘লে তাইৰ চুৱা লাগিব আৰু বহুত দিন তাই নিজৰ ঘৰলৈ যাব নোৱাৰিব।\nচতুৰ্থতে কইনা ঘৰলৈ ঘূৰি যোৱাৰ পিছত আমি ৰামুৰ মাকৰ অন্তিম সৎকাৰ কৰিম গঙ্গা নদীৰ পাৰত।\nপ্লেনটো সকলোৰে পছন্দ হ‘ল আৰু কথাটো কইনাৰ ঘৰত জনাই দিয়া হল। কইনাঘৰত এই সিদ্ধান্তটোৱে বহুত আনন্দ দিলে। বচ, এতিয়া প্লেনটো বাস্তৱলৈ ৰূপান্তৰিত কৰিব লাগে। আমি অলপ খোৱা–লোৱা কৰি জিৰণি ললোঁ। আমাক ওপৰৰ মহলাৰ কোঠা এটা দিয়া হল। কোঠাটো ৰামুৰ মাকৰ মৃতদেহ ৰখা কোঠাটোৰ কাষৰটো। আমাৰ অলপ ভয়ো লাগিল কিন্তু নজন বন্ধু একেলগে আছো যেতিয়া ভয় কৰিবলগীয়া নাই। আমাৰ কেইজনমান ৰামুৰ ককাইয়েকৰ লগত formaldehyde solution আনিবলৈ গ:ল। আবেলি চাৰিমান বজাত formaldehyde solution আহিল আৰু লগতে বহুত কেইটা চিৰিঞ্জ। আমাৰ লগৰ মেডিকেল পঢ়ি থকা বন্ধু কেইজনৰ লগতে আমিও ইঞ্জেকচন দিয়াত লাগি গ‘লো। মৃত্যুৰ পিছত বডীতো টান হৈ যায় আৰু চিৰিঞ্জ ভৰাবলৈ কৰাত কষ্ট হয়। লগৰ এটাৰটো চকুতে পৰিল ফৰ্মেলিন। যাহওক আধা ঘণ্টা মানত মৃতদেহৰ বিভিন্ন ঠাইত ফৰ্মেলডিহাইড দিয়া হ‘ল আৰু এইটো নিশ্চিত কৰা হ‘ল যে আৰু দুদিন মৃতদেহটো ঠিকে থাকিব। এইবাৰ আমি ৰুমত আকস্মিক ঘটনাটোৰ বিশ্লেষণ কৰি এনেই ঢালাই বিছনাত পৰি সময় পাৰ কৰি আছো। ৰাতিৰ আহাৰ গ্ৰহণ কৰি আমি শুবলৈ ললোঁ। শোৱাৰ আগতে মই টয়লেটলৈ গলোঁ, কিন্ত এয়া কি! টয়লেটৰ ভিতৰত দমকল এটা আছে আৰু তাৰ পৰা পানী নিজে নিজে ওলাই আছে। মই ভূত ভূত বুলি কৈ দৌৰি ওলাই আহিলোঁ। লগৰ কেইটাই মোৰ শব্দ শুনি দৌৰি আহিল। চব অবাক এইটো কেনেকৈ সম্ভৱ দমকলৰ পৰা পানী নিজে নিজে কেনেকৈ ওলাইছে? আমি ক‘লো মৰিলো এইটো পূৰা ভূতে কৰিছে মানে ৰামুৰ মাক ভূত হৈ আহিছে।\nআমি লগে লগে ৰামুক বিচাৰি তলৰ মহলালৈ আহিলো। আমাৰ কথাপকথন শুনা পাই ৰামু ইতিমধ্যে তাৰ ৰুমৰ বাহিৰ হৈছিল। আমাৰ কথাখিনি শুনাৰ পিছত সি হাঁহিলে আৰু কলে– ধুৰ একো ভূত–চুত নাই। সি আমাক তলৰ বাথৰুমলৈ লৈ গ‘ল য‘ত আছে অন্য এটা দমকল আৰু সেইটো সংযোগ কৰা আছে ওপৰৰ মহলাৰ দমকলটোৰ লগত। অৰ্থাৎ তলৰ দমকলটো যেতিয়া ব্যৱহাৰ কৰা হয় ওপৰৰ দমকলটোৰ পৰাও পানী নিজে নিজে ওলায়। ৰামুৱে আমাক প্ৰমাণ দিয়াৰ পিছতহে ৰক্ষা আৰু এটা ডাঙৰ উৎকণ্ঠাৰ অন্ত পৰিল। ৰাতি ভাগৰুৱা হৈ থকাৰ কাৰণে পটককৈ টোপনি আহিল।\nৰাতিপুৱা সাতমান বজাত সাৰ পালো। লগৰবোৰো উঠিছে লাহে লাহে। আজি ৰামুৰ বিয়া। ৰাতিপুৱাৰ আহাৰ গ্ৰহণ কৰি লগৰ দুজনমান দৰাৰ কাৰণে গাড়ীত ফুল সজাবলৈ গ’ল। বাকীবোৰ আমি বিয়াৰ সৰু–সুৰা দুই এটা কামত সহায় কৰি দিছো। লাহে লাহে দিনটো বাগৰি সন্ধিয়া হ‘বৰে হ‘ল। আমি নতুন কাপোৰ–কানি পিন্ধি সাজু হ‘লো দৰাৰ লগত যাবলৈ। ইতিমধ্যে দৰাৰ গাড়ী ধুনীয়াকৈ সজাই অনা হ‘ল। আমি বন্ধুবোৰে কথা পাতি আছো যে আমি জীৱনৰ এখন অতি স্মৰণীয় বিবাহত নিজকে জড়িত কৰিব পাৰিলোঁ। এনেকুৱা যে আৰু ভৱিষ্যতে কেতিয়াও নহয় সেইটো একেবাৰে সত্য। ৰাতি সাতমান বজাত আমি ৰামুৰ ঘৰৰ পৰা হোটেললৈ ওলালোঁ। ৰামু মানে দৰা গাড়ীত আৰু আমিবোৰ খোজ কাঢ়ি। ৰামুৰ ঘৰৰ পৰা হোটেললৈ এক কিলোমিটাৰ মান হ‘ব আকৌ হোটেলৰ পৰা কইনাৰ ঘৰলৈ ডেৰ কিলোমিটাৰ। হোটেল আহি পোৱাত আমাৰ বাবেও দুটা ৰুম বুক কৰি থোৱা আছিল যাতে বিয়াৰ পৰা আহি তাত আমি অলপ শুব পাৰো। হোটেল আহি পোৱাৰ লগে লগে পৰিবেশ একেবাৰে বেলেগ মানে এটা উৎসৱ মুখৰ পৰিবেশ। গোটেই হোটেলখন লাইটেৰে পোহৰ কৰি পেলোৱা হৈছিল। ডাঙৰ ডাঙৰ চাউণ্ড বক্সত উচ্চ স্বৰত বলিউদ আৰু ভোজপুৰী গান। আমাৰো গাবোৰ সাতখন আঠখন লাগি গল। হোটেলৰ পৰা কইনাৰ ঘৰলৈকে হ’ব নাচ। ৱাহ মজ্জা, সকলো দুখ পাহৰি এতিয়া ফুৰ্তি কৰাৰ সময়। আমি ৰাতি আঠমান বজাত হোটেলৰ পৰা কইনাৰ ঘৰলৈ যাবলৈ সাজু হলোঁ। দৰা ঘোঁৰাত বহিল, ডিঙিত পইচাৰ মালা। ৰাস্তাৰ দুইপাৰে দহগৰাকীকৈ মহিলা আৰু তেওঁলোকৰ মূৰৰ ওপৰত কলহ আৰু তাৰ ওপৰত লাইট। একেবাৰে হিন্দী চিনেমাত দেখা নিচিনা কাৰুকাৰ্য। দৰাৰ ঘোঁৰাৰ পিছফালে এখন অটোভান আৰু তাত ডাঙৰ চাউণ্ড চিষ্টেম। গোটেই বাতাবৰণতো ৰঙীন, চাৰিও ফালে উৎসাহ আৰু উল্লাস। নাচ–বাগ আৰম্ভ হৈ গ‘ল আৰু আমি গানৰ লহৰে লহৰে নাচিবলৈ ধৰিলোঁ। আমাৰ দৰাপাৰ্টি কইনা ঘৰৰ অভিমুখে যাত্ৰা আৰম্ভ কৰিলে। পৰিবেশটো ইমান উত্ৰাৱল হৈছিল যে নাচিব নজনা মানুহেও নাচিব পাৰিব। আমাৰ ডেৰ কিলোমিটাৰ ৰাস্তা অতিক্ৰম কৰিবলৈ একঘণ্টাতকৈ বেছি সময় লাগিল। আমি হেঁপাহ পলুৱাই নাছিলোঁ। ইমান ফুৰ্তি হ‘ব বুলি আমি সপোনটো কল্পনা কৰা নাছিলো। এটা অতি আনন্দময় যাত্ৰা শেষ কৰি আমি দহ মান বজাত কইনাৰ ঘৰ পালোঁ। কইনাৰ ঘৰ বৰ চহকী। কইনাৰ দেউতাক টেক্স চুপ্ৰিণ্টেণ্ডেণ্ট। ঘৰ মানে প্ৰকাণ্ড অট্টালিকা। খুব ধুনীয়াকৈ সজাইছে গোটেই বিবাহমণ্ডপটো। আমাক বৰ সুন্দৰকৈ আলপৈচান ধৰিলে। খোৱা–বোৱা কৰি আমি কেইজনমান হোটেললৈ গুচি আহিলোঁ অলপ শুবলৈ আৰু চাৰিজনমান ৰামুৰ লগত থাকিল।\nৰাতিপুৱা সাতমান বজাত আমি ৰামুৰ ঘৰ আহিলোঁ হোটেলৰ পৰা আৰু তাৰ ঠিক অলপ পিছত দৰা–কইনাও আহি উপস্থিত হ‘ল। কইনা অলপ দেৰি থাকি কিছু নিয়ম–নীতি পালন কৰি আকৌ নিজৰ ঘৰলৈ উভতি গ‘ল। এতিয়া আমাৰ পিছৰ কাম আৰম্ভ মানে ৰামুৰ মাকৰ অন্তিম সৎকাৰ গঙ্গাৰ পাৰত। আমি কাপোৰ কানি সলনি কৰি সাজু হলো আৰু মৃতদেহৰ কাৰণে চাঙি সাজি অনা হ‘ল। ৰামু আৰু তাৰ ককাইয়েক কেইজনে ধুতি পিন্ধি মাকক ঘৰৰ ওপৰৰ পৰা তললৈ আনিলে আৰু চাৰিওফালে– “ৰাম নাম সত্য হে” ধ্বনিয়ে পৰিবেশটো পবিত্ৰ কৰি তুলিলে। পূজাৰীয়ে নিজৰ কৰ্মখিনি কৰাৰ পিছত আমি ডেড–বডী কান্ধত তুলি মুখত “ৰাম নাম সত্য হে” গাই গঙ্গা নদীৰ ফালে গতি কৰিলো। এটা বুজাব নোৱাৰা পৰিবেশ; এই দুখ, আকৌ সুখ আকৌ দুখ……। নিজকে ধন্য মানিছোঁ এনেকুৱা এটা অভিজ্ঞতা লাভ কৰিবলৈ পোৱাৰ বাবে। সপোনতো কল্পনা কৰিব নোৱাৰি যে চাপড়া চহৰৰ অলিয়ে–গলিয়ে খোজকাঢ়ি কেতিয়াবা মৃতদেহ কঢ়িয়াই যাম। আমি অলপ দেৰিৰ মূৰত গঙ্গা নদী পালো আৰু তাৰে কাষতে মৃতদেহ চিতাত শুৱাই মুখাগ্নি কৰা হল। অন্তিম সৎকাৰ সম্পূৰ্ণ কৰি আহি আমি ৰামুৰ ঘৰ পালোহি।\nপিছৰ দিনাখন আমাৰ গুৱাহাটীলৈ ওভতনি যাত্ৰা কিন্তু দুখৰ বিষয় সেইদিনাখন বিহাৰ বন্ধ দিছে “ৰণবীৰ সেনাই।” আমি বৰ বিপদত পৰিলোঁ কাৰণ আবেলি আমাৰ পাটনাৰ পৰা ট্ৰেইন আছে গুৱাহাটীলৈ। কিন্তু এতিয়া পাটনা কেনেকৈ গৈ পাম? কথাটো আলোচনা কৰা হ‘ল আৰু কিছু অভিজ্ঞলোকে আহি আমাক উপদেশ দিলে যে বিহাৰত পিছবেলা বন্ধৰ প্ৰকোপ কমি যায়। আমাক কোৱা হ‘ল আমি কেনেকৈ পাটনা পাব পাৰো। আমি প্ৰথমে ট্ৰেইনত চাপড়াৰ পৰা চৌনপুৰ আহিম লোকেল ট্ৰেইনত। চৌনপুৰৰ পৰা হাজীপুৰ আহিম টেম্পোত। আকৌ হাজীপুৰৰ পৰা পাটনা আহিম বাছত। মনটো অলপ মুকলি মুকলি লাগিল। ৰাতি ভাল টোপনি মাৰি ৰাতিপুৱা ছয় মান বজাতে উঠি গা–পা ধুই ললোঁ। ৰাতিপুৱা ন বজাত ট্ৰেইন আছে চাপড়াৰ পৰা চৌনপুৰলৈ। ৰামুৱে আমাক ৰেলষ্টেচন লৈ থ‘বলৈ আহিল। ৰামুৰ ককায়েক কেইজনেও আমাক বহুত মৰম দি নিজৰ কৰি পেলালে। আহিবৰ সময়ত আমাৰ চকুৰপানী ওলাই গৈছিল। ৰামুৱে আমাক আহিবৰ সময়ত সাৱটি–সাৱটি বিদায় দিলে। আমাৰ ওভতনি যাত্ৰা আৰম্ভ হ‘ল আৰু সুকলমে আহি চৌনপুৰ পালো। এইবাৰ চৌনপুৰৰ পৰা হাজীপুৰলৈ দুখন টেম্পো বুক কৰিলো। টেম্পোত দুই কিলোমিটাৰ মান আহিলোঁ। কিন্তু হঠাৎ দেখোঁ সন্মুখৰ ফালৰ পৰা এটা ডাঙৰ “ৰণবীৰ সেনাৰ” দলে হাতত লোহা–লাঠী লৈ এফালৰ পৰা খুলি থোৱা দোকান পোহাৰ, গাড়ী, ৰিক্সা, চাইকেল আদি ভাঙি আহিছে। আমি একো ভালকৈ টলকিব পৰাৰ আগতেই টেম্পোৰ ড্ৰাইভাৰজনে ৰাস্তাৰ কাষতে টেম্পোখন ৰখাই পলাল। আমি কিংকৰ্তব্য বিমোৰ হৈ পৰিলোঁ। আমিও টেম্পোতে বেগ থৈ দোকানৰ কিনাৰত লুকাবলৈ চেষ্টা কৰিলো। ভাগ্য ভাল আছিল “ৰণবীৰ সেনাৰ” দলটোৱে টেম্পোখন অনিষ্ট নকৰাকৈ পাৰ হৈ গল। আমি তেতিয়াহে স্বস্তিৰ উশাহ লৈছো। লগৰবোৰ য‘ত–ত‘ত পলাইছিল। পৰিৱেশটো অলপ শান্ত হোৱাত সকলো আকৌ আহি টেম্পোৰ ওচৰ পালেহি। কিন্ত এইবাৰ টেম্পোৰ ড্ৰাইভাৰ কেইজনে টেম্পো নচলায়। আমি আকৌ বিপদত পৰিলো কাৰণ হাজীপুৰ বাছ ষ্টেণ্ডলৈ এতিয়া প্ৰায় ডেৰ কিলোমিটাৰ বাট আছিল। আমি বহুত কাকূতি–মিনতি কৰিও সৈমান কৰাব পৰা নাই। অৱশেষত এটা বুদ্ধি উলিয়ালোঁ যে আমি দুইখন টেম্পোৰ ভাড়া পুৰা দিম কিন্তু আমাক তেওঁলোকৰ এজনে খোজ কাঢ়ি গৈ হলেও হাজীপুৰ বাছ ষ্টেণ্ডত থৈ আহিব লাগিব। আমাৰ প্ৰস্তাৱটো তেওঁলোকে মানিলে আৰু তেনেকৈ আমি আহি হাজীপুৰ পালো। সময় তেতিয়া দুই বাজি গৈছে। পাটনা আৰু আন ঠাইলৈ যাবলৈ বাছবোৰ সাজু হৈছে। আমি পাটনা যাবলগীয়া বাছত উঠিলোঁ কিন্তু অলপ পিছত দেখিলো কিছুমান মানুহ বাছৰ ওপৰতো উঠিছে। আমি কণ্ডাক্টৰক সুধিলোঁ কথাটো কি? তেওঁ ক‘লে বাছৰ ভিতৰত পাটনালৈ ভাড়া ষোল্ল টকা আৰু বাছৰ ওপৰত গলে ভাড়া আঠ টকা মানে আধা। আমি চব বাছৰ ভিতৰৰ পৰা নামি বাছৰ ওপৰত উঠিলো। ভাড়া বচাবলৈ নহয় কিন্তু এটা নতুন অভিজ্ঞতা ল‘বলৈ। কি যে মজা লাগিছিল সেই সময়খিনি কাৰণ আমাৰ বাছখন গান্ধী সেতুৰ ওপৰেদি আহোঁতে দৃশ্যবোৰ অতিকৈ মোহনীয় লাগিছিল। বাছৰ ওপৰত সেইটোৱে জীৱনৰ প্ৰথম আৰু অন্তিম যাত্ৰা আছিল। আমি অৱশেষত বহুত ঘাত–প্ৰতিঘাত পাৰ কৰি পাটনা ৰেলৱে ষ্টেচন পালোহি। এনেকৈ এখন আমোদজনক, স্মৰণীয় আৰু ব্যতিক্ৰম বিবাহ এই জীৱনত নিজ চকুৰে প্ৰত্যক্ষ কৰিলোঁ।


শ্বুটিঙৰপৰা আহোঁতে ট্ৰাকৰ সৈতে ছুইফটৰ সংঘৰ্ষ; মাতৃসহ মৃত্যু ইউটিউবাৰ ছানিয়াৰ, মৃত আন ৩ -\nHomeআঞ্চলিকশ্বুটিঙৰপৰা আহোঁতে ট্ৰাকৰ সৈতে ছুইফটৰ সংঘৰ্ষ; মাতৃসহ মৃত্যু ইউটিউবাৰ ছানিয়াৰ, মৃত...\nশ্বুটিঙৰপৰা আহোঁতে ট্ৰাকৰ সৈতে ছুইফটৰ সংঘৰ্ষ; মাতৃসহ মৃত্যু ইউটিউবাৰ ছানিয়াৰ, মৃত আন ৩\nSR Official Youtube চেনেলটোৰ এখনি ফটো প্ৰতিনিধিত্বমূলকভাবে দিয়া হ'ল\nডিজিটেল ডেস্ক : এক শোকাৱহ দুৰ্ঘটনাত থানবান হ’ল এটি পৰিয়াল৷ অকালতে মৰহি গ’ল এটা উদীয়মান প্ৰতিভা। ঘাটমাউৰা হ’ল দুটি কণমানি শিশু৷ দীপাৱলীৰ প্ৰাকক্ষণত দৰঙৰ দলগাঁৱত সংঘটিত এক শোকাৱহ দুৰ্ঘটনাৰ খবৰে সকলোকে মৰ্মাহত কৰিছে৷ দৰঙৰ দলগাঁও বেছিমাৰীত ১৫নং ৰাষ্ট্ৰীয় ঘাইপথত দেওবাৰে দিনৰ ভাগত এই ভয়াৱহ পথ দুৰ্ঘটনাত ৫জনকৈ লোকে প্ৰাণ হেৰুৱায়। এগৰাকী পৰিচিত ইউটিউবাৰ ছানিয়া আখতাৰা, তেওঁৰ মাতৃকে ধৰি আঠজন লোকে আৰোহন কৰি অহা এখন ছুইফট ডিজায়াৰ বাহনে প্ৰচণ্ড গতিত ট্ৰাকত খুন্দা মৰাৰ ফলত এই ভয়ংকৰ অঘটন ঘটে। তেওঁলোকে ছানিয়াৰ ইউটিউব চেনেলৰ বাবে ৰৌতাত শ্বুটিং সামৰি ঘৰলৈ ওভতাৰ পথতে এই দুৰ্ঘটনাটো ঘটা বুলি জানিব পৰা গৈছে। দলটো উঠি অহা ছুইফট ডিজায়াৰ বাহনখনৰ সৈতে মালবাহী ট্ৰাকৰ মুখামুখি সংঘৰ্ষৰ ফলতে এই শোকাৱহ ঘটনা ঘটে।\nজানিব পৰা মতে, এছ আৰ অফিচিয়েল নামৰ ইউটিউব চেনেলটোৰ বাবে ৰৌতাত শ্বুটিং কৰিবলৈ দেওবাৰে পুৱাৰ ভাগতে দলগাঁৱৰ এটা দল ৰাওনা হৈছিল। দলটোত আছিল দলগাঁও দৈপামৰ ৩৫ বছৰীয়া মঞ্জু বেগম, ১৪ বছৰীয়া পৰিচিত ইউটিউবাৰ ছানিয়া আখতাৰা, আৰিমাৰী খেটাচৰৰ ফৰিদুল ইছলাম, ইব্ৰাহিম আলী, আজাদ আলী, ৰফিকুল ইছলাম, আব্দুল আৱাল। শ্বুটিং সামৰি দলটোৱে দলগাঁৱৰ ঘৰলৈ ওভতাৰ সময়তে তেওঁলোক দুৰ্ঘটনাগ্ৰস্ত হয়।\nবেছিমাৰীত তেজপুৰ অভিমুখী এএছ ২৩ চিচি ১০০২ নম্বৰৰ এখন মালবাহী ট্ৰাকত খুন্দা মাৰে ছানিয়াকে ধৰি অন্যান্যসকল উঠি অহা গাড়ীখনে।\nতীব্ৰবেগী ছুইফটখনে নিয়ন্ত্ৰণ হেৰুৱাই প্ৰচণ্ড জোৰে ট্ৰাকত খুন্দা মৰাৰ ফলতেই ৫জনকৈ আৰোহীয়ে থিতাতে জীৱন হেৰুৱায়। দলটোৰ ৩জনক গুৰুতৰভাৱে আহত অৱস্থাত মঙলদৈ অসামৰিক চিকিৎসালয়লৈ প্ৰেৰণ কৰে যদিও পাছলৈ জিএমচিএইচলৈ প্ৰেৰণ কৰা হৈছে। নিহত লোককেইজনক আৰিমাৰীৰ আব্দুল আৱাল, দৈপামৰ ফৰিদুল ইছলাম, ইব্ৰাহীম আলী তথা মঞ্জুৱাৰা বেগম আৰু তেওঁৰ কন্যা ছানিয়া আখতাৰা বুলি চিনাক্ত কৰা হৈছে। ইপিনে দুৰ্ঘটনাটোত গুৰুতৰভাৱে আহত হৈছে আৰিমাৰীৰ আজাদ আলী আৰু ৰফিকুল ইছলাম।\nউল্লেখ্য যে, পিতৃহাৰা ১৪ বছৰীয়া ইউটিউবাৰ ছানিয়া আখতাৰাই তেওঁৰ চেনেলৰ জৰিয়তে পৰিচিতি অৰ্জন কৰিবলৈ সক্ষম হৈছিল। এটা উদীয়মান প্ৰতিভা অকালতে হেৰাই গ’ল। উল্লেখ্য যে, কিছুদিন আগেয়ে ক’ভিডত আক্ৰান্ত হৈ মৃত্যু হৈছিল ছানিয়াৰ পিতৃৰ৷ উল্লেখ্য যে, ছানিয়াৰ আছিল দুগৰাকীকৈ ভগ্নী৷ জ্যেষ্ঠ ভগ্নী আৰু মাতৃয়ে এই শোকাৱহ দুৰ্ঘটনাত প্ৰাণ হেৰুওৱাৰ পাছত এই এই কন্যা শিশু দুটিও অনাথ হৈ পৰিল৷ এতিয়া তেওঁলোকৰ দায়িত্ব গ্ৰহণৰ বাবে পদক্ষেপ ল’বলৈ চৰকাৰৰ ওচৰত সহায় বিচাৰিছে পৰিয়াল তথা স্থানীয় লোকে৷\nPrevious articleদীপাৱলীৰ উপহাৰ! এলপিজিৰ মূল্য একেবাৰতে বৃদ্ধি ২৬৫ টকা\nNext articleট্ৰেকিং কৰি ভাল পায় নেকি? জানো আহক ১০ টা মনোমোহা ট্ৰেকিং স্পটৰ বিষয়ে


why-people-should-not-eat-curd-in-bhadon-month-manju-b– News18 assam\nWhy People Should Not Eat Curd In Bhadon Month : ভাদ মাহত দৈ নেখাব ! খালে শৰীৰত হ'ব পাৰে ডাঙৰ ক্ষতি, জানোঁ আহক সবিশেষ...\nভাদ (Bhadon) মাহ ২৩ আগষ্টৰ পৰা ২২ ছেপ্তেম্বৰলৈকে পৰিছে। আয়ুৰ্বেদৰ মতে, এই সময়ছোৱাত দৈ (Curd)ৰ সেৱন স্বাস্থ্যৰ বাবে ক্ষতিকাৰক হয়।\nLast Updated : August 22, 2021, 15:52 IST\nWhy People Should Not Eat Curd In Bhadon Month : স্বাস্থ্যৰ বাবে দৈ (Curd) বৰ উপকাৰী। দৈত মজুত থকা বেক্টেৰিয়াই শৰীৰৰ বাবে যথেষ্ট উপকাৰী , যিয়ে আমাৰ পাচনপক্ৰিয়াত সহায় কৰে। ইয়াৰ লগতে দৈত মানুহৰ শৰীৰৰ প্ৰয়োজনীয় উপাদান কেলচিয়ামো থাকে যিয়ে হাড় মজবুত কৰে। কিন্তু আপুনি জানে নে দৈএ আপোনাৰ অপকাৰো কৰিব পাৰে। হয় ,আপুনি যদি ভুল সময়ত ভুলভাবে দৈ খায় তেতিয়া শৰীৰৰ অপকাৰ (Harmful) হ'ব পাৰে। আয়ুৰ্বেদত এই সম্পৰ্কে উল্লেখ আছে যে ভাদ (Bhadon) মাহত দৈ খালে শৰীৰৰ অপকাৰ হ'ব পাৰে।\nভাদমাহত দৈ খোৱাটো শৰীৰৰ বাবে অপকাৰীতা :\nশাওন মাহ শেষ হোৱাৰ লগে লগে ভাদ্ৰপদ অৰ্থাৎ ভাদমাহ আৰম্ভ হয়। হিন্দু কেলেণ্ডাৰ অনুসৰি ভাদমাহটো বছৰৰ ষষ্ঠ মাহ। এই মাহত খোৱা-বোৱাৰ ক্ষেত্ৰত যথেষ্ট বাধা-নিষেধ আছে। ভাদমাহত দৈ আৰু দৈৰ পৰা বনোৱা যেনে- ছাছ,লাচ্চি আদি খোৱা অনুচিত। আয়ুৰ্বেদৰ মতে , এই সময়চোৱা বৰ্ষা কালত পৰে আৰু এই সময়ত দৈ খালে কফ হোৱাৰ অধিক সম্ভাৱনা থাকে। আধুনিক বিজ্ঞানী সকলেও এই কথাত সমৰ্থন জনীয় কয় যে , এই কেইটা দিনত দৈত বেক্টেৰিয়াৰ পৰিমাণ বেছি থাকে যিয়ে অন্ত্ৰত আক্ৰমণ কৰাৰ অৱকাশ বেছিকৈ থাকে।\nভাদমাহত দৈ খোৱাৰ পাৰ্শ্বক্ৰিয়া কি হ'ব পাৰে ?\n১.এই বতৰত দৈ খালে ডিঙিৰ অসুখ হ'ব পাৰে। লগতে কাহ, চৰ্দী আদিয়েও আমনি কৰিব পাৰে।\n2. যদি আপোনাৰ গাঁঠিৰ বিষ আছে আৰু আপুনি ভাদমাহত দৈ খায়, বিষ পুনৰ উকাব পাৰে।\n৩. বৰ্ষা কালত বেক্টেৰিয়াৰ উৎপত্তি বেছিকৈ হয়। কাজেই দৈত বেক্টেৰিয়াৰ পৰিমাণ বাঢ়ে, যিয়ে আমাৰ পায়ু আৰু পাচনতন্ত্ৰত সমস্যাৰ সৃষ্টি কৰিব পাৰে।\nএনে বতৰত এই সমূহ খাদ্য খোৱাৰ পৰামৰ্শ প্ৰদান কৰা হয় :\nখাদ্যাভাষত তিলৰ ব্যৱহাৰ:\nভাদমাহত তিল খোৱাৰ পৰামৰ্শ দিয়া হয়। তিলৰ ব্যৱহাৰে শৰীৰৰ যথেষ্ট উপকাৰ সাধন কৰে। সেয়হে মিঠাইৰ পৰা আৰম্ভ কৰি খাদ্যত বিভিন্ন ধৰণেৰে তিল ব্যৱহাৰ কৰিব পাৰি।আয়ুৰ্বেদৰ মতে, ভাদমাহত তিল খালে শৰীৰৰ ৰোগ প্ৰতিৰোধ ক্ষমতা বাঢ়ে , যিয়ে বেমাৰ দূৰতে বিদূৰ কৰে। (Disclaimer: এই প্ৰবন্ধত উল্লেখিত তথ্যসমূহ সাধাৰণ তথ্যৰ ওপৰত আধাৰিত। ইয়াৰ বাবে নিউজ-১৮ অসম নৰ্থইষ্ট সমূলি দায়বদ্ধ নহয়। এইবোৰ প্ৰয়োগ কৰাৰ আগতে সংশ্লিষ্ট বিভাগৰ সৈতে যোগাযোগ কৰি ল'ব।)\nFirst published: August 22, 2021, 15:39 IST\nBhado monthCurd Milkharmful effectsHealth Alertlifestyle


সহনশীল ভাৰতৰ ধৈৰ্যশীল প্ৰত্যুত্তৰ, উফৰিল ইংৰাজ -\nHomeক্ৰীড়াসহনশীল ভাৰতৰ ধৈৰ্যশীল প্ৰত্যুত্তৰ, উফৰিল ইংৰাজ\nসহনশীল ভাৰতৰ ধৈৰ্যশীল প্ৰত্যুত্তৰ, উফৰিল ইংৰাজ\nঅভেলঃ ভাৰতত ২০০ বছৰ, অভেলত ৫০ বছৰ; শাসন ইংৰাজৰ। দেশ হওক বা খেল, সদায় চাপত ৰখাৰ চেষ্টা। বৰ্ণবাদৰ পৰা শ্লেজিঙলৈ ২২ গজৰ যুঁজত পৰাক্ৰমী হোৱাৰ বৃথা চেষ্টা। ইংলেণ্ডৰ বিৰুদ্ধে চলিত টেষ্ট শৃংখলাৰ চতুৰ্থখন টেষ্টৰ প্ৰথম ইনিংছত পিছ পৰা ভাৰতে দ্বিতীয় ইনিংছত দেখুৱালে দৃঢ়তা।\nশীৰ্ষ আৰু নিম্নক্ৰমৰ বেটিং বিক্ৰমৰ ফলশ্ৰুতিত ইংলেণ্ডৰ সন্মুখত ৩৬৮ ৰাণৰ লক্ষ্য বান্ধি দিলে। ভাৰতীয় বলাৰৰ ছুইং আৰু স্পীনত ইজনৰ পিছত সিজন ইংৰাজ বেটছমেন পেভিলিয়নমুখী। সুদীৰ্ঘ ৫০ বছৰৰ মূৰত অভেল জয় কৰিলে ভাৰতে। চতুৰ্থ টেষ্টত ১৫৭ ৰাণৰ ব্যৱধানত ইংলেণ্ডক পৰাস্ত কৰি শৃংখলাত ২-১ ৰ অগ্ৰগতি লাভ ভাৰতৰ।\nদ্বিতীয় ইনিংছত ভাৰতৰ হৈ উমেশ যাদৱে সৰ্বাধিক ৩টা উইকেট দখল কৰে। বেটে-বলে উজ্জীৱিত প্ৰদৰ্শন দাঙি ধৰে শ্বাৰ্দুল ঠাকুৰে। দ্বিতীয় ইনিংছত ১২৭ ৰাণৰ আকৰ্ষণীয় ইনিংছ খেলা ৰোহিত শৰ্মাই লাভ কৰে ʼমেন অৱ দ্য মেচʼৰ সন্মান।\nPrevious articleপুনৰ পৰ্দাপ্ৰথা ! কিদৰে সীমাবদ্ধ হৈছে আফগান নাৰীৰ ভৱিষ্যত !\nNext articleমাতৃৰ অসুখ: ইংলেণ্ড ভ্ৰমণ আধাতে সামৰি মুম্বাইত অক্ষয় কুমাৰ


তেজ বা ৰক্ত (ইংৰাজী: Blood), ৰক্তসংবহন তন্ত্ৰৰ লগত জড়িত এবিধ তৰল মাধ্যম। ই ৰক্তবাহিকাইদি খাদ্য, শ্বসন গেছ, ৰেচন দ্ৰব্য, হ'ৰম'ন, এনজাইম, আদি দ্ৰব্যবোৰ বিভিন্ন কলাসমূহলৈ প্ৰেৰণ কৰে আৰু কলাকোষসমূহত উৎপন্ন হোৱা কাৰ্বন ডাই অস্কাইড গেছ আৰু অন্যান্য বিপাকীয় অলাগতিয়াল দ্ৰব্যসমূহ সংগ্ৰহ কৰি নিৰ্দিষ্ট স্হানলৈ কঢ়িয়াই নিয়ে। তেজ এবিধ তৰল সংযোজক কলা। ই প্লাজমা আৰু ৰক্তকণিকাৰে গঠিত। তেজত প্লাজমাৰ পৰিমাণ ৫৫ শতাংশ আৰু ৰক্তকণিকাৰ পৰিমাণ ৪৫ শতাংশ।  তেজৰ ৰক্তকণিকাসমূহ প্লাজমাত ওপঙি থাকে আৰু তেজৰ সোঁতত ইহঁত প্ৰবাহমান হৈ থাকে এজন সুস্থ মানুহৰ দেহত শৰীৰৰ ওজনৰ ৮% তেজ থাকে ৷ \nৰঙা = অক্সিজেনযুক্ত তেজ\nনীলা = অক্সিজেন ৰহিত তেজ\nৰক্তকণিকাবিহীন তেজৰ তৰল অংশই হ'ল প্লাজমা। ইয়াৰ ৰং পাতল হালধীয়া। ই কিছুমান অজৈৱিক আৰু জৈৱিক উপাদানেৰে গঠিত। অজৈৱিক উপাদানসমূহ হ'ল: ছডিয়াম, পটাছিয়াম, মেগনেছিয়াম, আইৰণ ক্ল'ৰাইড, বাইকাৰ্বনেট, ছালফেট, ফছফেট, অক্সিজেন, কাৰ্বন ডাই অক্সাইড, নাইট্ৰজেন ইত্যাদি। জৈৱিক উপাদানসমূহ হ'ল: প্ৰটিন, কাৰ্বহাইড্ৰেট, লিপিড, হৰমন, এনমিয়া, ইউৰিয়া, ইউৰিক এচিড, এণ্টিবডি ইত্যাদি। প্লাজমাত খাদ্যৰ সৰল অৱস্থাসমূহ যেনে- গ্লুকজ, এমিন' এচিদ ইত্যাদি দ্ৰৱীভূত হৈ থাকে। প্লাজমাত থকা এই দ্ৰৱিত বস্তুবোৰৰ বাবে প্লাজমাৰ এটা আঠালতীয়া গুণ থাকে ৷ এমনিয়া, ইউৰিয়া আৰু ইউৰিক এচিড আদি যৌগবোৰ প্লাজমাত থকা অলাগতিয়াল নাইট্ৰজেন জাতীয় ৰেচন দ্ৰব্য। দেহৰ পৰা উলিয়াই দিয়াৰ উদেশ্যে প্লাজমাই এইবোৰক উৎপন্ন হোৱা স্থানৰ পৰা ৰেচন অংগসমূহলৈ কঢ়িয়াই নিয়ে।\nৰক্তকণাবোৰ শৰীৰৰ বিভিন্ন অংশলৈ যাওঁতে বাহন হিচাপে কাম কৰে ৷\nকোষৰ শ্বসন কাৰ্যৰ ফলত কোষবোৰত যি কাৰ্বন-ডাই-অক্সাইড উৎপন্ন হয় তাক বাইকাৰ্বনেট আয়ন হিচাবে কলাসমূহৰপৰা আনি হাঁফাওঁৰ বায়ুত এৰি দিয়ে ৷\nখোৱা খাদ্য খাদ্যনলীত পচন হোৱাৰ পাছত পুষ্টিকৰ দ্ৰৱ্য সমূহ শৰীৰৰ সকলো অংশৰ কলাসমূহলৈ লৈ যায় ৷\nশৰীৰৰ গঠন, বৰ্ধন আৰু কিছুমান জৈৱিক ক্ৰিয়া নিয়ন্ত্ৰণকাৰী হৰম'নহীন গ্ৰন্থিৰপৰা বিভিন্ন কাৰ্যকৰ অংগলৈ কঢ়িয়াই নিয়ে।\nবিপাকৰ ফলত শৰীৰত সৃষ্টি হোৱা বিভিন্ন ৰেচন দব্য ৰেচন অংগসমূহলৈ কঢ়িয়াই নিয়ে ৷\nপ্লাজমাত দ্ৰৱিতহৈ থকা ফাইব্ৰিন'জেন আৰু প্ৰ'থ্ৰমবিন নামৰ দুবিধ প্ৰটিনে কোনো ঠাইত আঘাত পাই তেজ ওলালে তেজ গোট মৰাট অংশগ্ৰহণ কৰে ৷\nলোহিত ৰক্তকণিকা, অনুচক্ৰিকা আৰু শ্বেত ৰক্তকণিকা\nতেজত তিনিবিধ ৰক্তকণিকা পোৱা যায়-\nশ্বেত ৰক্তকণিকা আৰু\n১.লোহিত ৰক্তকণিকা:- লোহিত ৰক্তকণিকাবোৰ আকাৰত সৰু ৷ ইয়াৰ আকৃতি এখন ক্ষুদ্ৰ উভয়াতল (Bi-concave) থালৰ (Dish)ৰ নিচিনা ৷ মানুহৰ লগতে আন তন্যপায়ী প্ৰাণীৰ লোহিত ৰক্তকণিকাৰ কোষকেন্দ্ৰ নাথাকে ৷ স্তন্যপায়ী প্ৰাণীৰ ভিতৰত কেৱল উটৰ লোহিত ৰক্তকণাহে কোষকেন্দ্ৰযুক্ত ৷ সেয়ে ইহঁতৰ আকৃতি চেপেটা ৷ অস্তন্যপায়ী মেৰুদণ্ডী প্ৰাণীৰ লোহিত ৰক্তকণিকাবোৰ কোষকেন্দ্ৰযুক্ত আৰু মাজ অংশ উঠঙা ৷ৰক্ত ৰক্তকণিকাবোৰত হিম'গ্লবিন নামৰ এবিধ ৰঙা শ্বাসৰঞ্জক (Respiratory pigment) থাকে আৰু ইয়াৰ বাবেই তেজৰ ৰং ৰঙা হয় । লোহিত ৰক্তকণিকাৰ মুখ্য কাৰ্য হ'ল- ইয়াত থকা হিমগ্লবিনৰ দ্বাৰা হাওঁফাওঁৰ পৰা অক্সিজেন কঢ়িয়াই বিভিন্ন কলাসমূহক যোগান ধৰা। সাধাৰণ স্বাস্থ্যৰ পূৰ্ণবয়স্ক পুৰুষ এজনৰ প্ৰতি mm3 তেজত লোহিত ৰক্তকণিকা থাকে গড়ে ৫.০-৫.৫ মিলিয়ন আৰু মহিলাৰ তেজত থাকে গড়ে ৪.৫-৪.৫ মিলিয়ন ৷  বয়স অনুসৰি এই সংখ্যাৰ তাৰতম্য হয় ৷ বাসস্থানৰ উচ্চতা অনুসৰিও লোহিত ৰক্তকণিকাৰ পৰিমাণত ভিন্নতা আহে ৷ লোহিত ৰক্তকণিকাবোৰে সিহঁতৰ কোষৰসত যথেষ্ট পৰিমাণে হিমগ্লবিন(hemoglobin /he·mo·glo·bin/ (he´mo-glo″bin) সংৰক্ষণ কৰিব পাৰে ৷ হিমগ্লবিন হ'ল লোহিত ৰক্তকণিকাত থকা অক্সিজেন কঢ়িওৱা এটা বৰণ (pigment)৷  সুস্থ মানুহৰ প্ৰতি ১০০মি.লি. তেজত ১২-১৬ গ্ৰাম পৰ্যন্ত হিমগ্লবিন থাকে ৷ প্ৰত্যেক গ্ৰাম হিমগ্লবিনে প্ৰায় ১.৩৯ মি.লি. অক্সিজেন বান্ধি ৰাখিব পাৰে ৷\nলোহিত ৰক্তকণিকাৰ ক্ৰিয়াসমূহ:\nলোহিত ৰক্তকণিকাৰ মূখ্য কাৰ্য হ'ল অক্সিজেনৰ পৰিবহন ৷ ইয়াত অক্সিজেনৰ প্ৰতি অতি আসক্তি থকা হিমগ্লবিন যৌগই অক্সিজেনৰ লগত অক্সিহিমগ্লবিন নামৰ অস্থায়ী যৌগৰ সৃষ্টি কৰি ইয়াক হাওঁফাওঁৰ পৰা কলা-কোষবোৰলৈ কঢ়িয়াই লৈ যায় ৷\nকলাকোষৰৰা ওলোৱা কাৰ্বন-ডাই-অক্সাইড, বাইকাৰ্বনেট হিচাবে হাওঁফাওঁলৈ কঢ়িয়াই অনাত লোহিত ৰক্তকণিকাবোৰে সহায় কৰে ৷\nলোহিত ৰক্তকণিকাবোৰে ইহঁতৰ গাত থকা হিমগ্লবিনৰ দ্বাৰা তেজৰ pH-ৰ মান স্থিৰ কৰি ৰাখে ৷\nলোহিত ৰক্তকণিকাই প্ৰটিন খাদ্যৰপৰা ওলোৱা এমিন' এচিদবৌৰশোষণ স্থানৰপৰা কঢ়িয়াই নি দেহৰ কোষবোৰক যোগান ধৰে ৷\nইয়াৰ কোষবোৰে তেজত ধনাত্মক আৰু ঋণাত্মক আয়নৰ সমতা ৰক্ষা কৰে ৷\nতেজৰ আদ্ৰতা ৰক্ষা কৰাত লোহিত ৰক্তকণিকাবোৰে বিশেষ ভূমিকা পালন কৰে ৷\n২.শ্বেত ৰক্তকণিকা :-শ্বেত ৰক্তকণিকাবোৰ বৰণহীন আৰু কোষকেন্দ্ৰযুক্ত ৷ ইয়াৰ কোষকেন্দ্ৰৰ আকাৰ ভিন্ন প্ৰকাৰৰ । কিছুমান শ্বেতৰক্তকণিকাৰ কোষপ্ৰৰস দানাযুক্ত (Granular) আৰু আন কিছুমান দানাবিহীন(Agranular) ৷ ইয়াৰ ওপৰত ভিত্তি কৰি শ্বেতৰক্তকণিকাসমূহক দানাযুক্ত শ্বেত ৰক্তকণিকা(Granulocyte) আৰু দানাবিহীন শ্বেত ৰক্তকণিকা (Agranulocyte) এই দুটা ভাগত ভগোৱা হৈছে ৷\nদানাযুক্ত শ্বেত ৰক্তকণিকা: দানাযুক্ত শ্বেত ৰক্তকণিকাৰ কোষৰ চাইট'প্লাজম কণিকাময় বা দানাযুক্ত ৷ দানাযুক্ত শ্বেত ৰক্তকণিকা আকৌ তিনি প্ৰকাৰৰ- নিউ'ট্ৰফিল, ইয়ছিন'ফিল আৰু বেছ'ফিল ৷\nএইবিধ শ্বেত ৰক্তকণিকাৰ কোষকেন্দ্ৰ বহুখণ্ডযুক্ত ৷ ইয়াৰ চাইট'প্লাজম দানাযুক্ত আৰু অম্ল তথা ক্ষাৰযুক্ত দুবিধ ৰঞ্জৰদ্বাৰা গঠিত ৷ এইবোৰ কোষে শৰীৰ আক্ৰমণকাৰী বীজাণু কৌশিক গ্ৰাস বা ফেগ'চাইট 'ছিছ (phagocytosis) প্ৰক্ৰিয়াৰ দ্বাৰা বিনাশ কৰে আৰু দেহক বীজাণুৰ আক্ৰমণৰ পৰা ৰক্ষা কৰে ৷  এই কোষবোৰ ৰসায়ন সংবেদী অৰ্থাৎ এই কোষবোৰে দেহৰ কোনো স্থানত জীবাণুৱে উৎপন্ন কৰা অনিষটকাৰী দ্ৰব্যৰ উপস্থিতিৰ উমান অতি সহজে পায় আৰু সংক্ৰমিত স্থানলৈ গৈ জীবাণুবোৰ ধ্বংস কৰে ৷ এনে কাৰ্য কৰিবলৈ নিউট্ৰ'ফিল কোষোৰ তেজৰ কৈশিক নলীৰ বেৰৰঅতি সৃক্ষ্ম বিন্ধাবোৰেদি আকৃতিৰ পৰিবৰ্তন ঘটাই আন্তঃকোষীয় স্থানলৈ ওলাই আহে ৷ এই পৰিঘটনাক ডায়েপেডেছিছ (diapedesis) বোলা হয় ৷\nএইবিধ শ্বেত ৰক্তকণিকাৰ কোষকেন্দ্ৰ দ্বিখণ্ডযু্ক্ত ৷ অম্লযুক্ত ৰঞ্জকেৰে ইয়'ছিন'ফিলৰ কোষৰ দানাবোৰ ৰঞ্জিত হয় ৷ শৰীৰত কোনো পৰজীৱিয়ে প্ৰৱেশ কৰি থিতাপি ললে ইয়'ছিন'ফিল অপৰ্যাপ্ত পৰিমাণে উৎপন্ন হয় আৰু পৰজীৱিয়ে উৎপন্ন কৰা কলাসমূহলৈ যায় ৷ পৰজীৱি বোৰ অন্তঃভক্ষণ কৰিবলৈ ডাঙৰ হোৱা বাবে ইয়'ছিন'ফিলবোৰে পৰজীৱিৰ গাত লাগি ধৰি কেতবোৰ দ্ৰব্য উৎপন্ন কৰি এৰি দিয়ে আৰু এই দ্ৰব্যবোৰেই পৰজীৱিক মৃত্যু ঘটায় ৷ ইয়'ছিন'ফিলৰ আৰু এটা বৈশিষ্ট্য যে কোনো কলাত যদি কোনো প্ৰকাৰৰ এলাৰ্জিৰ বাবে বিক্ৰিয়া ঘটে তেন্তে সিহঁতে সেই ঠাইত জুম বান্ধেগৈ ৷ \nএইবিধ শ্বেত ৰক্তকণিকাৰ কোষকেন্দ্ৰ ত্ৰিখণ্ডযুক্ত ৷ ইহঁতৰ দানাযুক্ত চাইট'প্লাজম ক্ষাৰযুক্ত ৰঞ্জকেৰে ৰঞ্জিত হয় ৷ তেজত থকা বেছ'ফিলকণা আৰু তাৰ লগতে কেতবোৰ ৰক্তকেশিকাৰ বাহিৰফালে থকা মাষ্টকোষে হেপাৰিণ (heparin) নামৰ এবিধ দ্ৰব্য প্ৰস্তুত কৰে ৷ বেছ'ফিল আৰু মাষ্টকোষ এই দুয়োবিধ কোষে প্ৰস্তুত কৰা হেপাৰিণ তেজৰ দ্বাৰা প্ৰৱাহিত হৈ থাকে ৷ এই হেপাৰিণৰ বাবেই ৰক্তপ্ৰৱাহৰ ভিতৰত তেজ গোট নামাৰে বা চেকুৰা নাবান্ধে ৷ তাৰোপৰি কোনো ৰক্তবাহিকাৰ বেৰত কোনো স্নেহকণা লাগি থাকিলে তাক সহজে এৰোৱাই পুণৰ তেজৰ সোঁতত যাব পৰা কৰে ৷ কিছুমাণ এলাৰ্জিৰ ক্ষেত্ৰত বেছ'ফিল আৰু মাষ্টকোষবোৰে গুৰোত্বপূৰ্ণ ভূমিকা লোৱা দেখা যায় ৷ যি ধৰণৰ এণ্টিবডিৰ উপস্থিতিত সেই বিশেষ এলাৰ্জি হয় তেনে এণ্টিবডিবোৰ এই দুবিধ শ্বেতকণাৰ লগত বান্ধখাই পৰাৰ প্ৰৱণতা দেখা যায় ৷ এই প্ৰৱণতাই শৰীৰক এক বিশেষ ধৰণৰ অসংক্ৰমণতাৰ সুৰক্ষা দিয়ে ৷ \nদানাবিহীন শ্বেত ৰক্তকণিকা: এইবিধ শ্বেত ৰক্তকণিকাৰ চাইট'প্লাজমত কোনো ধৰণৰ দানা নাথাকে ৷ দানাবিহীন শ্বেত ৰক্তকণিকাবোৰ দুই প্ৰকাৰৰ- মন'চাইট আৰু লিম্ফ'চাইট ৷\nএইবিধ ৰক্তকণিকাৰ আকাৰ আটাইটকৈ ডাঙৰ ৷ কোষকেন্দ্ৰ বৃক্কাকৃতিৰ ৷ বেক্টেৰিয়া বা আন কোনো ধৰণৰ বীজাণু তেজত প্ৰৱেশ কৰিলে মন'চাইট বোৰ কৌশিক নলীৰপৰা ওলাই গৈ কলাত সুমাই আৰু ফেগ'ছাইটিছৰ দ্বাৰা বীজাণুবোৰ গ্ৰাস কৰি সংক্ৰমণৰ পৰা দেহক ৰক্ষা কৰে ৷ এনে কাৰ্যত মন'চাইট বোৰৰ আকাৰ অতিকৈ বৃদ্ধি পায় ৷ মন'চাইট ৰ এনে অৱস্থাক মেক্ৰফাজ (macrophase) বোলা হয় ৷ \nএইবিধ ৰক্তকণিকা দানাবিহীন ৷ ইহঁতৰ কোষকেন্দ্ৰ ডাঙৰ আৰু গোলাকাৰ ৷ এইবিধ ৰক্তকণিকাৰ প্ৰধান কাৰ্য হৈছে এণ্টিবডি সৃষ্টি কৰি দেহক বীজাণুৰ আক্ৰমণৰপৰা ৰক্ষা কৰা ৷ লিম্ফ'চাইটবোৰ লসিকা গ্ৰন্থি বা আন লসিকাজনিত কলাত উৎপন্ন হৈ অনবৰত তেজৰ সোঁতলৈ আহি থাকে ৷ \nঅনুচক্ৰিকাবোৰ আটাইবোৰ ৰক্তকণাতকৈ সৰু ৷ অনুচক্ৰিকাবোৰ ২-৪ মাইক্ৰকোণ ব্যাসৰ বৃত্তাকাৰ বা উপবৃত্তাকাৰ চাক একোটাৰ দৰে ৷ এইবোৰক প্ৰকৃততে ৰক্তকণা বুলিব নোৱাৰি ৷ এইবোৰত কোষপ্ৰৰস থাকে যদিও কোষকেন্দ্ৰ নাথাকে ৷ কোষকেন্দ্ৰ নাথাকিলেও অনুচক্ৰিকাবোৰত কোষপ্ৰৰসৰ ভালেমান অংগিকা থাকে বাবে কম সময়ৰ কাৰণে হ'লেও সিহঁতে গুৰুত্বপূৰ্ণ কাম কৰিব পাৰে ৷ অনুচক্ৰিকাৰ আটাইতকৈ গুৰুত্বপূৰ্ণ কাম হ'ল ৰক্তবাহিকাৰপৰা হোৱা ৰক্তপাত বন্ধ কৰি শৰীৰত তেজৰ পৰিমাণ সংৰক্ষণ কৰা ৷ এই প্ৰক্ৰিয়াক তেজৰ চেকুৰ মৰা (Blood clotting) বুলিও জনা যায় ৷\nখৃঃ ১৯০০-ত কাৰ্ল লেণ্ডিয়াৰ নামৰ অষ্ট্ৰীয়াৰ এগৰাকী চিকৎসাবিদে তেজ সংৰচনাৰ (blood transfusion) সময়ত দেখা দিয়া আঁহোৱাহসমূহ দূৰ কৰিবৰ বাবে চলোৱা পৰীক্ষা-নীৰিক্ষাত তেজৰ গ্ৰুপসমূহ আৱিস্কৃত হয় ৷  তেজৰ গ্ৰুপ চাৰিটা- A, B, AB আৰু O। গাইগুটীয়াভাৱে সকলো মানুহৰ তেজৰ গ্ৰুপ এই চাৰিটাৰ ভিতৰত যিকোনো এটা হয়। তেজত দুই প্ৰকাৰৰ প্ৰটিন থাকে ৷ এই প্ৰটিনে তেজ সংৰচনাৰ সময়ত বিশেষ ভূমিকা পালন কৰে ৷ এই দুবিধ প্ৰটিনক এণ্টিজেন আৰু এণ্টিবডি বোলা হয় ৷ ৰক্ত সংৰচনাৰ মূল ভেটি এয়ে যে একে এণ্টিজেন-এণ্টিবডি একেলগে থাকিব নোৱাৰে অৰ্থাৎ এণ্টিজেন A আৰু এণ্টিবডি A , এণ্টিজেন B আৰু এণ্টিবডি B একেলগে থাকিব নোৱাৰে ৷ ৰক্ত সংৰচনাৰ সময়ত দাতা আৰু গ্ৰহীতাৰ মাজত এনে ধৰণৰ বিসংগতি যাতে নহয় তাক চোৱাটোৱেই ৰক্তদলৰ মূল উদ্দেশ্য ৷ বিভিন্ন ৰক্তদলৰ তেজত এণ্টিজেন-এণ্টিবডিৰ উপস্থিতি এনে ধৰণৰ-\nA ৰক্তদলৰ লোহিতকণাত এণ্টিজেন- A আৰু ইয়াৰ প্লাজমাত এণ্টিবডি-B থাকে ৷\nB ৰক্তদলৰ লোহিতকণাত এণ্টিজেন- B আৰু ইয়াৰ প্লাজমাত এণ্টিবডি-A থাকে ৷\nAB ৰক্তদলৰ লোহিতকণাত এণ্টিজেন-A আৰু এণ্টিজেন-B দুয়োবিধ থাকে কিন্তু ইয়াৰ প্লাজমাত কোনো এণ্টিবডি নাথাকে ৷\nO ৰক্তদলৰ লোহিতকণাত কোনো এণ্টিজেন নাথাকে কিন্তু ইয়াৰ প্লাজমাত এণ্টিবডি-A আৰু এণ্টিবডি-B দুয়োবিধেই থাকে ৷ \nৰক্তদানৰ ক্ষেত্ৰত O গ্ৰুপে সকলোকে, A আৰু B গ্ৰুপে AB গ্ৰুপক ৰক্ত দান কৰিব পাৰে। অৰ্থাৎ O গ্ৰুপে কেৱল O গ্ৰুপৰ, A গ্ৰুপে O আৰু A গ্ৰুপৰ আৰু B গ্ৰুপে O আৰু B গ্ৰুপৰ, AB গ্ৰুপে A, B, AB আৰু O গ্ৰুপৰ তেজ গ্ৰহণ কৰিৰ পাৰে।\nAlberts, Bruce (2005). "Leukocyte functions and percentage breakdown". Molecular Biology of the Cell. NCBI Bookshelf. Retrieved 2007-04-14.


Lenalid in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Lenalid ar byavahar, ppali, parshwakriya, upkaar, kriya-pratikriya aaru satarkatabani\nसामग्री / साल्ट: Lenalidomide\nLenalid के प्रकार चुनें\nLenalid 10 Capsule Lenalid 25 Capsule\nसदस्य इस दवा को ₹3861.34 में ख़रीदे।\nLenalid की जानकारी\nLenalid ৰ লাভ আৰু ব্যৱহাৰসমূহ- Lenalid Benefits & Uses in Assamese- Lenalid ar laabh aaru byavaharsamuh\nLenalid ৰ পালি আৰু সেয়া কেনেদৰে ল'ব- Lenalid Dosage & How to Take in Assamese - Lenalid ar paali aaru xeya kenedore lobo\nLenalid ৰ পাৰ্শ্চক্ৰিয়াসমূহ- Lenalid Side Effects in Assamese- Lenalid ar parshwakriyasamuh\nLenalid সংক্ৰান্ত সতৰ্কতাবাণীসমূহ- Lenalid Related Warnings in Assamese- Lenalid xonkranta xatarkatabanisamuh\nঅইন দৰৱৰ সৈতে Lenalidৰ গুৰুতৰ ক্ৰিয়া-প্ৰতিক্ৰিয়া- Severe Interaction of Lenalid with Other Drugs in Assamese- Oinor xoite Lenalid ar gurutor kriya-pratikriya\nLenalid মতভেদসমূহ- Lenalid Contraindications in Assamese- Lenalid nishedhsamuh\nLenalid ৰ বিষয়ে সততে সোধা প্ৰশ্নসমূহ- Frequently asked Questions about Lenalid in Assamese- Lenalid ar bikhoye satate xodha prashnasamuh\nখাদ্য আৰু মদৰ সৈতে Lenalid ক্ৰিয়া-প্ৰতিক্ৰিয়া- Lenalid Interactions with Food and Alcohol in Assamese- khadya aaru modor xoite Lenalid kriya-pratikriya\nLenalid ৰ লাভ আৰু ব্যৱহাৰসমূহ - Lenalid Benefits & Uses in Assamese - Lenalid ar laabh aaru byavaharsamuh\nLenalid তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nLenalid ৰ পালি আৰু সেয়া কেনেদৰে ল'ব - Lenalid Dosage & How to Take in Assamese - Lenalid ar paali aaru xeya kenedore lobo\nLenalid-ৰ উপাদানসমূহ - Lenalid Active Ingredients in Assamese - Lenalid-ar upadaansamuh\nLenalid ৰ পাৰ্শ্চক্ৰিয়াসমূহ - Lenalid Side Effects in Assamese - Lenalid ar parshwakriyasamuh\nগৱেষণাৰ ভিত্তিত, Lenalid ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nLenalid সংক্ৰান্ত সতৰ্কতাবাণীসমূহ - Lenalid Related Warnings in Assamese - Lenalid xonkranta xatarkatabanisamuh\nLenalid-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Lenalid লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nLenalid-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Lenalid এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Lenalid কি প্ৰভাৱ দেখা গৈছে?\nLenalid গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Lenalid কি প্ৰভাৱ দেখা গৈছে?\nLenalid গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Lenalid ৰ কি প্ৰভাৱ দেখা গৈছে?\nLenalid গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Lenalidৰ গুৰুতৰ ক্ৰিয়া-প্ৰতিক্ৰিয়া - Severe Interaction of Lenalid with Other Drugs in Assamese - Oinor xoite Lenalid ar gurutor kriya-pratikriya\nLenalid তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nLenalid মতভেদসমূহ - Lenalid Contraindications in Assamese - Lenalid nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Lenalid লোৱা অনুচিত যাতে -\nLenalid ৰ বিষয়ে সততে সোধা প্ৰশ্নসমূহ - Frequently asked Questions about Lenalid in Assamese - Lenalid ar bikhoye satate xodha prashnasamuh\nএই Lenalid-এ অভ্য়াস বা নিচাৰ সৃষ্টি কৰে নেকি?\nLenalidৰে অভ্যাস গঠনৰ কোনো কথাৰ প্ৰতিবেদন পোৱা নাই।\nনহয়, Lenalid লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, আপুনি ডাক্তৰৰ পৰামৰ্শৰ পিছতহ Lenalid লোৱাটো নিৰাপদ।\nLenalid য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Lenalid ক্ৰিয়া-প্ৰতিক্ৰিয়া - Lenalid Interactions with Food and Alcohol in Assamese - khadya aaru modor xoite Lenalid kriya-pratikriya\nখাদ্য আৰু Lenalidৰ ক্ৰিয়া-প্ৰতিক্ৰিয়া\nখাদ্যৰ সৈতে Lenalid লোৱাটো স্বাভাৱিক।\nমদ আৰু Lenalidৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Lenalid লোৱাৰ পাৰ্শ্চক্ৰিয়াৰ বিষয়ে তথ্য নাই।\nLenalid ৰ অনুকল্প - Substitutes for Lenalid in Assamese\nLenalid ৰ মূল্য আৰু পেকৰ চাইজ - Lenalid Price and Pack Size in Assamese - Lenalid ar mulya aaru pakor size\nLenalid 10 Capsule ₹4064.6 खरीदें\nLenalid 25 Capsule ₹8367.2 खरीदें\nআপুনি বা আপোনাৰ পৰিয়ালৰ কোনোবাই Lenalid লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Lenalid ব্যৱহাৰ কৰিছিল নেকি?\nআপুনি কিমান পৰিমাণে Lenalid সেৱন কৰিছিল?\nআপুনি Lenalid ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Lenalid সেৱন কৰে?


টকিঅ' ২০২০: ক'ত, কেনেকৈ উপভোগ কৰিব পাৰিব অসমৰ লাভলীনাৰ খেল? - Olympia Sports\nHomeNewsটকিঅ' ২০২০: ক'ত, কেনেকৈ উপভোগ কৰিব পাৰিব অসমৰ লাভলীনাৰ খেল?\nটকিঅ’ ২০২০: ক’ত, কেনেকৈ উপভোগ কৰিব পাৰিব অসমৰ লাভলীনাৰ খেল?\nবক্সিঙত ভাৰতৰ সম্ভাৱনা উজ্জল। অতি শক্তিশালী খেলুৱৈৰে গঠিত হৈছে টকিঅ’ অভিমুখী ভাৰতীয় দল। দলটোত ভাৰতৰ হৈ ইয়াৰ পূৰ্বে অলিম্পিক পদকজয়ী বক্সাৰ মেৰীকমৰ লগতে পুৰুষৰ শাখাত আছে বিশ্বৰে শীৰ্ষ ক্ৰমৰ বক্সাৰ অমিত পংগালৰ দৰে খেলুৱৈ। ৫১ কেজি শাখাত মেৰীকম আৰু ৫২ কেজি শাখাত অমিত পংগালৰ সম্ভাৱনাই অধিক। ইয়াৰোপৰি সম্ভাৱনাৰ তালিকাত আছে মনিষ কৌশিক, বিকাশ কৃষণৰ লগতে মহিলাৰ শাখাত পূজা ৰাণীৰ লগতে অসমৰ লাভলীনাৰ দৰে খেলুৱৈৰ নাম। ভাৰতৰ হৈ এইবাৰ ৯ গৰাকীকৈ বক্সাৰে অংশগ্ৰহণ কৰিব টকিঅ’ অলিম্পিকত। দেশৰ আন প্ৰান্তৰ লগতে অসমৰ জনসাধাৰনেও অতি উৎসাহেৰে অপেক্ষা কৰিছে অলিম্পিক আৰম্ভ হোৱালৈ।\nপ্ৰতিযোগিতাখনত ভাৰতে বক্সিঙত যাত্ৰা আৰম্ভ কৰিব ২৪ তাৰিখে। অৰ্থাৎ অলিম্পিক আৰম্ভ হোৱাৰ এদিন পিছতেই বক্সিঙৰ ৰিঙত নামিব ভাৰতীয় বক্সাৰ। অতি উল্লেখনীয় কথাটো হৈছে যে ভাৰতৰ হৈ প্ৰথমখন বক্সিং খেলত ভাগ ল’ব অসমৰ লাভলীনাই। লাভলীনাৰ খেলখন আৰম্ভ হ’ব ভাৰতীয় সময় অনুসৰি পুৱা ৭:৩০ বজাত। ২৪ তাৰিখত ভাৰতৰ তিনিগৰাকীকৈ খেলুৱৈৰ ভাগ্য নিৰ্ণয় হ’ব অলিম্পিকত। অসমৰ লাভলীনাৰ লগতে সেই দিনা মহিলাৰ লাইটৱেইট শাখাত মেৰীকমৰ উপৰিও পুৰুষৰ শাখাত বিকাশ কৃষানেও অংশ ল’ব। মেচখন ভাৰতীয় দৰ্শকে উপভোগ কৰিব পাৰিব চনী টেন ১ আৰু চনী টেন ২ত।\nPrevious articleঅসমৰ খেলুৱৈৰ বাবে সুখবৰ! মুখ্যমন্ত্ৰী ডঃ হিমন্ত বিশ্ব শৰ্মাই দিলে এই সুখবৰ\nNext articleস্মৰণীয় এক ৰেল যাত্ৰা; ৰেলত চিট নাপায় শৌচালয়ৰ কাষত চাদৰ পাৰি শুই গুৱাহাটীলৈ গৈছিল ছাইত যোগদান কৰিবলৈ


নগ্ন পুৰুষ.. ধৰ্ষিতা যুৱতী (দীপাঙ্ক বৰা) - সাহিত্য ডট অৰ্গ\nনগ্ন পুৰুষ.. ধৰ্ষিতা যুৱতী (দীপাঙ্ক বৰা)\nনগ্ন পুৰুষ.. ধৰ্ষিতা যুৱতী\nছুটি কাপোৰ পৰিহিতা গাভৰু ছোৱালীজনী লয়লাস ভংগীমাৰে মোৰ আগে আগে গৈ আছিল। হাতত এটা মোবাইল ফোন লৈ বাৰ্তালাপত ব্যস্ত ছোৱালীজনীৰ প্ৰকট হৈ থকা নিটোল উৰুহাল নাচাওঁ বুলি ভাবোঁতেও বাৰে বাৰে মোৰ চকুহালৰ দৃষ্টি যেন তাতেই নিৱদ্ধ হৈছিল। কেৱল মোৰেই নহয়.. কাষেদি পাৰ হৈ যোৱা প্ৰত্যেকজন পুৰুষৰ চকুবোৰে যেন তাইক লেহন কৰি গৈছিল। তাই কিন্তু সেই লুভীয়া চাৱনিবোৰলৈ ভ্ৰূক্ষেপ নকৰি আপোন জগতখনতেই ব্যস্ত হৈ খোজ কাঢ়ি আছিল। পুৰুষৰ সহজাত প্ৰবৃত্তিৰে মোৰো তাইক সন্মুখৰ পৰা এবাৰ চাবলৈ মন গৈছিল। যৌৱনপুষ্ট শৰীৰটোৰ পৃষ্ঠভাগে মোক আকৰ্ষিত কৰি তুলিছিল। কেৱল আকৰ্ষিতই কৰিছিল নে মোৰ মনত জগাই তুলিছিল আৰু কিবা কামনা! তাইও গম পাইছে নেকি… ছুটি কাপোৰ কিয় পিন্ধিছে বাৰু তাই! আমি পুৰুষবোৰে ভবাৰ দৰে তাইৰ শৰীৰটোৰ দ্বাৰা আমাক আকৰ্ষিত কৰিবলৈ নে মাত্ৰ নিজৰ খেয়াল-খুছী মতে ধুনীয়া দেখাবলৈ! ময়ো দেখোন গৰমৰ বাবে এটা হাফ পেণ্ট আৰু হাত কটা গেঞ্জী পিন্ধি দোকানলৈ আহিছোঁ। মইতো কাৰোবাক আকৰ্ষিত কৰিবলৈ চেষ্টা কৰা নাই। তেন্তে ছোৱালীজনীৰ কথা তেনেকৈ কিয় ভাবিছোঁ! আনৰ কামনা জাগ্ৰত কৰিবলৈ তাইতো একো গোপন অংগ প্ৰকট কৰা নাই। তেন্তে আদিম নগ্নতা কোনে প্ৰকাশ কৰিছে.. তাই নে মোৰ মনটোৱে! .. ল’ৰা এটা লগ পাই কেৰাহিকৈ মোৰ ফালে চাই ছোৱালীজনী বাইকত উঠি গ’লগৈ। তাই মোৰ ফালে কিয় চালে? প্ৰশ্ৰয় দি মোক আকৃষ্ট কৰিবলৈ নে অলপ আগলৈকে কামনা জৰ্জৰ দৃষ্টিৰে তাইৰ শৰীৰটো চাই থকা বাবে নীৰৱে তিৰস্কাৰ কৰি থৈ গ’ল। বুজি নাপালোঁ। নাৰীৰ চকুৰ ভাষা বুজিবলৈ বৃথা চেষ্টা কৰাতকৈ জটিল কোৱাণ্টামৰ সূত্ৰ এটা পঢ়াই ভাল।\nঅশান্ত হৈ পৰিছিল মনটো। অনাত্মীয় নাৰীৰ উন্মুক্ত শৰীৰৰ অংগই কিয় বিচলিত কৰিলে মোৰ দৰে আন বহু পুৰুষৰ মন। মই দেখোন ভাল মানুহ। কম কাপোৰ পিন্ধা বাবেই ছোৱালীজনীক বেয়া দৃষ্টিৰে কিয় চালোঁ? পশু নেকি মই। ক’তা.. পশুবোৰৰ চকুতো দেখোন নেদেখোঁ তেনেকুৱা নীচ চাৱনি! সভ্যতা, শালীনতা, নগ্নতা ৰক্ষা কৰাৰ দায়িত্ব কেৱল নাৰীৰ কিয়। হৰিণাৰ মঙহেই বৈৰী বুলি কয়… নাৰী কি তাৰমানে হৰিণা.. আৰু আমি পুৰুষবোৰ.. জীয়া মঙহ লুভীয়া একো একোটা উলংগ চিকাৰী। ছিঃ… ইমান নীচ নে আমি পুৰুষবোৰ!\nমোৰ আত্মীয় নাৰীবোৰতো সকলোৰে আত্মীয় নহয়। তেন্তে আন পুৰুষৰ বাবে মোৰ কন্যা, ভগ্নী, মাতৃহঁতো তেন্তে কি মাথোঁ জীয়া মঙহৰ একো একোজনী হৰিণা! যাৰ চৰিত্ৰ, সতীত্বৰ মাপকাঠি নিৰূপণ কৰা হয় পিন্ধা কাপোৰৰ জোখ লৈ। যিহঁত ধৰ্ষিতা হ’লে কোৱা হয়.. তাই ইমান ৰাতি কিয় ঘূৰি ফুৰিছিল… নাজানে নে’কি তাই নিজকে অবলা বুলি!\nকাৰ ওচৰত অবলা নাৰী! নাৰীক অবলা বুলি কোৱা সেইজন গৈছেনে কেতিয়াবা প্ৰসূতি গৃহৰ ভিতৰলৈ। দেখিছেনে কেতিয়াবা কোমলাংগী নাৰীৰ সেই দুৰ্জেয় শক্তি। বুজি নাপাওঁ নাৰীয়ে নিজেও কিয় আন সময়ত পাহৰি যায় প্ৰকৃতিয়ে দিয়া সেই আমোঘ শক্তিৰ কথা। সৃষ্টিৰ ক্ষমতাধাৰিণী নাৰীয়ে কিয় হৈ থাকিব বিচাৰে আনৰ ওচৰত সদায় এপাহ আলফুলীয়া কপৌফুল! নতুবা কিয় হৈ পৰে বজাৰৰ পণ্য সামগ্ৰী।\nঘৰলৈ উভতি মনত সৃষ্টি হোৱা ভাববোৰ পাহৰাবলৈ টিভিটো পকাই বাতৰিৰ চেনেল এটাত দৃষ্টি নিৱদ্ধ কৰিছিলোঁ। সাংবাদিক জনে ভাওনাৰ বচন মতাৰ দৰে ব্ৰেকিং নিউজ এটা গাই আছিল… লগত আৱহ সংগীত। আগনিশা দেশৰ ৰাজধানীত পুনৰ উত্তৰ-পূৱৰ যুৱতীক বলাৎকাৰৰ জঘন্য ঘটনাৰ বাতৰি। টিভিৰ স্ক্ৰীণৰ তলফালে লিখিত ৰূপতো বাতৰিটো দি আছিল। ছবছৰীয়া পুত্ৰই ধৰ্ষণৰ বাতৰিটো জোটাঁই জোটাঁই পঢ়িবলৈ চেষ্টা কৰি থকাত তাক কিবা এটা বিচাৰিবলৈ দি কোঠাটোৰ পৰা আঁতৰাই পঠালোঁ। কোনোবা সাংবাদিকে বিয়োগম নেতা এজনক ঘটনাটোৰ বিষয়ে সোধাত স্বয়ম্ভূ ভগৱানৰূপী ধৰ্মীয় তথা ৰাজনৈতিক নেতাজনে মধুৰ হাঁহি আৰু শান্ত সমাহিত কণ্ঠৰে বলাৎকাৰীক গৰিহণা দিয়াৰ সলনি… জুইৰ পোহৰত মাখন গলিবই… নাৰীয়ে সাজ-পোছাকত শালীনতা নাৰাখিলে ধৰ্ষণৰ দৰে ঘটনা ঘটিবই… জাতীয় কথা কৈ ধৰ্ষিতাৰ প্ৰতি সমবেদনা জ্ঞাপন কৰিছিল। ধৰ্মীয় বসন পিন্ধি থকা সেই পুৰুষজনক কিয় জানো উলংগ হৈ পৰা যেন ভাব হৈছিল। ধৰ্ষিতা যুৱতীজনীৰ কথা কৈ তেওঁ যেন আত্মৰতিত লিপ্ত হৈছে। ছিঃ কি কদৰ্যকৰ পুৰুষৰ সেই ৰূপ।\nহঠাৎ মই বহি থকা কোঠাটোলৈ পত্নী সোমাই অহাত টিভিৰ চেনেলটো সলনি কৰি দিলোঁ.. কাৰণ মোৰ ভিতৰৰ পুৰুষটোৰ লাজ লাগিছিল… আত্মৰতিত লিপ্ত সেই উলংগ পুৰুষ জনৰ নগ্ন মনটো পত্নীয়েও দেখে বুলি।\n← পাগলী … (-প্ৰাণজিৎ বৰুৱা)\nশেহতীয়া চলচ্চিত্র‘মাঝী-দ্য মাউন্টেইন মেন’চোৱাৰ অভিজ্ঞতা (লক্ষ্য জ্যোতি নাথ) →\nপ্ৰসংগ: কৰ’না, লকডাউন আৰু আমি…. – ড° চয়নিকা বৰুৱা\nগণশিল্পী আৰু তেখেতসকলৰ সৃষ্টিক জীয়াই ৰখাৰ দায়িত্ব(- কিশোৰ কুমাৰ বৈশ্য)\nBhal lagil porhi


বাদ্য যন্ত্ৰ: বিহু ঢোল অসমীয়া লোকৰ দেৱবাদ্য~প্ৰবন্ধ-চিন্ময় ডেকা\nঢোল অসমৰ জনসংস্কৃতিৰ এবিধ গুৰুত্বপূৰ্ণ বাদ্য যন্ত্ৰ। অসমৰ প্ৰায় সকলো জনগোষ্ঠীৰে যিকোনো উৎসৱত ঢোল অপৰিহাৰ্য্য। বিশেষকৈ অসমৰ বিভিন্ন ঠাইত ভিন-ভিন প্ৰকাৰৰ ঢোল লগতে বৈশিষ্ট্যগত ঢোলৰ বাদন প্ৰণালী আছে। ঢোলক অসমীয়ালোকে দেৱবাদ্য বুলি গণ্য কৰে। যেনে ধৰক চেওঁ ,তাল ,বাদি , ৰাগ ইত্যাদি ।\nবহি বৈ আছিলো তাঁত;\nবিহুগীতত ব্যৱহাৰ হোৱা অতি প্ৰয়োজনীয় বাদ্য হ’ল ঢোল। ঢোলৰ তালি অৰ্থাৎ বাওঁ হাতেৰে বজোৱা ফাল আনহাতে, কোবনী অৰ্থাৎ সোঁহাতেৰে বজোৱা ফাল। উল্লেখ্য ভাৱে আম, কঁঠাল, গমাৰি আদি গছৰ পৰা ঢোলৰ খোলাটো সজা হয় আৰু দুয়োটা মূৰ চামৰাৰে সজোৱা হয়। এইক্ষেত্ৰত দমৰা বা চেউৰী গৰুৰ ছাল ঢোলৰ বাবে উত্তম। ঢোলটো কান্ধত ওলোমাই ৰাখিবৰ বাবে ব্যৱহাৰ কৰা ৰচীডালক কান্ধজৰী বা ঢোলজৰী বুলি কোৱা হয়। লগতে বিহুঢোলৰ মাৰিডাল ৮/১০ ইঞ্চিমান দীঘলকৈ জাতি বাঁহৰ গুৰিৰ পৰা চাঁচি উলিওৱা হয়, এইডালৰ নাম মাহিতা বুলি কোৱা হয়। বিহুঢোল দীঘলে ৪৫ চে:মি: আৰু ব্যাস প্ৰায় ৩০ চে:মি: বা তাতকৈ অলপ বেছি হʼব পাৰে। ঢোলৰ কোবনীৰ ছালখন জাতি বাঁহৰ এটা বাও সাজি তাত টানকৈ ছালখন মেৰিয়াই খোলাটোৰ মুখত লগোৱা হয় আৰু তালি ফালৰ ছালখনৰ লগত মজবুত ৰচিৰে (বুঢ়া গৰু ছালৰ ডাঠ ৰচী) কোবনী ফালৰ ছালখনৰ লগত টনা টনি কৰি টানকৈ বান্ধি প্ৰস্তুত কৰা হয়।\nবিহু অসমীয়া সংস্কৃতিৰ প্ৰাণ। বিহু অসমীয়াৰ জাতীয় উৎসৱ। বিহুৰ আবেগিক সম্পৰ্কক অসমীয়াই জীৱন থাকে মানে কেতিয়াও পাহৰিব নোৱাৰে। এককথাত ৰঙালী বিহুৰ আটাইতকৈ আকৰ্ষণীয় উপাদান হ’ল বিহুগীত। এই বিহুগীত অসমীয়া লোকসাহিত্যৰ এটি অমূল্য সম্পদ। ইয়াৰ বুকুত লুকাই আছে অসমীয়াৰ প্ৰাণৰ স্পন্দন, অসমীয়াৰ জীৱন বুৰঞ্জী, ইতিহাস আৰু সমাজৰ বাস্তৱিক প্ৰতিচ্ছবি। ব'হাগত ঢোল, পেঁপাৰ মাত শুনিলে এতিয়াও অসমীয়াৰ গা ৰাই-জাই কৰে। আনন্দত আত্মহাৰা হৈ পৰে। লগতে বিহুগীত গাওঁতে অথবা বিহুনৃত্য কৰোতে বিভিন্ন বাদ্য-যন্ত্ৰ সংগত কৰি বিহু নৃত্য প্ৰদৰ্শন কৰা হয়।\nঅসমৰ বিভিন্ন লোকবাদ্যসমূহৰ ভিতৰত অতিকে পুৰণি বাদ্যটোৱেই হ'ল ঢোল। ঢোলক বাদ দি অসমীয়া বিহুটিৰ কথা ভাবিবই পৰা নাযায়। অসমীয়া সংস্কৃতি, অসমীয়া জন-জীৱনৰ লগত ঢোল ওতঃপ্ৰোতভাৱে জড়িত। বিশেষকৈ ঢোল বজোৱাৰ কেইবাটাও পৃথক শৈলী আছে, যেনে- বিহুঢোল, ওজাঢোল, জয়ঢোল, ঢেপাঢোল, মাদল ইত্যাদি। উল্লেখ্য যে ঢোলবিলাকৰ মাজত আকাৰগত পাৰ্থক্য থকাৰ দৰে বজোৱা ধৰণ লগত বোলৰ মাজত দৃষ্টান্তমূলক পাৰ্থক্য আছে।\n"আগলি বাঁহৰে লাহৰী গগনা\nবিহু অনুষ্ঠানত বিহুঢোল একোজনে এটাকৈ লৈ কেইবাজন ব্যক্তিয়ে একেলগে বা সমজুৱাকৈ বিহুগীত গাই, নৃত্যৰ লগত তাল ৰাখি বজাই, কিন্তু ওজাঢোল পৰিবেশন কৰিলে একেজন ওজাই দুটা বা ততোধিক ঢোল একেলগেই বজায়। সেইহেতুকে ঢোলক এক মাংগলিক বাদ্য বুলি গণ্য কৰা হয় অসমত বিশেষকৈ অসমৰ সত্ৰসমূহৰ বিভিন্ন মাংগলিক অনুষ্ঠানত তথা পূজা মণ্ডপ সমূহত ঢোলবাদন কৰাৰ পৰম্পৰা প্ৰচলিত হৈ আছে লোকবিশ্বাস মতে, দূৰ্গা পূজা, মনসা পূজা ইত্যাদিত । বৃহৎ অসমীয়া সংস্কৃতিৰ ঢোল হ'ল এটি প্ৰধান অংগ। ঢোল নহ'লে প্ৰকৃত অসমীয়াৰ বিয়াঘৰখনো উৰুঙা পৰিস্থিতিয়ে বিৰাজ কৰে। এককথাত বিহুতলীতেই যদি ঢোলটি নাথাকে সেইখন কেনেকুৱা বিহুতলী হ'ব? আপুনি নিজক প্ৰশ্ন কৰকচোন! তদ্ৰুপ; বিহু ঢোল আমাৰ প্ৰাণৰ আবেগৰ অসমীয়া সাহিত্যৰ সংস্কৃতিত অপৰিহাৰ্য্য উল্লেখনীয় দেৱবাদ্য হিচাপে সমগ্ৰ বিশ্বতে পৰিগণিত।


নাৰীৰ ভূষণ - আজিৰ যুগত ইয়াৰ প্ৰাসংগিকতা - Zillion Assamese\nHome/মহিলা/নাৰীৰ ভূষণ – আজিৰ যুগত ইয়াৰ প্ৰাসংগিকতা\nনাৰীৰ ভূষণ – আজিৰ যুগত ইয়াৰ প্ৰাসংগিকতা\nAbrar Nadim Follow on Twitter Send an email December 7, 2020Last Updated: December 7, 2020\nলজ্জা নাৰীৰ ভূষণ। যিহেতু আমি মানুহ আৰু যৌনতা আমাৰ প্ৰকৃতি প্ৰদত্ত নিয়ম। কোনে কিদৰে ইয়াক ব্যৱহাৰ কৰে সেয়া তেওঁৰ ব্যক্তিগত কথা। কিন্তু নাৰী জাতিক কেৱল ভোগৰ সামগ্ৰী হিচাপে ব্যৱহাৰ কৰাটোও শিক্ষিত সমাজৰ কোনো ব্যক্তিৰেই মানসিকতা হব নোৱাৰে। যিহেতু যৌনতা, যৌন চাহিদা আদি বিষয়বোৰ সুস্বাস্থ্যৰ লগতো প্ৰত্যক্ষভাৱে জড়িত, সেয়েহে এই বিষয়বোৰৰ ভাল, প্ৰণালীগত অধ্যয়নৰো খুবেই প্ৰয়োজনীয়তা আহে। এবাৰ আলিবাবা কোম্পানীৰ প্ৰতিষ্ঠাতা জ্যাক মা ই তেওঁৰ কোম্পানীত কাম কৰা সকলো কৰ্মচাৰীক উদ্দেশ্য কৰি কৈছিল, “তোমালোকে সপ্তাহত প্ৰতিদিন সংগম কৰিবা। ই শৰীৰ আৰু মনত শক্তিৰ সঞ্চাৰ কৰে, সজীৱ কৰে।” এয়া কোনো লাজৰ কথা নহয়। আমি যিদৰে নাৰীদেহৰ স্পৰ্শত দেহ, মনত শক্তি পাও, নাৰীয়েও পায়। আমি যিদৰে সুন্দৰ ৰমণীক বিচাৰি ফুৰো, সিহঁ‌তেও বিচাৰে কোনোবা সুঠাম দেহৰ পুৰুষক; এয়াই প্ৰকৃতিৰ নিয়ম। নাৰী জাতি প্ৰকৃতিৰ মনোৰম সৃষ্টি, ইয়াৰ অপব্যৱহাৰ, দমন, শোষণ সমাজৰ বাবে খুবেই সাংঘাতিক।\nকিছুদিন আগতে ৮০ ৰ দশকৰ এখন বাংলা চলচ্চিত্ৰ চাইছিলোঁ। ছবিখনৰ নাম জন অৰণ্য (১৯৭৬), পৰিচালক সত্যজিৎ ৰায়, মূল চৰিত্ৰত অভিনয় কৰিছে প্ৰদীপ মুখাৰ্জীয়ে। কলিকতাত নিবনুৱা সমস্যাই ইতিমধ্যে ভয়াবহ ৰূপ ধাৰণ কৰিছে। ছবিখনৰ মূল নায়ক জনে বহু সংঘৰ্ষ কৰি শেষত এটা চাকৰি বিচাৰি পালে। চাকৰিটো তেওঁৰ অৰ্হতাৰ জোখেৰে উচ্চ খাপৰ নহলেও পৰিয়ালৰ সংকট আৰু নিজৰ জীৱন সংগ্ৰামটোক কিছু সকাহ দিবলৈ তেওঁ লয় এজন পেচাদাৰী মধ্যস্ততাকাৰীৰ কাম, মানে এজন পেচাদাৰী দালাল। দালালী কৰাটোও সহজ কথা নহয়, কিমানক যে মেনেজ কৰিব লাগে; ওপৰৰ এটাৰ পিছত এটাকৈ মহাজন। নিজৰ “বছ” ক সন্তুষ্ট কৰিবলৈ তেওঁ বিচাৰি ফুৰিব লগীয়া হয় বেশ্যা। ভাল চাইজ, গাৰ বৰণ, ওজন, গ্ৰাহকক আমেজ দিব পৰা এজনী হেনো বন্দৱস্ত কৰি দিব পাৰিলেই তাৰ ডাঙৰ কাম এটাত বৰ বাবুৱে চহী কৰিব, নহলে নকৰে। সি জানে সেয়া তাৰ আদৰ্শৰ পৰিপন্থী, কিন্তু পেটৰ তাড়নাত সেয়া বাদ দিব নোৱাৰে সি। এদিন বেশ্যালয় বোৰত বিচাৰি গ’ল কম বয়সীয়া এজনীক। কিন্তু তাত সি নিজৰ চকু দুটাক মানিব নোৱাৰিলে, ই কি, তাৰ নলে গলে লগা বন্ধুৰ ভনীয়েক! ইমান তললৈ নামিবলৈ বাধ্য হৈছে দেশৰ জনসাধাৰণ। দেশৰ অৰ্থনীতি, শিক্ষিত যুৱকৰ কৰ্মসংস্থাপনৰ অভাৱ, নাৰীৰ অধিকাৰ গুৰুত্বহীন হৈ যোৱা, এমুঠি অন্নৰ বাবে মানুহে কিমান কি যে নকৰে তাৰেই বাস্তৱ ছবি তুলি ধৰিছে পৰিচালক সত্যজিৎ ৰায়ে।\nঅতি শেহতীয়া ভাৱে প্ৰতিবাদৰ নামত, নাৰীজাতিক সবলীকৰণৰ নামত, ন্যায় প্ৰদানৰ নামত নাৰী জাতিৰ অবাধ চলাচল আৰম্ভ হৈছে সেয়া মুঠেও ভাল লক্ষণ নহয়। নাৰী জাতিক আজি নগ্ন হ’বলৈ বাধ্য কৰোৱাবোৰেই টিভিৰ পৰ্দাত গগন ফালি চিঞৰে, “নাৰীক অধিকাৰ দিয়া হওঁ‌ক”, “নাৰীক স্বাধীনতা দিয়া হওঁ‌ক” ইত্যাদি।\nনাৰীক বজাৰত এৰি দি বহুতে মৈথুন কৰিবলৈ আৰম্ভ কৰিছে; ধৰ্ষণ, হত্যা, মদ, জুৱা আদি বহুতো গুৰুতৰ অপৰাধৰ কাৰণ হৈ পৰিছে নাৰী। সভাত বক্তৃতা দিয়া বা টিভি টক শ্ব’ ত বহি যিবোৰ মন্তব্য দিয়া হয় সেয়াও বজৰুৱা। সেইসকলেও এবাৰ ভাবি চোৱা উচিত নাৰীক নগ্ন হৈ প্ৰতিবাদ কৰিবলৈ বাধ্য কৰাইছে কোনে? কিয় আজি বিশ্বৰ চূকে কোণে ধৰ্ষিত হৈছে নাৰী? কাৰ ভুলৰ বাবে হৈছে এইবোৰ? সৌ সিদিনা ভাইৰেল হোৱা কল ৰেকৰ্ডিঙত ৰাষ্ট্ৰীয় স্বয়ংসেৱক সংঘ (RSS) ৰ নেতাই যিবোৰ কথা ক’লে, সেইবোৰ কাৰণতে বিশ্বৰ প্ৰত্যেকটো ধৰ্মতেই নাৰীক আৱৰণত ৰাখিব কোৱা হৈছে, সেয়া হিন্দু ধৰ্মতেই হওঁ‌ক, নাইবা ইছলামতেই হওঁ‌ক নাইবা সেয়া হওঁ‌ক খ্ৰীষ্টান ধৰ্মৰ নীতি নিয়ম। তেওঁৰ মতে হেনো তেওঁৰ পাৰ্টটাইম গাৰ্লফ্ৰেণ্ডে চুটি কাপোৰ পিন্ধি তেওঁৰ আগত হাজিৰ হোৱাত সি নিজকে চম্ভালিব নোৱাৰিলে। সেইকাৰণেই নাৰীক এইবোৰ পাষণ্ডৰ পৰা বচাবলৈ আৱৰণৰ প্ৰয়োজন। ধৰ্ষণৰ কথাটো অলপ সুকীয়া। তাত বলপ্ৰয়োগ কৰি অনিচ্ছা স্বত্বেও নাৰীয়ে পুৰুষক বা পুৰুষে নাৰীক যৌন কামনা পূৰণ কৰে। কিন্তু, ওপৰত উল্লিখিত নেতাজনকেই ধৰা হওঁ‌ক। তেওঁ বিবাহিত, বয়সো ৪০ৰ উৰ্ধত। গতিকে তেওঁ যেতিয়া তেওঁৰ ঘৈণীয়েকৰ অগোচৰে অন্য নাৰীৰ সৈতে সংগম কৰিব সেয়া তেওঁৰ ঘৈণীয়েকৰ প্ৰতি কৰা অন্যায় নহয়নে? যদি সেই অন্যায়ক গুৰুত্ব দিয়া নহয়, তেতিয়াহ’লে হয়তো কোনোবাদিন তেওঁৰ ঘৈণীয়েকে আত্মপীড়নত ভুগি আত্মহত্যাও কৰিবলৈ বাধ্য হ’ব। নাইবা অন্য পুৰুষৰ সৈতে নিজৰ বাসনা পূৰণ কৰিবলৈ বাধ্য হ’ব।\nকথাবোৰ নৈতিকতাৰ সৈতে ওতপ্ৰোত ভাৱে জড়িত। আজিৰ প্ৰজন্মই আধুনিক হ’বলৈ গৈ কিমানৰ যে কামনাৰ, মৈথুনৰ বলি হৈ আছে সেয়া ভাবিবও নোৱাৰি। মানে, নাৰীক যদি প্ৰকৃততে সন্মানেই কৰা হয় তেতিয়াহ’লে দেশৰ নগৰে চহৰে হেজাৰ হেজাৰ বেশ্যালয় কিয়? চৰকাৰে নাজানে নে সেইবোৰ? জানে, কিন্তু বৃহৎ নেটৱৰ্ক এটা আছে যিয়ে মাহে মাহে কোটি কোটি টকা চৰকাৰক দি আছে। আৰু, যদি সিহতে ক্ষুধাৰ তাড়নাত সেইবোৰ কৰিছে তাৰ বাবে চৰকাৰ জগৰীয়া নহয় নে? এটা কথা এইখিনেতে কৈ থওঁ, এই যে চিনেমাত দেখুওৱা হয় – “টপ ক্লাছ মাল দি পঠাই, মিছন হোটেল, ১২০ নং ৰূম।” তাত নাৰী জাতি অপমানিত নহয়। তাত অভিনেত্ৰী গৰাকীকো বা বা কৰি প্ৰশংসাৰে উপচাই পেলোৱা হয়। আৰু সেই কোঠাবোৰত যিবোৰ মানুহ আহে সিহঁ‌তে কয়, “বহু বিবাহ বন্ধ হ’ব লাগে”, “অধিক সন্তান জন্ম দিয়া নিয়ন্ত্ৰণ কৰিব লাগে”, “নাৰীক স্বাধীনতা দিব লাগে”, “নাৰীক ভোগৰ সামগ্ৰী বনাব নালাগে” ইত্যাদি। ধৰি ল’লোঁ, দুখীয়া মানুহ এজনে যদি দুটা বিয়া কৰি বেশ্যালয়ত নোযোৱাকৈ শান্তিৰে জীৱন যাপন কৰিছে তাতো সিহঁতৰ আপত্তি। নাৰীক অধিকাৰ দিবলৈ বিচৰা সকলে নিশ্চয় নাৰীক শোষণৰ বলি হোৱাটো নিবিচাৰে। নহ’লেনো ট্ৰাম্প, ব্লেয়াৰ বা পুটিনহঁ‌তে “কৰ্ল গাৰ্ল” ৰাখিব পৰাটো কেনেকৈ নাৰীক সন্মান জনোৱা বুজাব পাৰে? নৈতিকতাৰ স্খলনে আমাক ইমান তললৈ নমাই দিছে যে আমি উপাৰ্জনৰ দিশত নাৰীক এনে কিছুমান বৃত্তিত নমাই দিছো য’ত হেজাৰ চকুৱে ধৰ্ষণ কৰে নাৰীক, নাৰীৰ অধিকাৰৰ নামত চিঞৰি থকা সকলে এইবোৰ বুজিবলৈ হয়তো বেছি দিন নালাগিব, কাৰণ ভদ্ৰতা, শিষ্টাচাৰিতা আদিক বিসৰ্জন দি উপাৰ্জন কৰিব লগা পৰিস্থিতি এতিয়াও হোৱা নাই, কিন্তু হয়তো সেয়া খুবেই আসন্ন।\nপ্ৰথম প্ৰকাশ ১৩-০৮-২০১৯\nsociety Women youth\nইংৰাজীলৈ অনুবাদ হ’ল কালজয়ী উপন্যাস 'অসীমত যাৰ হেৰাল সীমা'


Amdac5Mg Tablet in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nAmdac5Mg Tablet ৰ লাভ আৰু ব্যৱহাৰসমূহ- Amdac5Mg Tablet Benefits & Uses in Assamese- Amdac5Mg Tablet ar laabh aaru byavaharsamuh\nAmdac5Mg Tablet ৰ পালি আৰু সেয়া কেনেদৰে ল'ব- Amdac5Mg Tablet Dosage & How to Take in Assamese - Amdac5Mg Tablet ar paali aaru xeya kenedore lobo\nAmdac5Mg Tablet ৰ পাৰ্শ্চক্ৰিয়াসমূহ- Amdac5Mg Tablet Side Effects in Assamese- Amdac5Mg Tablet ar parshwakriyasamuh\nAmdac5Mg Tablet সংক্ৰান্ত সতৰ্কতাবাণীসমূহ- Amdac5Mg Tablet Related Warnings in Assamese- Amdac5Mg Tablet xonkranta xatarkatabanisamuh\nঅইন দৰৱৰ সৈতে Amdac5Mg Tabletৰ গুৰুতৰ ক্ৰিয়া-প্ৰতিক্ৰিয়া- Severe Interaction of Amdac5Mg Tablet with Other Drugs in Assamese- Oinor xoite Amdac5Mg Tablet ar gurutor kriya-pratikriya\nAmdac5Mg Tablet মতভেদসমূহ- Amdac5Mg Tablet Contraindications in Assamese- Amdac5Mg Tablet nishedhsamuh\nAmdac5Mg Tablet ৰ বিষয়ে সততে সোধা প্ৰশ্নসমূহ- Frequently asked Questions about Amdac5Mg Tablet in Assamese- Amdac5Mg Tablet ar bikhoye satate xodha prashnasamuh\nখাদ্য আৰু মদৰ সৈতে Amdac5Mg Tablet ক্ৰিয়া-প্ৰতিক্ৰিয়া- Amdac5Mg Tablet Interactions with Food and Alcohol in Assamese- khadya aaru modor xoite Amdac5Mg Tablet kriya-pratikriya\nAmdac5Mg Tablet ৰ লাভ আৰু ব্যৱহাৰসমূহ - Amdac5Mg Tablet Benefits & Uses in Assamese - Amdac5Mg Tablet ar laabh aaru byavaharsamuh\nAmdac5Mg Tablet তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAmdac5Mg Tablet ৰ পালি আৰু সেয়া কেনেদৰে ল'ব - Amdac5Mg Tablet Dosage & How to Take in Assamese - Amdac5Mg Tablet ar paali aaru xeya kenedore lobo\nAmdac5Mg Tablet-ৰ উপাদানসমূহ - Amdac5Mg Tablet Active Ingredients in Assamese - Amdac5Mg Tablet-ar upadaansamuh\nAmdac5Mg Tablet ৰ পাৰ্শ্চক্ৰিয়াসমূহ - Amdac5Mg Tablet Side Effects in Assamese - Amdac5Mg Tablet ar parshwakriyasamuh\nগৱেষণাৰ ভিত্তিত, Amdac5Mg Tablet ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAmdac5Mg Tablet সংক্ৰান্ত সতৰ্কতাবাণীসমূহ - Amdac5Mg Tablet Related Warnings in Assamese - Amdac5Mg Tablet xonkranta xatarkatabanisamuh\nAmdac5Mg Tablet-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAmdac5Mg Tablet ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nAmdac5Mg Tablet-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Amdac5Mg Tablet ৰ পাৰ্শ্ব-প্ৰতিক্ৰিয়াৰ কোনো উপলব্ধ গৱেষনা নাই।গতিকে কি প্ৰভাৱ পেলাব সেয়া জনা নাযায়।\nবৃক্কত Amdac5Mg Tablet কি প্ৰভাৱ দেখা গৈছে?\nAmdac5Mg Tabletৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Amdac5Mg Tablet কি প্ৰভাৱ দেখা গৈছে?\nAmdac5Mg Tabletএ কলিজাত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nহৃদযন্ত্ৰৰ ক্ষেত্ৰত Amdac5Mg Tablet ৰ কি প্ৰভাৱ দেখা গৈছে?\nAmdac5Mg Tabletৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Amdac5Mg Tabletৰ গুৰুতৰ ক্ৰিয়া-প্ৰতিক্ৰিয়া - Severe Interaction of Amdac5Mg Tablet with Other Drugs in Assamese - Oinor xoite Amdac5Mg Tablet ar gurutor kriya-pratikriya\nAmdac5Mg Tablet তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAmdac5Mg Tablet মতভেদসমূহ - Amdac5Mg Tablet Contraindications in Assamese - Amdac5Mg Tablet nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Amdac5Mg Tablet লোৱা অনুচিত যাতে -\nAmdac5Mg Tablet ৰ বিষয়ে সততে সোধা প্ৰশ্নসমূহ - Frequently asked Questions about Amdac5Mg Tablet in Assamese - Amdac5Mg Tablet ar bikhoye satate xodha prashnasamuh\nএই Amdac5Mg Tablet-এ অভ্য়াস বা নিচাৰ সৃষ্টি কৰে নেকি?\nনহয়, Amdac5Mg Tablet আসক্তি সৃষ্টি কাৰক বুলি কোনো সাক্ষ্য নাই।\nহয়, Amdac5Mg Tablet লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু Amdac5Mg Tablet লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Amdac5Mg Tabletয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Amdac5Mg Tablet ক্ৰিয়া-প্ৰতিক্ৰিয়া - Amdac5Mg Tablet Interactions with Food and Alcohol in Assamese - khadya aaru modor xoite Amdac5Mg Tablet kriya-pratikriya\nখাদ্য আৰু Amdac5Mg Tabletৰ ক্ৰিয়া-প্ৰতিক্ৰিয়া\nখাদ্যৰ সৈতে Amdac5Mg Tabletৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Amdac5Mg Tabletৰ মাজৰ প্ৰতিক্ৰিয়া\nAmdac5Mg Tablet ৰ সমানে সমানে মদ্যাপানপ পাৰ্শ্চক্ৰিয়াই দেখা দিয়াটো বিৰল আৰু গুৰুতৰ নহয়। যাহওক, আপুনি যদি কোনো পাৰ্শ্চক্ৰিয়াৰ সমুখীন হয়, তেন্তে আপোনাৰ ডাক্তৰৰ সৈতে ততালিকে যোগাযোগ কৰক।\nAmdac5Mg Tablet ৰ অনুকল্প - Substitutes for Amdac5Mg Tablet in Assamese\nআপুনি বা আপোনাৰ পৰিয়ালৰ কোনোবাই Amdac5Mg Tablet লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Amdac5Mg Tablet ব্যৱহাৰ কৰিছিল নেকি?\nআপুনি কিমান পৰিমাণে Amdac5Mg Tablet সেৱন কৰিছিল?\nআপুনি Amdac5Mg Tablet ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Amdac5Mg Tablet সেৱন কৰে?


SBIৰ গ্ৰাহকৰ বাবে ভাল খবৰ! আৰু নালাগে মিনিমাম বেলেঞ্চ | News Next One\nSBIৰ গ্ৰাহকৰ বাবে ভাল খবৰ! আৰু নালাগে মিনিমাম বেলেঞ্চ\nমুম্বাইঃ পিএমচি আৰু য়েচ বেংক দেউলীয়া হোৱাৰ খবৰে দেশবাসীক উদ্বিগ্ন কৰি ৰখাৰ সময়তে বুধবাৰে ভাৰতীয় ষ্টেট বেংকে গ্ৰাহসকললৈ কঢ়িয়াই আনিছে এক সুখবৰ। এই অনুযায়ী বেংকটোৱে এতিয়াৰে পৰা ছেভিংছ একাউণ্টৰ ক্ষেত্ৰত পূৰ্বে নিৰ্ধাৰণ কৰা বাধ্যতামূলক মিনিমাম বেলেঞ্চ (AMB) প্ৰত্যাহাৰ কৰিবলৈ সিদ্ধান্ত গ্ৰহণ কৰিছে। এক প্ৰেছ বিবৃতিযোগে আজি এই কথা সদৰী কৰিছে বেংকটোৱে।\nSBIৰ এই ঘোষণাৰ ফলত সমগ্ৰ দেশতে উপকৃত হ’ব বেংকটোৰ অতি কমেও ৪৪.৫১ কোটি গ্ৰাহক। উল্লেখ্য যে ইয়াৰ পূৰ্বে বেংকটোৱে ছেভিংছ একাউণ্টৰ গ্ৰাহকসকলৰ বাবে মহানগৰ, নগৰ আৰু গ্ৰাম্য অঞ্চলৰ বাবে ক্ৰমে মাহিলি ৩,০০০ টকা, ২০০০ টকা আৰু ১০০০ টকা ন্যুনতম ধন একাউণ্টত জমা ৰখাতো বাধ্যতামূলক কৰিছিল। যিসকল গ্ৰাহকে মিনিমাম বেলেঞ্চ ৰাখিবলৈ সমৰ্থ হোৱা নাছিল সেইসকলৰ পৰা বেংকটোৱে আদায় কৰিছিল কেবাটকাও জৰিমনা।\nআনহাতে SBI-এ স্থায়ী আমানত বা ফিক্সড ডিপোজিটৰ সকলো ধৰণৰ ক্ষেত্ৰতেই সুতৰ হাৰ হ্ৰাস কৰাৰ সিদ্ধান্ত গ্ৰহণ কৰিছে। যোৱা ১০ ফেব্ৰুৱাৰীতো হ্ৰস্ব আৰু দীৰ্ঘ ম্যাদী ফিক্সড ডিপোজিটৰ সুতৰ হাৰ হ্ৰাস কৰিছিল দেশৰ সৰ্ববৃহৎ চৰকাৰী বেংকটোৱে।\nআজিৰ নতুন সিদ্ধান্ত অনুযায়ী ৭ৰ পৰা ৪৫ দিন পৰ্যন্ত ফিক্সড ডিপোজিটত সুতৰ হাৰ ৪ শতাংশ কৰা হৈছে। ১ৰ পৰা ৫ বছৰ পৰ্যন্ত ফিক্সড ডিপোজিটৰ সুতৰ হাৰ ৬ শতাংশৰ পৰা হ্ৰাস কৰি ৫.৯ লৈ অৱনমিত কৰা হৈছে। আনহাতে ৫ৰ পৰা ১০ বছৰ পৰ্যন্ত ফিক্সড ডিপোজিটৰ ক্ষেত্ৰতো সেয়া ৬ শতাংশৰ পৰা ৫.৯ শতাংশ কৰা হৈছে।


কি আছে জুবিন গাৰ্গৰ 'ডাষ্টবিন'ত? -\nHomeআঞ্চলিককি আছে জুবিন গাৰ্গৰ 'ডাষ্টবিন'ত?\nকি আছে জুবিন গাৰ্গৰ ‘ডাষ্টবিন’ত?\nডিজিটেল ডেস্ক : জুবিন মানেই নতুন, জুবিন মানেই সৃষ্টি। সৃষ্টিৰ সফুঁৰাত প্ৰতিদিনেই নতুন পৃষ্ঠাৰ সংযোজন ঘটায় জুবিনে। প্ৰায় ২৯ বছৰ কাল নিজৰ কলাৰ পথাৰত সৃষ্টিৰ বীজ সিঁচি ভাগৰৰ অপতৃণ গজিব দিয়া নাই জুবিনে। অসমীয়া সংগীতজগতৰ নক্ষত্ৰ জুবিন গাৰ্গে চিনেমা জগততো আনিছে এক পৰিৱৰ্তনৰ জোঁৱাৰ। অসমীয়া ছবিজগতৰ ডুবন্ত নৌকা উদ্ধাৰত অহোপুৰুষাৰ্থ কৰি আহিছে জুবিনে।\nশেহতীয়াকৈ ‘মিছন চাইনা’ আৰু ‘কাঞ্চনজংঘা’ৰ জৰিয়তে অসমীয়া ছবিজগতলৈ আলোড়ন আনিছে যুৱপ্ৰজন্মৰ হাৰ্টথ্ৰবগৰাকীয়ে।\nএইবাৰ ‘ডাষ্টবিন’ লৈ ওলাইছে জুবিন গাৰ্গ। প্ৰিয় শিল্পীগৰাকীৰ ‘ডাষ্টবিন’লৈ অধীৰ আগ্ৰহেৰে অপেক্ষা কৰিছে জুবিন অনুৰাগীসকলে। ক’ভিড পৰিস্থিতিয়ে বাৰুকৈয়ে জুৰুলা কৰা ছবিজগতক পুনৰুদ্ধাৰৰ বাবে জুবিন গাৰ্গে নিৰ্মাণ কৰিবলৈ ওলাইছে ‘ডাষ্টবিন’ নামৰ ছবিখন।\nমঙলবাৰে গুৱাহাটী প্ৰেছ ক্লাবত ‘মিলনৰ মুৰুলী’ শীৰ্ষক গীতৰ শুভ উন্মোচন কৰে জুবিন গাৰ্গে। মিলনৰ মুৰুলীত কণ্ঠদান কৰিছে জুবিন গাৰ্গ আৰু জুবলী বৰুৱাই। অনুষ্ঠানত সোনকালে অসমৰ ছবিঘৰসমূহো খুলিব বুলি আশা প্ৰকাশ কৰে জুবিনে। লগতে মাজুলীৰ নাও দুৰ্ঘটনা তথা দলঙৰ আৱশ্যকতাৰ প্ৰসংগতো মন্তব্য দিয়ে।\nPrevious articleবৰাকৰ একমাত্ৰ অসমীয়া মাধ্যমৰ বিদ্যালয়খন কোনে বন্ধ কৰিব বিচাৰিছে?\nNext articleআধৰুৱা হৈ ৰ’ল ডাঃ বিক্ৰমজিতৰ বহু সপোন… কি আছিল সেইবোৰ সপোন?


ৱিকিপিডিয়া চন্দ্ৰলৈ/বিষয়ে - Meta\nThis page isatranslated version of the page Wikipedia to the Moon/About and the translation is 12% complete.\n১ ৱিকিপিডিয়া চন্দ্ৰলৈ\nৰ'ভাৰক লগ কৰক! এই ৰ'ভাৰত চাৰি স্বতন্ত্ৰ চকা আছে গটিশীল্টৰ বাবে। ইয়াৰ 'পিছ' সৌৰ্য পেনেলেৰে গঠিত, মূৰৰ চকুকেইটা কেমেৰা। ৰ'ভাৰৰ আগৰ ল'গ' অডিৰ। পটভূমিৰ বাবে 'প্ৰায় কৰা প্ৰশ্ন' চাওক\nএয়া ৱিকিপিডিয়াৰ বিষয়ে দুই মৌলিক নিৰীক্ষণৰ বিষয়ে। এটিৰ বিষয় ঠাই: ঠাই সদায় আছে, কাৰণ আমাৰ বিশ্বকোষখনত কাগজ শেষ নহয়। আনটো সময়ৰ বিষয়ে: ৱিকিপিডিয়াত সম্পাদনা কৰিবলৈ আপোনাৰ ওচৰত বিশ্বৰ সকলো সময় আছে। যেতিয়াই মন যায় কৰিব পাৰে, যেন মানৱ জাতিৰ সমগ্ৰ জ্ঞানৰ ভাণ্ডাৰক যোগ কৰা। ৱিকিপিডিয়া কেতিয়াও সমাপ্ত নহয়, মাথো বৰঙণি আগবঢ়াই যাওক। সম্পাদনাৰ কোনো শেষ তাৰিখ নাই, আখৰৰ সীমাবদ্ধতা নাই।\nপিচে, আমি এই প্ৰাথমিকতাসমূহক প্ৰত্যাহ্বান জনাব বিচাৰিছো জীৱনত-এবাৰ-অহা সুযোগৰ বাবে: ৱিকিপিডিয়াৰ পঞ্চদশ জন্ম বৰ্ষত, এই বিশ্ব সম্প্ৰদায়ক এক অতিকৈ বিশেষ জন্মদিনৰ উপহাৰ দিয়া হৈছে। আমি মুক্ত বিশ্বকোষখনক চন্দ্ৰলৈ পঠাব পাৰিম! আক্ষৰিকভাৱে।\nআৰু এনেদৰে ই কাম কৰে: "পাৰ্ট টাইম চাইন্টিষ্টছ" নামৰ এটি দলে চন্দ্ৰলৈ এক ৰ'ভাৰ পঠিয়াব আৰু তেওঁলোকে চন্দ্ৰলৈ তেওঁলোকৰ লগতে ৱিকিপিডিয়াক লৈ যোৱাৰ পৰিকল্পনা কৰিছে। পাৰ্ট টাইম চাইণ্টিষ্টছ সেই আঙলিৰ মূৰত গণিব পৰা দলসমূহৰ অন্যতম যি "গুগল লুনাৰ এক্সপ্ৰাইজ"ৰ প্ৰতিযোগী। এই প্ৰতিযোগিতা ২০০৭ চনত আৰম্ভ হ'ল, চন্দ্ৰৰ পৃষ্ঠলৈ ৰ'ভাৰ প্ৰেৰণ কৰাৰ প্ৰত্যাহ্বান বিশ্বৰ বিজ্ঞানানুৰাগীসকলৰ সন্মুখলৈ আনি, প্ৰত্যাহ্বান ৰ'ভাৰক অন্তত ৫০০ মিটাৰ চলাই পৃথিৱীলৈ ছবি প্ৰেৰণ কৰাৰ। অনেকে যোগদান কৰিলে, কম সংখ্যকহে শেষ সীমাৰ কাষত। জাৰ্মানীৰ বাৰ্লিনৰ পাৰ্ট টাইম চাইণ্টিষ্টছ দল সেই দলসমূহৰ অন্যতম। তেওঁলোকৰ মুন ৰ'ভাৰত কেইবাটাও বৈজ্ঞানিক সঁজুলীৰ ওপৰি তথ্য সম্বলিত কৰিব পৰা ডিস্কৰ সমূহ আছে, যি চীনা মাটিৰে নিৰ্মিত। কেইবাবছৰৰপৰা ৱিকিপিডিয়াৰ অনুৰাগী পাৰ্ট টাইম চাইণ্টিষ্টছৰ এই দলে ৱিকিমিডিয়া ডেউটছলেণ্ডক সেই ডিস্কসমূহৰ এখন ব্যৱহাৰ কৰাৰ সুযোগ প্ৰদান কৰিছে, ৱিকিপিডিয়াৰ প্ৰবন্ধাদিৰ বাবে।\nআমি এই প্ৰত্যাহ্বান স্বীকাৰ কৰি এই এই প্ৰকল্পক বিশ্বৰ ৱিকিপিডিয়া সমাজলৈ এক উপহাৰ হিচাপে আগবঢ়াবলৈ প্ৰতিজ্ঞাবদ্ধ হৈছো, কাৰণ আমি পটীয়ন গৈছো যে ই ১৫ বছৰৰ সহযোগী দৃষ্টি আৰু স্বেচ্ছাসেৱী উদ্যমক সন্মান জনোৱাৰ এক মাত্ৰ পথ: এক সমাজৰ বাবে, এক সমাজৰ দ্বাৰা।\n২০০১ চনত, ৱিকিপিডিয়াই এক নতুন সহস্ৰাব্দীৰ সূচনা কৰিলে আৰু কোনেও কল্পনা কৰিব নোৱাৰিলেহেঁতেন যে ১৫ বছৰ পাছত, এই মুক্ত, সাহসী, আৰু অগ্ৰণী পৰীক্ষণে আমাৰ সময়ৰ মানৱ জ্ঞানৰ সবাটোকৈ ব্যাপক স্নেপচট হ'ব।\nRetrieved from "https://meta.wikimedia.org/w/index.php?title=Wikipedia_to_the_Moon/About/as&oldid=19282456"


ৰঙালীৰ ৰং; Lifestyle Stores ৰ নতুন সংযোজন "দা লাইফষ্টাইল বিহু এন্থেম"- | Rupaliparda.com\nৰঙালী বিহু সমাগত; বিহুক লৈ এতিয়া উৎফুল্লিত সাধাৰণ ৰাইজ। অসমবাসীৰ বিহু বুলিলেই গা সাতখন-আঠখন হয়। অসমীয়া নৱবৰ্ষৰ লগতে বিহুটোক আদৰিবলৈ যা-যোগাৰবোৰো যেন আৰম্ভ কৰা হয় বহু দিন আগৰ পৰাই। জ্যেষ্ঠ জনক সেৱা আগবঢ়ালৈ অথবা প্ৰিয় জনক ফুলাম গামোচাৰে মৰম যাঁচিবলৈ শিপিনীয়ে তাঁতশালত গামোচা লগায়; কেওঁদিশ ব্যস্ততাৰে পূৰ্ণ হৈ থকাৰ সমান্তৰালকৈ বিহুগীত সমূহৰ প্ৰস্তুতিটো ব্যস্ত হৈ পৰে অসমীয়া শিল্পী সকল। বিহু বুলি মুগাৰ সাঁজযোৰ পিন্ধি পথাৰৰ গছৰ তলত নহ’লেও ঘৰতেই এপাক নাচি যেন আনন্দ ল’বলৈ চেষ্টা কৰে সকলোৱে। এযোৰ নতুন কাপোৰ কিনিবলৈ উৎসাহী হৈ পৰা অসমীয়াক আৰু ইয়াতকৈ ডাঙৰ আনন্দৰ উৎসৱ কিবা লাগিছিনে? অসমবাসীৰ এনে আগ্ৰহকেই কেন্দ্ৰ কৰি ফেশ্বনৰ শেহতীয়া ধাৰাৰ গন্তব্যস্থান তথা ভাৰতৰ আগশাৰীৰ ফেশ্বন প্ৰতিষ্ঠান লাইফষ্টাইলে আকৰ্ষণীয় মূল্যত ফেষ্টিভ কালেকচন আগবঢ়াই তেওঁলোকৰ ব্যক্তিগত ইউটিউব চেনেলযোগে মুকলি কৰিছে “দা লাইফষ্টাইল বিহু এন্থেম”। এইখিনিতে, আপোনালোকে জানিবলৈ পাই আৰু সুখী হ’ব যে এই গীতটিত কন্ঠদান কৰিছে যুৱপ্ৰজন্মৰ হাৰ্টথ্ৰৱ তথা অসমৰ জনপ্ৰিয় কন্ঠশিল্পী জুবিন গাৰ্গে। অৱশ্যে, জুবিন গাৰ্গৰ কন্ঠৰে নিগৰা এটি বিহু নহ’লে আচলতে অনুৰাগী বোৰো আধৰুৱা হৈ পৰে; তাতেই আকৌ যদি এখন প্ৰতিষ্ঠানৰ “বিহু এন্থেম” ত জুবিনে নিজ কন্ঠ দিছে তেতিয়াহ’লে প্ৰতিষ্ঠানখনত বজাৰ কৰিবলৈ যোৱা মাদকতাই সুকীয়া হৈ পৰিব। নহয়নে?\nগীতটিৰ ৰচনা পাৰ্থপ্ৰতিম গগৈৰ লগতে ইয়াত কথা দিছে জনপ্ৰিয় ইবচন লাল বৰুৱাই। আনহাতে, সংগীত পৰিচালনা কৰিছে ক্ৰমে ৰুদ্ৰজিৎ লহকৰ আৰু ৰূপক দত্তই। “দা লাইফষ্টাইল বিহু এন্থেম” ৰ ভিডিঅ’টোত বিহুৰ প্ৰাকমূহুূৰ্তত জনসাধাৰণৰ মাজত থকা উছাহ-উদ্দীপনাক উপস্থাপন কৰা হোৱাৰ লগতে চহৰখনৰ বিভিন্ন প্ৰান্তত চলি থকা বিহুৰ প্ৰস্তুতিক গীতটিৰ জৰিয়তে দেখুওৱা হৈছে। ৰঙালীক আদৰিবলৈ এযোৰ ধুনীয়া মনে-মিলা কাপোৰ পৰিধান কৰিবলৈ বিচৰা অসমবাসীৰ বাবে অতি কম মূল্যতে Lifestyle Stores য়ে লৈ আনিছে ফেশ্বনযুক্ত সাজ-পোছাক। লাইফষ্টাইলৰ বিপণন বিভাগৰ জ্যেষ্ঠ উপাধ্যক্ষ শ্ৰী নিবাস ৰায়ে কয় যে “এইবাৰ জনসাধাৰণে হেঁপাহেৰে আৰু যথেষ্ট আগ্ৰহেৰে বিহু উৎযাপনৰ বাবে আগবাঢ়িছে। ইয়াৰ প্ৰতি লক্ষ্য ৰাখিয়েই উৎসৱৰ সময়ত গ্ৰাহকক উৎফুল্লিত কৰি তেওঁলোকৰ মুখত হাঁহি বিৰিঙাব পৰাকৈ এক বিশেষ ধৰণে বিহুক আদৰিবলৈ আমিও সাজু হৈছো।” বিপণীখনৰ উৎসৱবিশেষ নতুন কালেকচনসমূহ গ্ৰাহকে লাভ কৰিব আকৰ্ষণীয় মূল্যত; যেনে ধৰক মহিলাৰ কূৰ্তাৰ মূল্য য’ত ৫৯৯ টকা, তাতেই আকৌ পুৰুষৰ ছাৰ্ট তথা কূৰ্তাৰ মূল্য হ’ব ৭৯৯ টকা।\nআনহাতে, এই নতুন কালেকচন সমূহ তেওঁলোকৰ উপলদ্ধ থাকিব lifestylestores.com ত। যাৰ দ্বাৰা গ্ৰাহকে ঘৰত বহিয়েই সুৰক্ষিত ভাৱে সামগ্ৰী ক্ৰয় কৰিব পাৰিব।\nAssamese Music Assamese Singer Assamese Song Assamese songs Bihu Geet lifestyle bihu anthem Lifestyle Stores\nচচিয়েল মিডিয়াত আজি-কালি খলকনি লগাটো সৰু কথা; এখন মিম প্ৰস্তু কৰিও চৰ্চা লাভ কৰিবলৈ সক্ষম হয় একোজন ব্যক্তি। কিন্তু, বিগত এটা বৰ্ষই দৰ্শকৰ মন-মগজুৰ লগতে চচিয়েল মিডিয়াত ঘূৰিছে এখন ছবি। ছবিখনৰ ট্ৰেইলাৰ মুকলিৰ পৰা আৰম্ভ কৰি...\n“যেতিয়া মুম্বাইত কাম কৰা যায় তেতিয়াও অসমক প্ৰতিনিধিত্ব কৰিয়েই কৰা হয়”- অংশুমা শইকীয়া\nআমি ইতিমধ্যে এনে বহু অসম প্ৰতিভা দেখিছো যিসকলে ৰাষ্ট্ৰীয় প্ৰেক্ষাপটত প্ৰতিষ্ঠিত হোৱাৰ সমান্তৰালকৈ অসমক প্ৰতিটো মহুূৰ্তত গৌৰম্বিত কৰি ৰাখিবলৈ সক্ষম হৈছে। ৰাষ্ট্ৰীয় প্ৰেক্ষাপটৰ একোটা প্ৰকল্পত এগৰাকী অসম সন্তানৰ নাম...\n“দেউতাক দেখি মোৰো মন গৈছিল ভাওঁনাৰ কাপোৰ পিন্ধি যুদ্ধ কৰিবলৈ”- টিকেন্দ্ৰজিৎ\nকোনো এটা দিশত নিজক আগবঢ়াই লৈ যোৱাত সদায় আমাক প্ৰথম সহায় কৰে আমাৰ ঘৰখনে; নিজৰ মা-দেউতাই দিয়া সাহস আৰু আগ্ৰহ বোৰৰ বাবেই আমি নিষ্ঠাৰে কোনো এটা দিশত আগবাঢ়িবলৈ সক্ষম হওঁ। আমাৰ অসমীয়া মনোৰঞ্জন জগত খন অৱশ্যে সেইবাবেই ইমান...


পৰ্যটনস্থলীলৈ ৰূপান্তৰিত হৈছে এইখন অসমৰে এখন আৰক্ষী চকী! : কোন আৰক্ষী চকী আৰু কিয়?\nশিৱসাগৰ , April 20, 2021 2:24 pm\nএখন আৰক্ষী চকীলৈ অপৰাধীৰ পৰিৱৰ্তে আগমণ ঘটিছে পৰ্যটকৰ। যেন আৰক্ষী চকীখনৰ উত্তৰণ ঘটিছে এক চেল্ফি পইন্টলৈ। পিছে কিয় হৈছে?\nআৰক্ষী চকীখন শিৱসাগৰ সদৰ আৰক্ষী থানাৰ অন্তৰ্গত জয়সাগৰ আৰক্ষী চকী।\nসতী জয়মতীৰ স্মৃতি জড়িত জয়সাগৰ পুখুৰী পাৰত অৱস্থিত এই আৰক্ষী চকীৰ চৌহদত এতিয়া ফুলিছে হালধীয়া বেলি ফুল। চকীখনৰ আইচি জ্যোতিষ ফুকন আৰু আন আন আৰক্ষী বিষয়াৰ নেতৃত্বত জয়সাগৰ আৰক্ষী চকীৰ পিছফালে কেইবা বিঘা মাটিত বেলি ফুলৰ বাগিচাৰ লগতে লগতে কবি, কছু, গোমধান, ৰঙালাও, জাতিলাও, দাংবদি, ফেচবিন আদিৰ খেতি কৰি সূচনা কৰিছে সেউজ বিপ্লৱৰ।\nবহাগৰ বতৰত সূৰুজমুখীৰ বাগিচাত এতিয়া ভিৰ কৰিছেহি বহু লোকে। পুৱাৰে পৰা সন্ধিয়ালৈকে শ শ লোক আহি হালধীয়া বেলি ফুলৰ মাজত এইদৰে তুলিছে চেল্ফি। তাৰ মাজতে বেলি ফুলৰ মৌ চুহিবলৈ আহিছে অসংখ্য ভোমোৰা পখিলা মৌ।\nএই বেলি ফুলৰ বাগিছাৰ কাষতে এজোপা গছৰ ওপৰত স্থাপন কৰা হৈছে এটা চাংঘৰ। নাম টাৰজান ঘৰ। এইদৰে চাংঘৰৰ ওপৰত উঠি হালধীয়া বেলি ফুলৰ বাগিছাৰ নান্দনিক দৃশ্য উপভোগ কৰিব পাৰে পৰ্যটকে।\n২৪ ঘন্টাই ৰাইজৰ নিৰাপত্তাত জড়িত অসম আৰক্ষীক বিভিন্ন সময়ত সমালোচনা কৰা দেখা যায়। কিন্তু জয়সাগৰ আৰক্ষী চকীৰ আইচি জ্যোতিষ ফুকনৰ এই কাৰ্যক সকলোৱে প্ৰশংসা কৰিছে। সকলোৱে আশা কৰিছে অসমৰ প্ৰতিখন আৰক্ষী থানাৰ বাবে আদৰ্শ হৈ পৰক জয়সাগৰ আৰক্ষী চকী।


দেৱালীতো অন্ধাকৰ হৈ থাকিব শ্বাহৰুখৰ 'মন্নত' ! পুত্ৰৰ জামিনৰ বাবে উচ্চ ন্যায়ালত আবেদন কৰিও অপেক্ষা কৰিব লাগিব বহুদিন.... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nডিজিটেল ডেস্কঃ মুকলি আকাশৰ তললৈ আহিব পাৰিবনে বলিউডৰ বাদশ্বাহ শ্বাহৰুখ খানৰ পুত্ৰ আৰিয়ান খান? বুধবাৰে মুম্বাইৰ এখন আদালতে শ্বাহৰুখ পুত্ৰ আৰিয়ানৰ জামিন আবেদন পুনৰ নাকচ কৰাৰ পাছত বৃহস্পতিবাৰে উচ্চ ন্যায়ালয়ত আৰিয়ানৰ জামিনৰ বাবে আবেদন কৰিব অধিবক্তাই।\nবুধবাৰে ন্যায়াধীশ ভি ভি পাটিলে এন চি বিৰ যুক্তিক ন্যায়সঙ্গত কৰি আৰিয়ানৰ জামিন আবেদন নাকচ কৰিছিল। মন কৰিবলগীয়া যে বোম্বে উচ্চ ন্যায়ালয়ত আৰিয়ানৰ বাবে জামিন আবেদন কৰিলেও শীঘ্ৰেই যে তেওঁ জামিন লাভ নকৰে বা মুকলি আকাশৰ তললৈ আহিব নোৱাৰে সেয়া নিশ্চিত হৈ পৰিছে।\nকিয়নো আগন্তুক ১ নৱেম্বৰৰ পৰা আছে দেৱালীৰ বন্ধ। তাৰ পূৰ্বে বোম্বে উচ্চ ন্যায়ালয়ৰ হাতত মাত্ৰ ৭ টা কৰ্মদিন আছে। এই ৭ টা কৰ্মদিনৰ ভিতৰতে আৰিয়ানৰ জামিন আবেদন তৎকালীনভাৱে গ্ৰহণ কৰাটো সম্ভৱ নহ’ব বুলি জানিব পৰা গৈছে। যদি সেয়াই হয়, তেনে আগন্তুক দেৱালীত শ্বাহৰুখৰ ‘মন্নত’ অন্ধাকাৰ হৈ থকাটো নিশ্চিত। পুত্ৰ অবিহনে কিদৰে শ্বাহৰুখ-গৌৰীয়ে উদযাপন কৰিব দেৱালী!\nউল্লেখ্য যে বিগত ৮ অক্টোবৰৰ পৰা মুম্বাইৰ আৰ্থাৰ ৰোড কাৰাগাৰত বন্দী হৈ আছে আৰিয়ান খান। বিগত ৩ অক্টোবৰত আৰিয়ান ক্ৰুজ ড্ৰাগছগোচৰত জড়িত হৈ পৰিছিল।\nহেৰুওৱা এ টি এম কাৰ্ডৰ জৰিয়তে লক্ষাধিক টকা হৰলুকিঃ শ্বপিং মলত কাপোৰ বজাৰ কৰিবলৈ গৈ আটক ৫ যুৱক…


Unifol in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Unifol ar byavahar, ppali, parshwakriya, upkaar, kriya-pratikriya aaru satarkatabani\nUnifol ৰ লাভ আৰু ব্যৱহাৰসমূহ- Unifol Benefits & Uses in Assamese- Unifol ar laabh aaru byavaharsamuh\nUnifol ৰ পালি আৰু সেয়া কেনেদৰে ল'ব- Unifol Dosage & How to Take in Assamese - Unifol ar paali aaru xeya kenedore lobo\nUnifol ৰ পাৰ্শ্চক্ৰিয়াসমূহ- Unifol Side Effects in Assamese- Unifol ar parshwakriyasamuh\nUnifol সংক্ৰান্ত সতৰ্কতাবাণীসমূহ- Unifol Related Warnings in Assamese- Unifol xonkranta xatarkatabanisamuh\nঅইন দৰৱৰ সৈতে Unifolৰ গুৰুতৰ ক্ৰিয়া-প্ৰতিক্ৰিয়া- Severe Interaction of Unifol with Other Drugs in Assamese- Oinor xoite Unifol ar gurutor kriya-pratikriya\nUnifol মতভেদসমূহ- Unifol Contraindications in Assamese- Unifol nishedhsamuh\nUnifol ৰ বিষয়ে সততে সোধা প্ৰশ্নসমূহ- Frequently asked Questions about Unifol in Assamese- Unifol ar bikhoye satate xodha prashnasamuh\nখাদ্য আৰু মদৰ সৈতে Unifol ক্ৰিয়া-প্ৰতিক্ৰিয়া- Unifol Interactions with Food and Alcohol in Assamese- khadya aaru modor xoite Unifol kriya-pratikriya\nUnifol ৰ লাভ আৰু ব্যৱহাৰসমূহ - Unifol Benefits & Uses in Assamese - Unifol ar laabh aaru byavaharsamuh\nUnifol তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nUnifol ৰ পালি আৰু সেয়া কেনেদৰে ল'ব - Unifol Dosage & How to Take in Assamese - Unifol ar paali aaru xeya kenedore lobo\nUnifol-ৰ উপাদানসমূহ - Unifol Active Ingredients in Assamese - Unifol-ar upadaansamuh\nUnifol ৰ পাৰ্শ্চক্ৰিয়াসমূহ - Unifol Side Effects in Assamese - Unifol ar parshwakriyasamuh\nগৱেষণাৰ ভিত্তিত, Unifol ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nUnifol সংক্ৰান্ত সতৰ্কতাবাণীসমূহ - Unifol Related Warnings in Assamese - Unifol xonkranta xatarkatabanisamuh\nUnifol-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Unifol পাৰ্শ্ব-প্ৰতিক্ৰিয়াৰ কখা চিন্তা নকৰাকৈ গ্ৰহণ কৰিব পাৰে।\nUnifol-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই পাৰ্শ্ব-প্ৰতিক্ৰিয়াৰ কখা চিন্তা নকৰাকৈ Unifol ব্যৱহাৰ কৰিব পাৰে।\nবৃক্কত Unifol কি প্ৰভাৱ দেখা গৈছে?\nUnifolৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Unifol কি প্ৰভাৱ দেখা গৈছে?\nUnifolএ কলিজাত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nহৃদযন্ত্ৰৰ ক্ষেত্ৰত Unifol ৰ কি প্ৰভাৱ দেখা গৈছে?\nUnifolৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Unifolৰ গুৰুতৰ ক্ৰিয়া-প্ৰতিক্ৰিয়া - Severe Interaction of Unifol with Other Drugs in Assamese - Oinor xoite Unifol ar gurutor kriya-pratikriya\nUnifol তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nUnifol মতভেদসমূহ - Unifol Contraindications in Assamese - Unifol nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Unifol লোৱা অনুচিত যাতে -\nUnifol ৰ বিষয়ে সততে সোধা প্ৰশ্নসমূহ - Frequently asked Questions about Unifol in Assamese - Unifol ar bikhoye satate xodha prashnasamuh\nএই Unifol-এ অভ্য়াস বা নিচাৰ সৃষ্টি কৰে নেকি?\nনহয়, Unifol আসক্তি সৃষ্টি কাৰক বুলি কোনো সাক্ষ্য নাই।\nUnifol আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, আপুনি ডাক্তৰৰ পৰামৰ্শৰ পিছতহ Unifol লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Unifolৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Unifol ক্ৰিয়া-প্ৰতিক্ৰিয়া - Unifol Interactions with Food and Alcohol in Assamese - khadya aaru modor xoite Unifol kriya-pratikriya\nখাদ্য আৰু Unifolৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে সেৱনৰ ফলত Unifolয়ে প্ৰভাৱ দেখুওৱাত পলম কৰিব পাৰে। এইবিষয়ে আপোনাৰ ডাক্তৰৰ সৈতে যোগাযোগ কৰক।\nমদ আৰু Unifolৰ মাজৰ প্ৰতিক্ৰিয়া\nগৱেষণাৰ অভাৱত, Unifol লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nUnifol ৰ অনুকল্প - Substitutes for Unifol in Assamese\nআপুনি বা আপোনাৰ পৰিয়ালৰ কোনোবাই Unifol লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Unifol ব্যৱহাৰ কৰিছিল নেকি?\nআপুনি কিমান পৰিমাণে Unifol সেৱন কৰিছিল?\nআপুনি Unifol ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Unifol সেৱন কৰে?


মন যায় মন যায় মোৰো মন যায় – নীলাঞ্জনা মহন্ত – ফটাঢোল\nJune 1, 2019 ফটা প্ৰেম\t13 Comments\nমন যায় মন যায় মোৰো মন যায় – নীলাঞ্জনা মহন্ত\n:তোমাৰ নামটো কি?\n:কি বুলি ক’লা?\n:নাম নাই নে কি? ঔৰা, ডাঙৰকে কোৱা কনকলতা নে আঙুৰলতা কি কৈছা৷\n:ঐ ৰুমি ,এইক নাম এটা দিব লাগিল হে৷\n: ভেদাইলতা তোমাৰে নাম ভাজি কৰি খায়, ভেজাল কৰা তেলত ভাজে খবৰ হ’লে নাই, খবৰ হ’লে নাই৷ – ৰুমিবাইদেউৰ ইনস্টেন্ট্ পেৰডী৷\n– এক গিৰ্জনি!\nমনে মনে থাকিল তাই৷ এই বাইদেউহঁতেও কিবা বেছি বেছি কৰে আৰু৷ ইমাননো সৰুকে কৈছেনে তাই৷ যি বুলি মাতে মাতি থাকক৷ আঙুৰলতা কনকলতা যা কিবা এটা মাতিলেই হ’ল৷\n:ঠিক আছে, ঐ লতা বুলি মাতিম তোমাক এতিয়া গান এটাকে গোৱা৷\n:নাচ এটা দিয়া টুইস্ট্।\n:টুইস্ট মানে কিনো?\n:ঐ জেচমিন নাচি দেখুওৱা৷\n: বাইদেউ মোৰ নাম শেৱালিহে৷\n:শেৱালি মানে জেচমিনেই দে৷ নাচা এতিয়া।\n:মই টুইস্ট নাজানো নহয়।\n:নেজানিলেও কিবা এটা নাচি দেখুওৱা।\nশেৱালিৰ নাচ৷ তাৰ লগে লগে লতাৰ কপিকেট নাচ৷ চিনিয়ৰবোৰে গোটেইকেইজনীয়ে বাগৰি বাগৰি হাঁহিবলে ধৰিলে৷ লতাহঁতৰো সবৰে হাঁহি উঠিছিল যদিও হাঁহে কেনেকৈ৷ গালি দিয়ে যদি কেলেই হাঁহিছা বুলি! এপাকত লতাৰ জোৰ কৰি ৰাখি থোৱা হাঁহিটো ফোঁচকৈ ওলাই আহিল৷ লগে লগে বাকীকেইজনীয়েও ৰখাব নোৱাৰিলে৷ এতিয়া বাইদেউহঁতে কাক গালি দিয়ে! নিজেও হাঁহিছে জুনিয়ৰ গোটেইবোৰেই হাঁহিছে! আনকি এজনী চিনিয়ৰ বাইদেৱে দেখোন সিহঁতৰ লগৰে এজনীৰ গাত ধৰি ধৰিহে পেটৰ নাড়ী মেনেজ কৰিছে৷\n: ঐ হ’ব হ’ব এইবাৰ বিহুকে নাচা। এজনীয়ে গজল গোৱা আৰু আনজনীয়ে গজলৰ লগত বিহু নাচা৷\n:বাইদেউ গজাল গাব নেজানো।\n: গজাল নহয় ঔ গজল৷ জগজিৎ সিঙৰ নাম শুনিছানে নাই?\n: শুনিছো মোৰ খুৰাৰ নাম জগজিত সিংহ৷\nআকৌ গোটেইবোৰে বাগৰি বাগৰি হাঁহিবলে লাগিল৷\nলতাই পেনপেনীয়াকৈ যুৰিলে এইবাৰ : হাততে ঘটি লৈ কইনাৰ মাক ঘাটলৈ\nলগে লগে জেচমিন ওৰফে শেৱালিৰ বিহু নাচ৷ ককাঁল ভাঙি ভাঙি৷ বিয়ানামৰ শ্ল’ মচনৰ সুৰত তাই ৰৈ গ’লেই এজনী বাইদেৱে চিঞৰে ঐ জেচমিন নেৰিব্বা৷ বিহু বিহু৷\nআকৌ লতাই যেতিয়াই ’ঘটি লৈ’ বুলি যোৰে বাইদেউহঁতৰ ফিচিঙাফিচিং বোৰ তুংগত উঠে৷ এজনীয়ে ঘটি লোৱা প’জটোৱো দেখুৱাই দিছেগৈ৷\nপিছে লতাই পিছৰ লাইন কেইটা পাহৰি একেটালাইনকে মুঠ সাতবাৰ গালে৷ আঠনম্বৰবাৰ গাবলে হা বুলি মুখ মেলোতেই ঐ ঐ হ’ব আৰু৷ আই তুমি যোৱা বুলি নিৰ্দেশ আহিল৷\nমনতে ভাবিলে তাই এহ্ আৰু কিবা এটা গাবলে দিয়া হ’লে৷ গান গাই তাই ভাল পায়৷ কিন্তু ঘৰত তাইক সবেই কয় তাইৰ মাতটো হেনো বৰ বেয়া৷ গান গালেই গালি খায়৷ ইয়াত অন্ততঃ শ্ৰোতা কিছুমান পাইছে৷ যিয়েই পৰিবেশ নহওক৷\nইয়াৰ পিছৰ পৰাই লতাক নবাগত আদৰণি নোহোৱালৈকে বাইদেউহঁতে প্ৰতিখন মিটিঙতে গান গাবলে দিলে৷ তায়ো বেলেগ বেলেগ গান যেনে এটা হিন্দী এটা ইংৰাজী আৰু বিহু লোকগীত আদিকৰি দহটামান গান ৰাতিপুৱা বাথৰূমত দৈনিক প্ৰেকটিচ্ কৰিবলে আৰম্ভ কৰি দিলে৷\nপিছলে নহঁহা হ’ল ৰাইজে তাই গান গালে৷ নবাগত আদৰণিত কোৰাছৰ কাৰণে কিন্তু তাইক কিয় বা নিৰ্বাচন নকৰিলে বুজি নাপালে৷ হয়তো আৰু প্ৰেকটিচ্ লাগিব৷ হৈ যাব চাৰিবছৰ থাকিব নহয় এইখন কলেজত৷ শিকি যাব তাই গান৷ গাইহে এৰিব বাপ্পেকে৷\nনবাগত আদৰণিৰ বাবে সিহঁতৰ নবাগতসকলক এটা বিহু হুঁচৰি শিকাইছিল চিনিয়ৰ দাদা দুজনমানে ।উহ্! কি নাচে আৰু গায় ঐ দুইজনে৷ কেন্টিনত ৰাতি ন বজালৈকে প্ৰেকটিচ্ দৈনিক৷ লতা আৰু তাইৰ লগৰে মুঠ তিনিজনী নাচনী! কেন্টিনত মেইন মাষ্টৰ দাদা দুজনৰ ওপৰিও আন কেইবাজনো আহে মাজে মাজে ঢোল আৰু গীতবোৰ শিকাবলে৷ তাৰে এজন বৰ গহীন দাদা আছিল ঢোল যে বজায় আৰু! এদিন বিহু গোৱাও শুনিছিল তেওঁক৷ বাঁহীও বজায় বোলে৷ কেটেঙাকৈ যদিও দীঘল নাকটোহে লতাৰ মনত থাকি গ’ল কিন্তু৷ সিহঁতে প্ৰেকটিচৰ পৰা হোষ্টেললৈ ঘূৰি আহোঁতে সাৰ্বজনীন মাষ্টৰ দাদা দুজনে হোষ্টেলৰ গেইটলৈকে থৈ আহে৷ আৰু এই দুজন বৰ কাঢ়া আছিল কোনেও চুপটি মাৰিব নোৱাৰিছিল নিজেও সঁচাসঁচিকে ডাঙৰ কাকয়েকৰ দৰে সকলোকে শাসন আৰু মৰমো কৰিছিলে৷ ঢুলীয়া দাদাজনৰ নাম এটা দি ল’লে মনে মনে সিহঁতে মাজে মাজে দাদাহঁতৰ অফলাইন গুণানুকীৰ্তন কৰোঁতে৷\nচিনিয়ৰ আবাসী বাইদেউহঁত পৰিয়ালৰ আপোন বাইদেউৰ দৰে হৈ পৰিল৷ আৰম্ভণিৰ সেই পৰিচয় পৰ্বৰ দিনবোৰে সিহঁতক বহুকথা শিকালেও৷ আন্তৰিকতা আৰু মৰমবোৰ চিৰযুগমীয়া হৈ পৰিল৷ কাৰোবাৰ গা বেয়া কোনোবা দৌৰিছে দৰব লৈ৷ কাৰোবাৰ মাক আহিছে গাজৰৰ হালোৱা আনিছে, প্ৰায় ত্ৰিশজনী ছোৱালীয়ে খাবলৈ কেনেকৈ জুৰিলে ৰহস্য সেয়া৷ কোনজনী বাইদেউ কিমান ধুনীয়া, কিমান চোকা, কিমান মৰমিয়াল, কিমান পঢ়ে, গালত কি সানে, বুকফেয়াৰত কি কিতাপ কিনে, এইবোৰ হৈ পৰিল আদৰ্শ৷\nতাৰ লগে লগে ৰসাল আলোচনাবোৰো চলিল৷ এবছৰৰ পিছত লতাৰ ৰুমমেট বৰ মৰমিয়াল আৰু জনপ্ৰিয় বাইদেউ দুগৰাকী হ’ল৷ আবেলি সিহঁতৰ কোঠাতে চিনিয়ৰ কেইবাগৰাকীও আহি হাঁহি মাতি আড্ডা দিয়ে৷ এই কথাটোয়ে তাইক আমোদ দিছিল৷ শোৱাৰ ভাও জুৰি তাই নিজৰ বিচনাত পৰি থাকে বেৰৰ ফালে মুখ কৰি আৰু কোনোবাই মাতিলেও মাত নিদিয়ে যাতে তাইক টোপনিত থকা বুলি ভাবে সবেই৷ আৰু কাণ থিয় কৰি ৰসাল আড্ডাবোৰ মন দি শুনে৷ আৰু সেই ৰসবোৰ অতিৰঞ্জিত কৰি সন্ধিয়া ভাতখোৱাৰ পিছত লগৰখিনিৰ লগত বহা আড্ডাত পৰিবেশন কৰে৷ আনকি সাজি সাজি দাদা কেইজনমানৰ কথাও কয় তাই চিনিয়ৰে কোৱা বুলি৷ এবাৰতো লগৰ এজনীয়ে অমুকদাদা এজনৰ গুণ শুনি শুনি পৰিছিলেই প্ৰেমত৷ লাইন মাৰিবলে আৰম্ভ কৰি দিছিল তাই যদিও বেলেগ হিৰো এজনে সঠিক সময়ত আবিৰ্ভাৱ হৈ তাইক বচালে অমুকদাদাজনৰ পৰা৷ অমুকদাদাও ভালেই আছিল খালি অলপমান ঘুটুংপানী আৰু চিগাৰেট খায় বোলে৷ তাই ইমানেই হালিছিল যে অমুকদাদাক বদঅভ্যাসবোৰ এৰুৱাই ঠিক কৰি ল’ব বুলিও পৰিকল্পনা নে কল্পনা আৰম্ভ কৰি দিছিল৷ কোনজন দাদা কেনেকুৱা, কোন কিমান চেনি, কোন চোকা, কোনে নকল নেমাৰে, কোনে ইংৰাজী ফৰফৰাই কয়, কাৰ গাৰ্লফ্ৰেণ্ড নাই আদি কিমান যে কথা৷ কিন্তু সমস্যা এটাই দাদাহঁতৰ বেছিভাগৰে পপুলাৰ নাম এটা থাকে যিটোৰে আলোচনাবোৰ বাইদেউহঁতে কৰে বাবে অলপ দিগদাৰ বিচাৰি ওলিয়াবলৈ৷ কাৰ কথানো কৈ আছে বুলি৷ বেছিভাগেই জোকোৱা নাম৷ কাৰোবাৰ নাম হিমালয় যদি কাৰোবাৰ নাম পেপচি৷ কাৰোবাৰ নাম আলু যদি কাৰোবাৰ নাম চেঙেলী৷ নামবোৰৰো সুকীয়া অৰ্থ আছে কিহৰ কাৰণে কোনে কেতিয়া নামাকৰণ কৰিলে জনাৰ সাধ্য নাই৷\nএদিন লতাই গম পালে সেই ঢুলীয়া গান গোৱা দাদাজন তাইৰ ৰূমমেটৰ ক্লাচমেট৷ ধৰা হওক ল’ৰাজনৰ নাম নগেন৷ তাই মাজে মাজে নিজকে সোধে কেচটো নগেন নেকি বাৰু৷ এইবাৰ তাই বাইদেউহঁতৰ আগত অতি ভাল ছোৱালীৰ দৰে, মৰমৰ ভনীয়েকৰ দৰে থাকিবলৈ আৰম্ভ কৰি দিলে৷ যেনে বাইদেৱেকহঁতৰ কাৰণে নোসোধাকে তলৰ দাইনিং হলৰ পৰা আবেলি চাহ লৈ অহা ইত্যাদি ধৰণৰ কাম৷\nবুধিতো কামত আহিছিল অলপ৷ মন চঞ্চল কৰা ভৰ বয়স সিহঁতৰ৷ তাইৰ মন গ’ল নগেনৰ বিষয়ে আৰু জানিবলৈ৷ আবেলি ৰাস্তাত জাক পাতি খোজ কাঢ়িবলৈ ওলাই গ’লে কেতিয়াবা দেখে তাই নগেনক৷ চোৱাতনো আপত্তি কিহৰ বুলি ভাবি মেলেককৈ এদিনাখন তাই তালৈ চাই হাঁহি পালে৷ খা কলিজা! নগেনেও চোন ওলোটাই হাঁহি মাৰি দিলে৷ তাই পিছলৈ চালে বেলেগক হাঁহিলে নে তাইকে হাঁহিলে বাৰু? পিছফালে চাই মস্ত বলদ এটাক তাইৰ ফালে আহি থকা দেখিলে৷ বলদটো ইমান ওচৰ পালেহি যে কেঁৎ কৈ তাই চিঞৰ এটা মাৰি দিলে দৌৰ৷ লগৰজনীয়ে একো পাট্টা নাপাই লগতে দৌৰ৷ গোবৰৰ ওপৰেদি দৌৰি মেলি একেদৌৰে হোষ্টেলৰ গেইট পালেহি৷ তাতো আছিলে ৰৈ এজাক ৰাজহাঁহ৷ দুটামানে আহিলেই খেদি৷ পিছে ৰাখে হৰি মাৰে কোনে৷ প্ৰাণ ৰক্ষা পৰিল যেতিয়া হোষ্টেলৰ বজাৰ কৰা ল’ৰাজনে গোটেই হাঁহজাকক হুৰাই দিলেহি৷ উহ্! বাচিল সিহঁত৷ নগেনৰ কথা পাহৰি থাকিল তাই দুদিনমান। কাৰণ নগেন বুলিলেই তাইৰ মনলে বলদটোহে আহিছিল তেতিয়া৷\nলতাহঁতৰ ক্লাচবোৰ মেইন বিল্দিঙত হয়৷ তাৰ পৰা পুখুৰীৰ সিপাৰে নতুন বিভাগবোৰ আৰু অফিচবোৰ৷ লেবৰ কাম থাকিলে বা কেন্টিনলে যাব লগা হ’লে নতুন বিভাগবোৰৰ ল’ৰাছোৱালীৰ জাকবোৰ সিহঁতৰ বিল্ডিঙলৈকে আহে৷\nব্ৰেকৰ আগৰ ক্লাচটোৰ সময়তে সিহঁতৰ ক্লাচৰূমৰ আগেয়ে বহুত ল’ৰাছোৱালীয়ে হুলস্থূল কৰি পাৰ হৈ যায়৷ ক্লাচৰ চাৰে কেতিয়াবা ওলাই গৈ গালিও পাৰে আৰু হুক নোহোৱা দুৱাৰখন বন্ধ কৰাৰ বৃথা চেষ্টা একোটা কৰে৷\nঅয়ে হয়ে!! এদিন তাই নীলা চোলা পিন্ধা নগেনক পাৰ হৈ যোৱা দেখিলে জাকটোৰ মাজত৷ কেচটো আকৌ নগেন নেকি বুলি তাই নিজকে চিকুটি চালে৷ নহয়৷ কাৰণ তাইৰ মনলে খঙাল বলদ এটাৰ ছবি এখনহে আহিল৷\nআন এদিন লক্ষ্য কৰিলে নগেনে দেখোন ঘূৰি ঘূৰি চাই গৈছে সিহঁতৰ ক্লাচৰূমলৈ৷\nএইটো ঘটনা প্ৰায় সদায় ঘটিবলৈ ধৰিলে৷\nএদিন সিহঁতৰ চাৰ অহা নাছিল৷ চাৰে খবৰ পথালে অফ্ বুলি৷ কিন্তু নগেন আহিব বুলিয়ে তাই একপ্ৰকাৰ জোৰ কৰিয়ে লগৰ এজনীক লৈ ক্লাচৰূমত কিবি কৰি থাকিল৷ নগেন নাহিল দেখোন সেইদিনা৷ বোধহয় আগতে গম পাইছিল সিহঁতৰ ক্লাচ নাই বুলি৷ পুনৰ বলদ এটাৰ ছবি এখন তাইৰ মনলে আগপিছ কৰি আহি থাকিল৷\n”আজিকালি ইলেক্ট্ৰিকেলৰ ক্লাচৰ আগেদি যাওঁ নহয়, সদায় দেখো”\nতাইৰ ৰূমমেটে এয়া কি কৈছে! ৰূমমেটে আহি তাইক কয়হি লগৰ কোনোবাই কোৱা বুলি৷\nতাই কয় ”ময়ো দেখো”৷ পিছদিনা ৰূমমেটে কয়গৈ, ”তোমাকো দেখে হেনো”\nনগেনে সোধে ”দেখে নে চায়?”\nউত্তৰ আহে ”চায়”৷\nএইবাৰ বলদটোৱে মূৰ তল কৰি ঘূৰি যাবলে উদ্যত হোৱা ছবি এখন তাইৰ মনলৈ আহিল৷\nইলেক্ট্ৰিকেলৰ বিল্ডিঙত একো কাম নেথাকিলেও আজিকালি সি লতাহঁতৰ ক্লাচ থাকিব পৰা সময়ত এপাক মাৰে৷ ডিঙিটো ঘূৰাই ঘূৰাই চায়৷ চাৰে ইলেক্ট্ৰিকেল মেচিনৰ ক্লাচ লৈ থাকে ব্ৰেকৰ আগে আগে৷\n“মন যায়“, সেই যে জুবিন গাৰ্গৰ চিনেমাখনৰ শিৰোনামৰ গীতটো? ঠিক তেনেকুৱাই পট এটা৷ কেৱল বলদটো মাজে মাজে ওলায় অশান্তি কৰে৷ সোণাৰুফুলৰ তলেদি বৈযোৱা ৰাস্তাটোয়ে আৰু এটি মিঠা কাহিনী লিখিবলৈ উদগ্ৰীব্ হৈ ৰয়৷ মিচিকিয়াই সান্ধ্যভ্রমী ফুল পখিলাহঁতক।\nতেনেতে এদিন চাৰে মেচিনৰ ক্লাচত সোধে, ’ —এণ্ড্ ইট্ ৱিল্ ৰটেট্ ইন্-??’ দুৱাৰৰ পৰা হঠাৎ চকু ঘূৰাই তাই দেখে চাৰে চকুৱে চকুৱে চাই তাইকে সুধিছে৷ প্ৰশ্নটো নুশুনাকৈ আৰু নুবুজাকৈয়ে তাইৰ মুখৰ পৰা অজানিতে ওলাই গ’ল ’চিনক্ৰনাচ স্পীড’৷ চাৰে কৈ উঠিল, হৈছে৷ ওচৰতে বহি থকা শেৱালিয়ে গম পাইছিল কথাটো তাই কিবাকেহে হাঁহিটো ৰখালে৷ চাৰে আকৌ ক’লে হৈছে, কিন্তু ডাঙৰকে ক’ব লাগে, ৰজনজনাই যাব লাগে৷\nলতাৰ লাজ লাগিল। চাৰে ইমান জানে কোনোদিন কিতাপ নোটচ্ একো নানে ক্লাচলৈ৷ তেখেত নিজেই এখন কিতাপ৷ তেখেতৰ ক্লাচত পাল মাৰিবলৈ বেয়া লাগিল তাইৰ৷ দোষবোধে খুলি খুলি খালে৷ আকৌ মাকহঁতেও গম পালে দিব তাইক৷ খঙাল বলদটোৱে শিং জোকাৰি উঠিল এইবাৰ৷ তাই গৰু নেকি! এনেকৈচোন পৰীক্ষাত গেৰা মাৰিব! এমাহো নাই পৰীক্ষালৈ৷\n”সিফালে কি খবৰ আজিকালি?” – নগেনে ৰুমমেটক সুধিছিলে হেনো৷ বলদে মূৰত বহি ল’লে আৰু মাউচ ঘূৰাই ঘূৰাই উত্তৰ কমপাইল কৰি পঠালে- জোকোৱা জোকোৱিবোৰ বন্ধ হওক৷ বলদৰ জয় হৈছে ইতিমধ্যে, হ’লেও হয়তো কেতিয়াবা….সোণাৰুবোৰ ভৰি ভৰি ফুলিব, ৰঙা হালধীয়া ফুলপৰি ৰোৱা নাচনীৰাষ্টাটোত কোনোবাই চকুৰ ভাষা পঢ়িব কিন্তু তেতিয়ালৈ বলদটোৱে চোঁচা ল’লে বেয়াকৈ৷\nসোণাৰুজোপাত নতুন কলি ওলাইছিল৷ নতুন কাহিনী কেইবাটাও মঞ্চস্থ কৰাৰ আবেগত ৰাস্তাটোৱে সেই অপৈণত কাহিনীটো ৰোমন্থন কৰাৰ প্ৰয়োজনবোধ কৰি নাছিল৷\nএইদৰেই কিমান যে কাহিনী উক্ত বলদৰ কাৰণেই অলিখিত ৰূপ পাই ফাটি চিৰাচিৰ দিছিল হিচাপ নাই৷ হ’লেও মন যায় কেতিয়াবা কলেজৰ সোণালী ৰূপালী দিনবোৰৰ আলমত জল্পনা কল্পনা কৰিবলৈ৷\nমন যায় মন যায় মোৰো মন যায়\n« ফেচবুকৰ কুশলাৰ্থে বোলা জয় হৰি – কৌস্তুভমণি শইকীয়া দত্ত\nপঞ্চপদী – হেমেন ডেকা »\nতামাম লিখিলি ৷ intelligence আৰু comic sense 200% n more.. তোৰ কলমৰ জোৰ বহু ওপৰ ৷\nধন্যবাদ৷ পিছে জেক নাখাওঁ আজিকালি৷😊\nএটাই শব্দ – ঝাকাচ। এলাহবোৰ অলপ লম কৰা\nআপুনি জোৰ নিদিয়াহ’লে এই বাৰেবিংকৰা কাহিনীও ৰচনা হ’লহেঁতেন৷ অসমীয়া সাহিত্যলৈ বিভিন্ন পন্থাৰে অৱদান দিয়া আপোনালৈ তথা সমগ্ৰ ফটাঢোললৈ এই চেগতে ধন্যবাদ থাকিল৷\nবাপৰে , হোস্টেলৰ জীয়া কাহিনী নেকি অ’ । বঢ়িয়া হৈছে । ।\nপ্ৰায় ১০% সঁচা, ৮০% কল্পনা আৰু বাকী ১০% সাহিত্যৰ ৰহণ চলোৱাৰ এক বৃথা প্ৰচেষ্টাৰে ফল এয়া৷\nবলধটো নথকা হলে গোটেইখ্ন ৰম্যভূমিয়ে হলহেতেন! 🙂\nজানো বলদটোৰ কোনটো খোৱাপানীৰ পুখুৰীত বিহ ঢালিছিলো\nখুব ভাল লগা হৈছে । কলেজীয়া জীৱন বহু কথাৰে ভৰি থাকে ।\nধন্যবাদ৷ হয় বহুত কথা নোকোৱাকৈয়ো থাকি যায়


''কাব্য সাহিত্য বিশেষ'' “এদাক দেখি উঠিল গা, কেতুৰিয়ে বোলে মোকো খা” (নিতুল বৰা) - সাহিত্য ডট অৰ্গ\nএটা সময় আছিল কবিতা বুলিলে বিতৃষ্ণা জাগিছিল, মনতে ভাবিছিলোঁ কিনো, ইটো শব্দৰ লগত সিটো শব্দৰ কোনো সংগতি নথকা শব্দ কিছুমান জোৰা লগাই দীঘলকৈ এনেকৈ লিখে…? ইয়াৰ পৰা দেখোন বুজিব পৰা একো অৰ্থ বিচাৰি নাপালোঁ। তাতে এচাম মানুহে কি এনে অমৃত বিচাৰি পায় যে কবিতা কবিতা বুলি বলিয়া হৈ থাকে। দুই-এক কবি বন্ধুৱে সুবিধা পালেই কয়, “মই কালি কবিতা এটা লিখিছোঁ, শুনাইছো ৰ’হ”। এনেকৈ ক’বলৈহে পায়, মই ফৰিং ছিটিকা দিওঁ, মনতে ভাবোঁ কবিতা লিখিছ লিখ, য’তে ত’তে যাকে পায় তাকেনো কিয় পঢ়ি শুনাব লাগে। সেইটো বয়সত বুলিয়েই নহয় আজিৰ পৰা কেইমাহমানৰ আগলৈকে কবিতাৰ সঁচা অৰ্থ বুজি পোৱা নাছিলোঁ। পোনে পোনে কবলৈ গ’লে কেতিয়াও কবিতাৰে কবিয়ে কি অৰ্থ প্ৰকাশ কৰিব বিচাৰিছে কেতিয়াও বুজিবলৈ চেষ্টাই কৰা নাছিলোঁ। ঠিক তেনে সময়তেই এই মঞ্চতেই মোৰ এগৰাকী বান্ধৱীৰ এটি কবিতা সেইদিনা ইচ্ছা কৰি পঢ়িম বুলিয়েই পঢ়িলোঁ। সেয়াই আৰম্ভণি, তেতিয়াৰে পৰাই কবিতা লাহে লাহে ভালপোৱা হ’লোঁ। এটা সময়ত কবিতাৰ প্ৰতি এক আকৰ্ষণ অনুভৱ কৰিলোঁ। এনে সময়তেই কবি প্ৰণৱ কুমাৰ বৰ্মনৰ এটি দূৰদৰ্শনৰ সাক্ষাত্কাৰে মোক অধিক আপ্লুত কৰিলে। সেয়ে দহোবন কাটি কৰি এদিন মনতে ভাবিলোঁ কবিতা লিখিম, আজি লিখিম কালি লিখিম বুলি সদায় পিছুৱাই থাকোঁতেই দিন কেইবাটাও পাৰহৈ গ’ল কিন্তু কবিতা লিখা মোৰ নহ’ল। তেনেতে গাঁও সমন্ধীয়া খুড়াৰ ল’ৰাটোৰ পাঠ্যক্ৰমৰ এখন কিতাপত লক্ষ্মীনাথ বেজবৰুৱাৰ প্ৰথম কবিতা লিখাৰ প্ৰয়াস সমন্ধীয় এটি পাঠ পঢ়াৰ সৌভাগ্য ঘটিল। ৰসৰাজৰ সেই কাহিনীও এই লেখাৰে এটা অংশ বুলি সংলগ্ন কৰিলোঁ।\nবেজবৰুৱাৰ মনৰ মাজত উকমুকাই থকা সেই ভাষাৰেই কওঁ শুনক, “এদাক দেখি উঠিল গা, কেতুৰিয়ে বোলে মোকো খা। পুঠী, খলিহনা, পোনা, দৰিকণা সকলোৱে কবিতা লেখে, মইনো নেলেখিম কিয়..? কিন্তু কবিতা জন্মোৱা যিহে বেদনা, কবিতা বাঁজীয়েনো কিটো বুজিব..? এই বেজবৰুৱাইহে তাক জানে। একুৰি তিনি দিন মই পাগি পুৰি থাকি এদিন থিৰ কৰিলোঁ যে আজি লেখিম কবিতা! দেখক লোকে! বোলক মোক কবি! চাবিহঁক তহঁত মখাই। সকলো সাৱধান হবি! সেইদিনা ফুটগধূলিৰে পৰা মই সকলোৰে সৈতে কথা বন্ধ কৰি কবিতা ভাবিবলৈ ধৰিলোঁ। ভাবোঁতে ভাবোঁতে মই হেন মানুহটো জ্বৰঘামে ঘামিলোঁ, ভাবৰ যাগত কবিতা পকি টুলটুলীয়া হ’ল। কবিতাই মোৰ মন প্ৰাণ জুৰ পেলালে। নিশাৰ আহাৰ খাৱৰ হ’ল। কবিতাৰ ভাব ঠেলি-হেচুকি এচুকীয়া কৰি ভাতৰ পাতত বহিলোঁ, মুঠতে এপেট খাই ল’লোঁ আৰু লগেলগে কবিতাকো হেঁচি একাষৰীয়া কৰিলোঁ। খাই বৈ উঠি যেতিয়া বহিলোঁ তেতিয়ালৈ নিশা ১০ বাজিল। মুখত চেলেউ (চুৰট মানে ধপাতৰ বিড়ি), হাতত কাপ আৰু আগত তুলাপাত লৈ মজিয়াত বহি পৰিলোঁ। ভাতৰ হেঁচাই ভাবি থোৱা কবিতাৰ ফাকিবোৰ চেপি ধৰিলে, বুজিলো খালী পেটতহে কবিতাই কোঁহ মেলে, তথাপিও মনটো ডাঠ কৰিলোঁ, লিখিমেই লিখিম। আনকালে নিশাৰ আহাৰৰ পিচতেই মোৰ শোৱাৰ অভ্যাসৰ বাবে চকু টানি ধৰিছে, কিন্তু ৰণত ভংগ নিদিও বুলি থিৰ কৰিলোঁ। আন একো বিষয় নাপালোঁ, সেয়ে টোপনীৰ বিষয়েই লিখিম। টোপনীয়ে জানো মোৰ সৈতে কমখন নাগুৰ-নাকটি কৰে, নেৰিছোঁ আজি। কিবা এটা নতুন লেখা লিখিম বুলি ল’লেই টোপনীয়ে আহি বিধি-পঠালি দিয়েহি আৰু শুবলৈ গৈ শেতেলীত পৰিলেই পটলং দিয়ে। আজি পাতিলোঁ চিটিকা, ধৰিম কবিতা, কৰিলোঁ আৰম্ভ…\nক’ৰ নো পাইছিলোঁ……….ইমানবোৰ টোপনী\nবয়সে বান্ধিলে………….জ্ঞানৰ ভঁৰাল\nধনৰ ভঁৰাল কামে,\nপুৰণি টোপনিৰ…………ভঁৰাল মোৰ উদং\nমাথোন সি থিয় হৈ নামে।\n……………এই কবিতাটো লিখি এইখিনি পাওঁতেই মোৰ হাতৰ কাপ হাততে থাকিল, চল চাই থকা টোপনীয়ে মোক শুৱাই দিলে। তেনেকৈ বহাতেই মোৰ নাকে ঘোৰৰৰৰৰৰক…..ঘোৰৰৰৰৰক….ফুচচচচচচচচ…..শব্দ কৰিবলৈ ধৰিলে, নিজেই নিজৰ নাক শব্দ যেন শুনিবলৈ পালোঁ। এবাৰত খকামকাকৈ নাকৰ ঘোৰঘোৰণি তল কৰি দূৰৈত নৈশ চকীদাৰে লোৰ মাৰিৰে কোবাই এঘাৰ বজাৰ টং টং শব্দ শুনিবলৈ পালোঁ। চকু-মুখ মোহাৰি আকৌ কবিতাৰ ফালে তাঁতবাতি কৰিবলৈ ধৰিলোঁ, দুশাৰীমান লিখি এইখিনি পাইছোঁহিহে এনেতে কেতিয়ানো আকৌ নিদ্ৰাদেৱীয়ে কোলাত ল’লে গমকে নাপালোঁ। কিমান সময় এইদৰে আছিলোঁ নাজানো। কাৰণ দূৰৈৰ পৰা বাৰ বজাৰ টং টং সংকেত মোৰ কাণত পৰা যেন লাগিল। সেয়াই আৰম্ভণি, তাৰ পিছত আৰু থমকি ৰ’ব লগা নহ’ল।\nবেজবৰুৱাৰ এইখিনি পঢ়াৰ পিছত মোৰ কবিতা লিখাৰ চেষ্টা এটা কৰি চোৱাৰ হেঁপাহ জাগিল। সেয়ে তেখেতৰ কথাখিনিকে সৰোগত কৰি এদিন ৰাতি ভাত খাই উঠি বিচনাৰ কাষতে লগ লাগি থকা টেবুলত কেইখিলামান উকা কাগজ আৰু কলমেৰে বহিলোঁ। কলমটো কামুৰি কামুৰি ভাবি থাকিলোঁ বহুত সময়, ওহো কবিতা নোলাল, ওপৰ মুৱাকৈ বিচানত শুলোঁ, আকৌ ওলাটাকৈ শুলোঁ…নাই ভাবেই নাহে দেখোন, কিছু সময়ৰ পিছত ভৰি দুখন ওপৰলৈ, আকৌ ‘দ’ হ’লোঁ নাই। এনেকৈ প্ৰায় ২ঘণ্টা কবিতা জন্মোৱাৰ নামত পাৰ কৰিলোঁ, নিশা ১২ বাজি গ’ল, বিচনা তেনেকৈয়ে থাকোতে কেতিয়ানো টোপনীয়ে আহি আকোঁৱালি ল’লেহি গমকে নাপালোঁ, পুৱা কলমটো চাই নিজেই আচৰিত হ’লোঁ, সাঁফৰটোৰ এফাল নাই। সেইদিনালৈ কবিতাৰ ভূত পুৱাৰ ৰ’দালিয়ে কেনিবা উৰুৱাই নিলে, আকৌ এদিন চেষ্টা কৰিম বুলি দিনটোলৈ বুলি ওলালোঁ। এনেকৈয়ে কেইবামাহো পাৰহৈ গ’ল কিন্তু মোৰ কবিতাৰ জন্ম নহ’ল। চেষ্টা এতিয়াও এৰি দিয়া নাই, চেষ্টাৰ অসাধ্য একো নাই বোলা কথাষাৰ প্ৰমাণ কৰিবই যে লাগিব।\n← অসমীয়া চলচ্চিত্র সফল হ’ব,যদিহে… (সূৰ্য বৰা)\nনীলা খামৰ চিঠি (আইজনী দাস) →


ফিল্মফেয়াৰ অনুষ্ঠানলৈ অহা ইণ্ডিয়ান আইডল, বিগ বছ আদি জনপ্ৰিয় ৰিয়েলিটি শ্ব'ৰ আঁৰৰ মানুহগৰাকীৰ মনৰ কথা... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nএগৰাকী ব্যতিক্ৰমী মহিলা। ইণ্ডিয়ান আইডল, বিগ বছ, জাচ্চি জেইচি কই ন্যাহি আদি বহু জনপ্ৰিয় অনুষ্ঠানৰ আঁৰৰ মানুহ। গুৱাহাটীত অনুষ্ঠিত হ’ব লগা ফিল্মফেয়াৰ এৱাৰ্ডত যোগ দিবলৈ প্ৰথমবাৰৰ বাবে তেওঁ আহি উপস্থিত হৈছেহি গুৱাহাটীত। ২ দশক ধৰি ভাৰতীয় টেলিভিশ্যন জগতৰ বিভিন্ন অনুষ্ঠানৰ সৈতে জড়িত হৈ সেইবোৰক দৰ্শকৰ মাজলৈ লৈ যোৱাত বিশেষ ভূমিকা আছে তেওঁৰ।\nবৰ্তমান হিন্দী মাছ এন্টাৰটেইনমেন্ট এণ্ড কিডছ টিভিৰে নেটৱৰ্ক, ভায়াকম ১৮ৰ মুৰব্বী হিচাপে কাৰ্যনিৰ্বাহ কৰা এইগৰাকী মহিলাই ছনী এন্টাইটেইনমেন্ট টেলিভিশ্যনত কৰ্মৰত হৈ থকাৰ সময়ত জাচ্চি জেইচি কই ন্যাহি, ইণ্ডিয়ান আইডলক দৰ্শকৰ মাজলৈ লৈ যোৱাত পৰ্দাৰ আৰঁত থাকি দিক নিৰ্দেশনা দিছিল। ভাৰতৰ টেলিভিশ্যন জগতৰ এক উল্লেখযোগ্য নাম নিনা এলাভিয়া জয়পুৰীয়া।\nনিক্লোডিয়ান, ছনীক চেনেলৰ শিশুৰ জনপ্ৰিয় ধাৰাবাহিকৰ বিষয়বস্তু আৰু সেইবোৰৰ প্ৰচাৰ-প্ৰসাৰৰ ক্ষেত্ৰত তেওঁৰ আছে বিশেষ ভূমিকা। ২০১৬ চনত তেওঁ লাভ কৰিছিল এফআইচিচিআই অ’মেন অন কৰ্পৰেট ব’ৰ্ডচ মেন্টৰশ্বিপ সন্মান। ভাৰতৰ ৫০ গৰাকী মেডিয়া মাৰ্কেটিং এণ্ড এডভাৰ্টাইজিঙৰ প্ৰভাৱশালী মহিলাৰূপেও তেওঁ স্বীকৃতি লাভ কৰিছে। সেইগৰাকী বিশেষ মহিলাৰ সৈতে অসমীয়া প্ৰতিদিনৰ ডিজিটেল ডেস্কৰ মৃদুল কুমাৰ সন্দিকৈৰ বিশেষ সাক্ষাৎকাৰ।\nঅসমীয়া প্ৰতিদিন ডিজিটেল ডেস্কঃ আপোনাক স্বাগতম। ইয়াৰ আগতে আপুনি অসমলৈ আহিছিলনে?\nনীনাঃ ধন্যবাদ। অসমলৈ এইবাৰে মই প্ৰথম আহিছো। পৰিয়ালৰ সৈতে বন্ধত ফুৰিবলৈ আহিবৰ বাবে অসম অতি সুন্দৰ ঠাই।\nঅসমীয়া প্ৰতিদিন ডিজিটেল ডেস্কঃ আপোনাৰ বিষয়ে কিছু কথা জানিব বিচাৰো। আপুনি এটি অতি গুৰুত্বপূৰ্ণ পদবীত কৰ্মৰত। হিন্দী মাছ এণ্টাৰটেইনমেন্ট এণ্ড কিডছ টিভি নেটৱৰ্কৰ মুৰব্বী।\nনীনাঃ হয় মই এই কামৰ সৈতে ২ দশকৰো বেছি কাল জড়িত হৈ আছো। মই ‘colors’ৰ ব্যৱসায় চোৱা-চিতা কৰো। লগতে শিশুসকলৰ চেনেলবোৰৰ বিভিন্ন দিশ চাব লাগে। আমাৰ শিশুসকলৰ বাবে চাৰিটা কাৰ্টুন চেনেল আছে। ছোনিক, নিক জুনিয়াৰ, নিকলোডিয়ান আৰু নিক এইচ ডি।\nঅসমীয়া প্ৰতিদিন ডিজিটেল ডেস্কঃ সেই কথা আমি জানো। শিশুসকলৰ বাবে উপযোগী এক অনুষ্ঠান প্ৰস্তুত কৰাৰ বাবে বিভিন্ন দিশ চাব লগা হয়। এয়া সহজ কাম নহয়। কেনেকৈ সেই কাম আপুনি ইমান নিয়াৰিকৈ কৰি গৈছে? মটু-পটলু, শিৱা, ডগী ড’ন আদি চৰিত্ৰসমূহ খুবেই জনপ্ৰিয় শিশুসকলৰ মাজত।\nনীনাঃ ঠিকেই কৈছে আপুনি। নিক জুনিয়ৰ চেনেলটো ৬ বছৰৰ ভিতৰৰ শিশুসকলৰ বিকাশ আৰু জ্ঞান বৃ্দ্ধিৰ সৈতে জড়িত এটা চেনেল। ‘নিকলোডিয়ান’ যোৱা ৬ বছৰে ভাৰতৰ চেনেলসমূহৰ ভিতৰত প্ৰথম স্থান লাভ কৰি আহিছে। মই ভাবো এয়া চৰিত্ৰসমূহৰ সফলতা আৰু চৰিত্ৰসমূহৰ সৈতে শিশুৰ যি সম্পৰ্ক গঢ়ি উঠিছে সেয়াই হৈছে ইয়াৰ সফলতাৰ কাৰণ। আমাৰ বাবে এই চৰিত্ৰসমূহৰ লগতে কাহিনীসমূহকো আগবঢ়াই নিয়াতো অতিকৈ গুৰুত্বপূৰ্ণ। এটা চৰিত্ৰ বা এটা কাহিনীৰ সফলতাৰ আৰত কেইটামান কাৰণ থাকে। প্ৰথমটো হ’ল কেনেকৈ আপুনি কাহিনীটো শিশুসকলৰ আগত উপস্থাপন কৰিছে। দৰ্শকৰ ভিতৰত শিশুসকলক আকৰ্ষণ কৰাতোৱেই আটাইতকৈ কঠিন। মই পুৰুষ, মহিলা সকলোৰে বাবে কাম কৰিছো। কিন্তু শিশুসকলৰ ক্ষেত্ৰত এয়া কঠিন হৈ পৰে। শিশুসকলে বহু সুক্ষ্ম দৃষ্টিৰে সকলোবোৰ পৰ্যবেক্ষণ কৰে। সেয়েহে আমিও অতি সাৱধানে প্ৰতিটো কাহিনী তেওঁলোকৰ আগত দাঙি ধৰিব লগা হয়। দ্বিতীয়টো হৈছে চৰিত্ৰ। আপুনি এটা চৰিত্ৰক শিশুৰ সৈতে সম্পৰ্ক গঢ়িব পৰাকৈ প্ৰস্তুত কৰিব লাগিব। আৰু তাৰপাছত শিশুটোৱেও সেই চৰিত্ৰটোক ভাল পাবলৈ আৰম্ভ কৰে। লগতে এনিমেশ্যনৰো গুৰুত্বপূৰ্ণ ভূমিকা থাকে। এনিমেশ্যনৰ মান উচ্চ হ’ব লাগিব। লগতে ভাষা আৰু ডাবিঙৰ ক্ষেত্ৰতো সাৱধান হ’ব লাগিব। কাহিনীৰ ভিতৰত থকা সকলো চৰিত্ৰ যেনে- শিশু, বৃদ্ধ, পুৰুষ, মহিলা এই সকলোবোৰৰ ভালদৰে আগুৱাই নিলে শিশুসকলেও চাই ভাল পায় আৰু তেওঁলোকে এখন কল্পনাৰ পৃথিৱী বনাই লয় য’ত কোনো দুখ বা কষ্ট নাই। তেতিয়াহে তেওঁলোকে সেই কাল্পনিক জগতখনৰ সৈতে জড়িত হৈ পৰে।\nঅসমীয়া প্ৰতিদিন ডিজিটেল ডেস্কঃ অসমৰ বাবে আপুনিলোকে তেনে শিশু উপযোগী চেনেল অসমীয়াত আৰম্ভ কৰাৰ কথা ভাবিছে নেকি?\nনীনাঃ প্ৰথমে নিকলোডিয়ান কেৱল এটা ভাষাত চাব পৰা হৈছিল সেইটো হৈছে হিন্দী। কিন্তু দক্ষিণ ভাৰতৰ লোকে হিন্দী ভালদৰে বুজি নাপায়। এটা সৰু কথা কওঁ- আজি অসমলৈ আহোতে বিমানবন্দৰত সকলোৱে মোৰ সৈতে হিন্দীতেই কথা পাতিছে। ‘কাকতি’ উপাধিধাৰী মোৰ গাড়ী চালকজনেও মোৰ সৈতে হিন্দীতেই কথা পাতিছে। তেওঁলোকে বলিউডৰ ছবি চাই ভাল পায়। হিন্দী বুজি পোৱা অঞ্চলত কিছু সুবিধা হয়। কিন্তু দক্ষিণ ভাৰতৰ লোকে হিন্দী ভালদৰে বুজি নাপায়। সেয়েহে আমি নিকলোডিয়াত তামিল, তেলেগু, কানাড়া আদি ভাষাক সংযোগ কৰিলো। এতিয়া আমি বুজিব পাৰিছো যে, আঞ্চলিক ভাষাবোৰো গুৰুত্বপূৰ্ণ। আৰু আঞ্চলিক ভাষাত ব্যৱসায় কৰিবলৈ হ’লে সেই দৰ্শকসকলে যি ভাষা বুজিবলৈ সহজ পাই সেই ভাষাতেই আপুনি ব্যৱসায় কৰিব পাৰিব। আমি ইতিমধ্যে কেইবাটাও আঞ্চলিক ভাষাত এনে চেনেল মুকলি কৰাৰ চিন্তা-চৰ্চা কৰিছো। চাওঁ সেইবোৰৰ সফলতা কিধৰণৰ হয়।\nঅসমীয়া প্ৰতিদিন ডিজিটেল ডেস্কঃ অসমত তেনে বহু চৰিত্ৰ আছে। যিবোৰ চৰিত্ৰই ৰাষ্ট্ৰীয় পৰ্যায়ত প্ৰতিষ্ঠা লাভ কৰিব পাৰে। ধৰক- শংকৰদেৱৰ শিশু কালটো এইধৰণে শিশুসকলৰ মাজলৈ লৈ যাব পাৰি। লাচিত বৰফুকন, চিলাৰায়, কনকলতা আদিৰ কাহিনীবোৰো শিশু উপযোগীকৈ ৰাষ্ট্ৰীয় পৰ্যায়ত তুলি ধৰিব পৰা নাযায়নে?\nনীনাঃ চাওঁক তেনে লোকৰ এনিমেশ্যন চৰিত্ৰ আপুনি ল’ব পাৰো। কিন্তু এটা অঞ্চলৰ এজন লোকৰ চৰিত্ৰক আমি যেতিয়া সমগ্ৰ বিশ্ব বা ৰাষ্ট্ৰীয় স্তৰত যেতিয়া দাঙি ধৰো তেতিয়া সেই চৰিত্ৰটোক কেনেদৰে দৰ্শকে গ্ৰহণ কৰে সেই চাব লাগিব।চৰিত্ৰ বা কাহিনী এটাক সকলো ভাৰতৰ শিশুৱে গ্ৰহণ কৰিব পৰাকৈ উপস্থাপন কৰিলে সেয়া সফল হয়। কিন্তু তাৰ মাজতে আৰু এটা কওঁ- শিশুসকলে কোনো এটা চৰিত্ৰক ভাল পাবলৈ পূৰ্বৰে পৰা সেই চৰিত্ৰটোৰ বিষয়া জানিব লাগিব বুলি কোনো কথা নাই। ধৰি লওঁক ‘ড’ৰা’ চৰিত্ৰটো আমেৰিকাৰ হয়। কিন্তু ভাৰতৰো বহু শিশুৱে সেই চৰিত্ৰটোক ভাল পায়। বা ‘নিনজা হাতোৰী’ চৰিত্ৰটোকেই লওঁক। নিনজা হাতোৰীটো জাপানৰ এটা চৰিত্ৰ। শিশুসকলে কিন্তু সেইবোৰ বিশেষ গুৰুত্ব নিদিয়ে। ভাল ডাবিং কৰা হ’লে, মনোৰঞ্জন পালে শিশুসকলে সেয়া ভাল পায়। চৰিত্ৰ ক’ৰ পৰা লোৱা বা কোন সেইটো বিশেষ গুৰুত্বপূৰ্ণ নহয়। গুৰুত্বপূৰ্ণ কথাটো হৈছে কাহিনী আৰু চৰিত্ৰটোক সঠিক দিশত আগবঢ়াই নিয়াতো। যদি আপুনি শংকৰদেৱ বা আপুনি কোৱা বীৰ পুৰুষসকলৰ কাহিনী এনে চৰিত্ৰৰ মাজেৰে তুলি ধৰা উপযোগী হয় আমি সেয়া নিশ্চয় গ্ৰহণ কৰিম। তেওঁলোকৰ বিষয়ে লিখি আমালৈ পঠিয়াওক, আমি পঢ়ি চাম আৰু বুজিবলৈ চেষ্টা কৰিম ।\nসাক্ষাৎকাৰ গ্ৰহণৰ সময়ত নিনা এলাভিয়া জয়পুৰীয়াৰ সৈতে…\nঅসমীয়া প্ৰতিদিন ডিজিটেল ডেস্কঃ আপুনি দীৰ্ঘদিন ধৰি টেলিভিছন উদ্যোগটোৰ সৈতে জড়িত। এতিয়া ছ’চিয়েল মিডিয়াৰ যোগ। টেলিভিছনৰ প্ৰতি ভাবুকি সৃষ্টি কৰিছে নেকি ছ’চিয়েল মিডিয়াই?\nনীনাঃ টেলিভিছনৰ ভৱিষ্যৎ আছে আৰু আগন্তুক ৫-১০ বছৰলৈ মানুহে টিভি চাবই। টেলিভিছন ভাৰতৰ এক শক্তিশালী মাধ্যম। হয় আপুনি কোৱাৰ দৰে আমাৰ অনলাইন বহু মনোৰঞ্জনৰ মঞ্চও আছে। ভাৰতৰ প্ৰায় ৯৩-৯৫ শতাংশ পৰিয়ালৰ বাসগৃহত এটাই টিভি থাকে। য’ত তেওঁলোকে একেলগে বহি টিভি চাই। পৰিয়ালৰ সকলো সদস্যই একেলগে প্ৰায় টিভিয়ে চাই। কিন্তু তাৰ লগতে শিশুসকলে অনলাইন মাধ্যমৰ জৰিয়তেও সেইবোৰ চায়। এতিয়া কেৱল ‘colors’চেনেলটো বহু আঞ্চলিক ভাষাৰ দৰ্শক আছে। টিভি এক বৃহৎ মাধ্যম য’ত দিয়া বিজ্ঞাপনবোৰে অধিক সংখ্যক দৰ্শকক লক্ষ্য কৰি লয়। টিভি ইণ্ড্ৰাষ্টিৰ আটাইকৈ ভাল কথাটো হৈছে যে, আমি নতুন নতুন কাহিনী, চৰিত্ৰক লৈ পৰীক্ষা কৰিব পাৰো।\nঅসমীয়া প্ৰতিদিন ডিজিটেল ডেস্কঃ গুৱাহাটী উত্তৰ-পূবৰ দুৱাৰ স্বৰূপ। দক্ষিণ পূব এছিয়াৰ সৈতেও ইয়াৰ সংযোগ আছে। এই উদ্যোগটোৰ আৰু অসমৰ সন্দৰ্ভত গুৱাহাটীক কেন্দ্ৰ কৰি আপোনাৰ ধাৰণা কেনে?\nনীনাঃ টেলিভিছন ব্যৱসায় ক্ষেত্ৰখনত উত্তৰ-পূৰ্বাঞ্চলটোৰ এক বিশেষ স্থান আছে। ই ভাৰতৰ এক বৃহৎ অংশ। আপুনি যদি মন দিয়ে তেন্তে দেখিব যে বিভিন্ন ৰিয়েলিটী শ্ব’ত উত্তৰ-পূৰ্বাঞ্চলৰ প্ৰতিভাৱান প্ৰাৰ্থীয়ে অংশ লয়। ইয়াত বহু প্ৰতিভা আছে। আৰু মই সুখী যে উত্তৰ-পূৰ্বাঞ্চলবাসীয়ে এই সুযোগ গ্ৰহণ কৰিবলৈ আৰম্ভ কৰিছে। উত্তৰ-পূবৰ সংগীত, বিভিন্ন উৎসৱৰ কথা শুনি আহিছো। মোক এজন চিনাকি ব্যক্তিয়ে কৈছে যে, মুম্বাইতকৈ আগত অসমত গীতৰ এলবাম বনোৱা হৈছিল। আৰু ইয়াৰে যুৱ প্ৰজন্মই সংগীত বহুতেই ভাল পায়।\nঅসমীয়া প্ৰতিদিন ডিজিটেল ডেস্কঃ দেশত ডিজিপি হ্ৰাস পাইছে। ব্যৱসায়ৰ মন্দাৱস্থা চলিছে। তাৰ প্ৰভাৱ টেলিভিছন উদ্যোগত কেনেদৰে পৰিছে?\nনীনাঃ হয়, এতিয়া সমগ্ৰ পৰিস্থিতি সলনি হৈ পৰিছে। এতিয়া ব্যৱসায়ৰ সন্দৰ্ভত অধিক প্ৰত্যাহ্বান আহে। মই বহু বছৰ ধৰি এই ক্ষেত্ৰৰে জড়িত হৈ আহিছো। বিমুদ্ৰাকৰণৰ সময়তো একেই পৰিস্থিতিৰ সন্মুখীন হৈছিলো। কিন্তু মই বিশ্বাস কৰো যে, যিমান প্ৰত্যাহ্বান আহিলেও নিজৰ কাম কৰি যাব লাগে। নিজৰ ব্যৱসায়ক আগবঢ়াই নিব লাগে। তেতিয়াহে দেশবাসীয়েও ইয়াৰ সৈতে জড়িত হৈ থাকিব। আমি সদায় উচ্চমানৰ মনোৰঞ্জন দৰ্শকৰ আগত দাঙি ধৰিবলৈ চেষ্টা কৰো। এটা কোম্পানীয়ে যিমানেই প্ৰত্যাহ্বানৰ সন্মুখীন নহওঁক কিয়, নিৰ্ধাৰিত লক্ষ্যৰ পৰা আতৰিব নালাগে। যি আমি কৰি আহিছো।\nঅসমীয়া প্ৰতিদিনৰ ডিজিটেল ডেস্কঃ আপোনাৰ বিষয়ে কিছু কথা জানিব বিচাৰো। কেনেকৈ আপুনি এই যাত্ৰা আৰম্ভ কৰিছিল? আৰু কিদৰে আজি ভাৰতৰ শীৰ্ষ স্থানত থকা চেনেলৰ নেটৱৰ্ক নিকলোডিয়ানৰ সৈতে জড়িত হৈ পৰিল?\nনীনাঃ সৰুৰে পৰা মই দেখি আহিছো যে মোৰ মাই বহু কষ্ট কৰা এগৰাকী কৰ্মৰত মহিলা আছিল। মোৰ আইতাও ৰিজাৰ্ভ বেংকত কাম কৰিছিল। আমাৰ পৰিয়ালৰ সকলো মহিলাই কাম কৰিছিল। ময়ো প্ৰায় ১৯৯২চনৰ পৰাই কাম কৰি আহিছো। মই এম বি এ পঢ়িলো। তাৰপাছত এডভেৰ্টাইজমেন্টত মোৰ কেৰিয়াৰ আৰম্ভ হয়। মই প্ৰথমটো চাকৰি কৰিছিলো ‘লিন্টাক্স’ত। তাৰপাছত মই ভাবিলো যে এডভেৰ্টাইজমেন্ট বহুত কৰিলো। গতিকে এতিয়া প্ৰডাক্টৰ ব্যৱসায়ৰে জড়িত হ’ব লাগে। তাৰপাছত মই ‘কলগেট’ত কাম কৰিলো। কলগেটত যোগদান কৰাৰ পাছত মই বিবাহপাশত আৱদ্ধ হ’লো। বিয়াৰ পাছত মই বাংগালুৰুলৈ গুচি গ’লো। বাংগালুৰুত বিপিএল টেলিকমত কাম কৰিলো। মোৰ এগৰাকী কন্যা সন্তানো আছে। তাই বৰ্তমান ১৯ বছৰ বয়স।কিন্তু মাজতে মই ৩ বছৰ তাইৰ পৰা দূৰত থাকিলো কৰ্মসূত্ৰে। তাৰপাছত মই তাইৰ কাষলৈ ঘূৰি আহিলো আৰু প্রথমটো মিডিয়াৰ কামত জড়িত হ’লো। ছোনিৰ লগত যাত্ৰা আৰম্ভ হৈছিল জচ্চী যেচী কয়ী নহীৰ সৈতে। সেয়া মোৰ প্ৰথম লিডাৰশ্বীপ আছিল।তাৰ পাছত মই ইণ্ডিয়ান আইডলৰ সৈতে জড়িত হৈ পৰিলো।ইয়াৰ পাছত ঝলক দিখলা জা, খটৰো কে খিলাড়ী কৰিলো। বিগ বছৰো প্ৰথমটো ছিজন তেতিয়াই কৰিলো। আৰু তাৰপাছত ভিয়াকম ১৮ নিৰ্মাণ কৰিলো। আৰু এটা চেনেলৰ পৰা চাৰিটা চেনেল হ’ল। আমাৰ দলটোৰ সকলোৱে আগবাঢ়ি সফলতা অৰ্জনা কৰিছো।\nঅসমীয়া প্ৰতিদিনৰ ডিজিটেল ডেস্কঃ অসমলৈ প্ৰথম আহিছে। অসমত ভৰি দি প্ৰথম কি অনুভৱ হ’ল?\nনীনাঃ অলপ আগতে অৱশ্যে মই যান-জঁটত আছিলো। কিন্তু হঠাৎ মই ঘড়ীটো চালো দেখিলো যে ৫টাহে বাজিছে কিন্তু এনে লাগিল যেন নিশা ৮টাহে বাজিছে। কিন্তু কিছু মান বস্তু মই চাব বিচাৰো। ইয়াৰে থলুৱা খাদ্য খাব লাগিব। কিয়নো বহু কথা শুনি আহিছো থলুৱা খাদ্যৰ বিষয়ে। সেয়েহে মই ‘পেৰেডাইছ’, ‘নাগা কিটছেন’লৈ যাম। তাৰপাছত মই ছিল্ক ক্ৰয় কৰিবলৈ যাম। বহুত শুনিছো ইয়াৰে ছিল্কৰ বিষয়ে। আৰু আটাইতকৈ গুৰুত্বপূৰ্ণ কামটো হৈছে কামাখ্যালৈ যাম।\nনুমলীগড়ৰ ৰাজপথত দাউদাউকৈ জ্বলিল টেলভৰ্তি টেংকাৰ, তাৰ পিছতে জুই বিয়পিল সমগ্ৰ অঞ্চলত… VIDEO


Health: গেছৰ পৰা হজমলৈ সকলো সমস্যা নাইকিয়া কৰে ইলাচীৰ পানীয়ে ! ওজনৰ লগতে হৃদৰোগৰ আশংকাও হ্ৰাস কৰে...– News18 Assam\nHealth: গেছৰ পৰা হজমলৈ সকলো সমস্যা নাইকিয়া কৰে ইলাচীৰ পানীয়ে ! ওজনৰ লগতে হৃদৰোগৰ আশংকাও হ্ৰাস কৰে...\n»Health: গেছৰ পৰা হজমলৈ সকলো সমস্যা নাইকিয়া কৰে ইলাচীৰ পানীয়ে ! ওজনৰ লগতে হৃদৰোগৰ আশংকাও হ্ৰাস কৰে...\nUpdated:September 11, 2021, 4:29 PM IST\nHealth Benefits Of Cardamom Water: দৈনিক ইলাচী পানী খালে স্বাস্থ্যৰ বাবে বিভিন্ন ধৰণে উপকৃত হ'ব পাৰে। ইলাচী পানীয়ে হজম (Digestion) উন্নত কৰে আৰু গেছৰ (Gastric) সমস্যাৰ পৰা সকাহ দিয়ে।\nLast Updated: September 11, 2021, 4:29 PM IST\nখাদ্যৰ সোৱাদ বঢ়াবলৈ ইলাচী ব্যৱহাৰ কৰা হয়। কেৱল সেয়াই নহয়, ইলাচী খোৱাটোৱে স্বাস্থ্যকো প্ৰভাৱিত কৰে। ইলাচী খোৱাটোৱে মুখৰ গোন্ধও আঁতৰ কৰে। কিন্তু আপুনি জানেনে যে খাদ্যত ইলাচী অন্তৰ্ভুক্ত কৰাৰ লগতে, আপুনি ইয়াৰ পানীও খাব পাৰে? দৈনিক ইলাচী পানী খালে স্বাস্থ্যৰ বাবে বিভিন্ন ধৰণে উপকৃত হ'ব পাৰে। ইলাচী পানীয়ে হজম (Digestion) উন্নত কৰে আৰু গেছৰ (Gastric) সমস্যাৰ পৰা সকাহ দিয়ে। ইলাচীৰ পানী কেনেদৰে প্ৰস্তুত কৰিব লাগে আৰু ই শৰীৰক কেনেদৰে লাভান্বিত কৰে জনা ওঁআহক।\nইলাচীৰ পানী এনেদৰে বনাওক\n- প্ৰথমে এক লিটাৰ পানীত ৫ টা ইলাচী বাকলি দিয়ক আৰু ইয়াক গোটেই ৰাতি তিয়াই দিয়ক।\n- ৰাতিপুৱা গৰম কৰক আৰু পানী খাওক।\n- আপুনি দিনে ২ ৰ পৰা ৩ বাৰ এই পানী খাব পাৰে।\nইলাচী পানী খোৱাৰ লাভালাভ\nকলেষ্টেৰল নিয়ন্ত্ৰণ কৰিব\nইলাচীত আঁহৰ পৰিমাণ যথেষ্ট বেছি। এই ক্ষেত্ৰত, ই কলেষ্টেৰলৰ স্তৰ নিয়ন্ত্ৰণ কৰাত সহায় কৰে। ই শৰীৰত তেজ গোট মৰাৰ আশংকা হ্ৰাস কৰে আৰু হৃদৰোগৰ আশংকাও হ্ৰাস কৰে।\nৰক্ত শৰ্কৰাৰ স্তৰ নিয়ন্ত্ৰণত\nইলাচীপানী খোৱাটোৱে ৰক্ত শৰ্কৰাৰ স্তৰ নিয়ন্ত্ৰণত ৰাখে। এনে পৰিস্থিতিত, ডায়েবেটিচ ৰোগীয়ে ইয়াক গ্ৰহণ কৰিব লাগিব। ই শৰীৰৰ ভাগৰৰো পৰা সকাহ দিয়ে।\nইলাচী পানী খোৱাটোৱে পাচন তন্ত্ৰক শক্তিশালী কৰে। এনে ক্ষেত্ৰত, আপুনি পেটৰ সমস্যাৰ পৰা পৰিত্ৰাণ পায়।\nইলাচীৰ পানীয়ে শৰীৰত সঞ্চিত অতিৰিক্ত চৰ্বি হ্ৰাস কৰাত সহায় কৰে কিয়নো ই বিভিন্ন পুষ্টি আৰু এণ্টি অক্সিডেণ্ট গুণাগুণেৰে সমৃদ্ধ। ই ওজন বৃদ্ধি নিয়ন্ত্ৰণত ৰখাত সহায় কৰে। (Disclaimer: এই প্ৰবন্ধৰ তথ্য সাধাৰণ তথ্যৰ ওপৰত আধাৰিত। নিউজ১৮ অসমে এয়া নিশ্চিত নকৰে। এইবোৰ কাৰ্যকৰী কৰাৰ আগতে সংশ্লিষ্ট বিশেষজ্ঞৰ সৈতে যোগাযোগ কৰক।)\nFirst published: September 11, 2021, 4:29 PM IST